
CENTENARUL  PREPARANDIEI  ROMÂNE  ORTODOXE 

DIN  ARAD. 

Preparandia  română  ortodoxă  din  Arad  a  îmbrăcat  la  3/16 
Noemvrie  a.  c.  haină  de  sărbătoare.  Atunci  şi-a  serbat  existenţa 
de  o  sută  de  ani. 

Sărbătoarea  aceasta,  socotindu-o  după  cadrele  manifestaţiilor 
de  asociare  ale  lumii  româneşti,  a  trecut  departe  peste  ogaşele 
restrânse  ale  serbării  institutului  şi  s’a  afirmat  în  plin  înţeles  al 
cuvântului  ca  o  serbare  a  biruinţelor,  câştigate  în  părţile  bănă¬ 
ţene  şi  ungurene  deopotrivă  de  ortodoxie  şi  de  cultura  româ¬ 
nească. 

Răsărit  acest  institut  în  vremuri  tulburi,  dar  în  cari  începea 
a  se  deşteptă  conştiinţa  ortodoxiei  şi  a  românismului  şi  în  păr¬ 
ţile  arătate,  institutul  preparandial  nici  nu  putea  să  nu  fie  mai 
mult  decât  o  şcoală  de  specialitate  cu  menirea  de  a  creşte  învă¬ 
ţători  pentru  şcoalele  noastre  poporale.  De  aceea  preparandia 
dela  Arad,  deoparte  prin  apostolia  neîntrecută  a  dascălilor  ei  în 
frunte  cu  Dimitrie  Ţichindeal,  arhanghelul  redeşteptării  din  acele 
părţi,  iar  de  alta  prin  însufleţirea  de  cauză  şi  vrednicele  fapte  ale 
ucenicilor  din  primele  generaţii  ale  acelui  institut,  resfiraţi  pe  la 
vetrile  lor  în  rost  de  învăţători  şi  preoţi  şi  de  alţi  cărturari,  a 
tras  în  ogorul  vieţii  sufleteşti  a  Românilor  din  acele  părţi,  încă 
dela  începutul  acestui  nou  curent  de  vieaţă,  o  adâncă  brazdă 
binecuvântată  în  roade  alese  pentru  cultura  şi  ortodoxia  noastră 
românească. 

Acesta  a  fost  tenorul  recentelor  serbări  centenare  dela  Arad. 
Ca  revistă  bisericească  le  înregistrăm  cu  satisfăcută  mândrie, 

pentrucă  cu  ocazia  lor  ni-s’au  desvălit  frumoase  şi  încântătoare 
pagini  ale  vieţii  româneşti  din  trecuta  sută  de  ani. 

Ne  închinăm  deci  cu  smerenie  şi  cu  recunoştinţă  înaintea 
acestui  institut  ajuns  acum  la  răspântia  veacului  său  'al  doilea. 
Ne  închinăm  mai  vârtos  înaintea  spiritului,  din  care  a  răsărit  tra¬ 
diţia  —  pe  care  ar  trebui  să  o  imiteze  toate  puţinele  noastre  in¬ 
stitute  de  învăţământ  —  de  a  fi  căutat,  ca  activitatea  sa  de  şcoală 
să  o  îmbine  în  modul  cel  mai  intim  şi  trainic  cu  apostolia  mili¬ 
tantă  a  cultului  şi  credinţei  noastre  româneşti. 

Ni  se  pare  că  tocmai  acest  spirit,  a  fost  motivul  şi  mijlocul 
cel  mai  puternic,  care  a  contribuit  la  asigurarea  existenţei  de  un 
veac,  dar  mai  ales  la  izbânda  culturală  românească  de  până  aci, 
realizată  de  preparandia  din  Arad. 

Reliefăm  acest  semn  al  biruinţei,  strigându-i  institutului  pre- 
parandial  din  Arad:  Vivat,  crescut ,  floreat ! 


Preparandia  din  Arad,  la  începutul  său,  a  avut  caracterul  de 
institut  regesc,  înfiinţat  pentru  ^naţiunea»  românească.  A  fost 
aşadar  dela  începutul  său  un  institut  de  caracter  naţional,  care 
—  dat  fiindu-i  şi  caracterul  regesc  —  nu  putea  să  nu  devină  ci¬ 
tadela  culturală  cea  mai  puternică  a  intereselor  noastre  din  acele 
părţi. 

Lumina,  ce  s’a  făcut  în  timpul  din  urmă 1  asupra  vieţii  celor 
dintâi  ani  de  activitate  a  preparandiei,  confirmă  pe  deplin  stilul 
acela  mare,  în  care  se  concepuse  atât  vieaţa  de  institut  naţional 
a  preparandiei,  cât  şi  potrivirea  funcţiunei  institutului,  şi  mai  ales 
a  profesorilor  ei,  în  cadrele  marilor  şi  multelor  preocupaţii  cul- 
turale-naţionale  româneşti  din  acele  vremi,  de  lupte  pentru  des- 
robirea  ierarhică  de  sub  sârbi  şi  pentru  desrobirea  culturală. 

Spre  a  ne  încredinţa  despre  covârşitorul  şi  multilateralul  rol 
cultural  românesc  al  acestui  institut,  n’avem  decât  să  ne  reamintim, 
chiar  şi  numai  în  cele  mai  grele  liniamente,  vieaţa  poporului  ro¬ 
mânesc  din  acele  părţi  pe  vremea  înfiinţării  acelui  institut,  şi  să 
căutăm  a  fixa  principiul,  care  a  călăuzit  activitatea  celor  dintâiu 


1  Vezi  monografia  «Institutului  preparandial  român  ortodox  din  Arad»,  lucrată 
de  profesorii  Dr.  Teodor  Bot/ş  şi  Dr.  Avram  Siideanu. 

trei  mari  dascăli  ai  acelei  preparandii:  Ţichindeal,  Jorgovici  şi 
Loga. 

Lipsit  de  ierarhia  sa  naţională  şi  înjugat  în  cea  mai  grea 
servitute  socială  şi  cu  desăvârşire  exilat  din  împărăţia  bineface¬ 
rilor  culturale,  poporul  românesc  din  părţile  bănăţene  şi  ungu- 
rene,  la  începutul  veacului  trecut,  eră  în  cea  mai  desăvârşită  mi¬ 
zerie  sufletească,  iar  pe  deasupra  mai  avea  să  supoarte  şi  jugul 
ierarhiei  sârbeşti. 

Lipsit  de  dreptul  de  a  fi  stăpân  pe  o  organizaţie  bisericească 
şi  pe  o  cultură  a  sa  proprie,  poporul  românesc  din  acele  părţi 
avea  să  treacă  printre  Scylla  şi  Charibdis:  ici  eră  ierarhia  sâr¬ 
bească,  care  sub  cuvânt  de  a  salvă  ortodoxia  românilor,  le 
înăsprea  servitutea  ierarhică  şi  culturală  în  care  căzuseră,  după 
unirea  mitropolitului  nostru  din  Bălgrad,  prin  intrarea  în  legătu¬ 
rile  ecleziastice  ale  Sârbilor  veniţi  Ia  noi ;  iar  dincolo  erau  amă¬ 
girile  dulcege  din  partea  Românilor  «uniţi»  cu  Roma  papală,  cari 
prin  mijlocirea  unirei,  le  făgăduiau  mântuirea  « naţionalităţii »,  de 
fapt  însă  ar  fi  pregătit  mai  din  vreme  drumul  —  Hajdudorogului ! 

Revine  indirect  tocmai  preparandiei  româneşti  din  Arad,  iar 
în  mod  direct  celor  dintâi  dascăli  ai  aceleia,  meritul  de  a  fi  căutat 
cărările  de  mântuire  —  şi  a  ortodoxiei  româneşti,  dar  şi  a  naţio¬ 
nalităţii  noastre  —  pe  altă  cale:  Nici  cu  « Roma »,  nici  cu  «Car- 
lovăţul »,  ci  —  *  cu  noi  înşine,  şi  prin  noi!» 

Aceasta  a  fost  deviza  mântuitoare,  de  care  s’au  inspirat  mai 
ales  cei  trei  dintâiu  şi  mari  dascăli  ai  preparandiei  dela  Arad : 
Ţichindeal,  Jorgovici  şi  Loga. 

In  nizuinţele  lor  pentru  realizarea  acestui  ideal  s’au  înfrăţit 
cu  Moise  Nicoară,  apostolul  trăit  exclusiv  pentru  acest  ideal  şi 
martirizat  pentru  aceasta  deopotrivă  de  fraţii  «români»  «uniţi», 
cât  şi  de  fraţii  în  «ortodoxie»  sârbi. 

Intre  alţii,  Ţichindeal  şi  Nicoară,  —  dupăce  au  făcut  şi  jos 
în  popor  propagandă  pentru  izbândirea  arătatului  ideal,  îi  vedem 
ajunşi  în  deputăţie  şi  cerând  sprijinul  Tronului  pe  «sama  dorin¬ 
ţelor  româneşti»,  încununate  de  rezultat,  mai  întâi  la  1829  prin 
aşezarea  unui  Român  în  scaunul  episcopiei  Aradului. 

In  chipul  acesta  vedem,  cum  apostolia  culturală,  de  pe  catedră , 
a  celor  dintâi  dascăli  ai  preparandiei,  trece  în  arena  literară,  prin 

atâtea  şi  atâtea  producte  literare  ale  aceloraşi,  în  cari  se  reoglin- 
deşte  spiritul  acelor  zile  de  redeşteptare  culturală  şi  ierarhică 
românească,  pentruca  de  pe  acest  teren,  «al  muzelor»,  să  se  po¬ 
goare  spre  a  agită  ideia  mântuitoare  în  jos,  la  poporul  credincios, 
şi  în  sus,  la  tronul  împărătesc,  care,  prin  înfiinţarea  preparandiei 
româneşti  cu  caracter  regesc,  anticipase  consentimentul  Ia  lupta 
de  emancipare  românească  şi  ortodoxă  pornită  în  acele  părţi. 

Catedră  —  literatură  —  asociare  în  vieaţa  militantă  pentru 
redeşteptare:  iată  o  treime  de  manifestaţii  sufleteşti,  împreunate 
în  ipostasul  făcător  de  vieaţă  al  aceluiaş  singur  şi  nedespărţit 
ideal  de  vieaţă  românească  în  ortodoxie. 

Spiritul  acesta  de  superioară  înţelegere  a  chemării  vremii 
ni  se  pare  că  a  fost  cheia  magică,  prin  care  s’a  ridicat  prepa¬ 
randia  «naţională»  din  Arad,  mai  ales  în  perioda  primă  a  vieţii 
sale,  la  importanţa  şi  rolul,  aproape  exclusive,  în  opera  de  re¬ 
deşteptare  religioasă  şi  culturală  românească  a  acelor  părţi. 


La  anul  1869  preparandia  «regească»  «naţională»  română 
din  Arad  se  preface  în  institut  confesional  şi  astfel  întră  după 
cum  a  spus-o  P.  C.  Sa  d-1  director  seminarial  în  frumosul  său 
discurs  festiv,  «în  cadrele  constituţiei  bisericeşti  şi  aşa  sub  juris- 
dicţiunea  consistorială». 

Cu  aceasta,  preparandia,  în  urma  constelaţiilor  schimbate  în 
întreagă  ţara  din  toate  punctele  de  vedere,  întră  în  o  nouă  fază 
de  vieaţă,  dela  care  cu  drept  cuvânt  se  aştepta  roade  mult  mai 
bogate  şi  mai  dulci,  deoarece  eră  ţinută  acum  la  sânul  cald  de 
mamă,  al  bisericii,  care  avea  tot  interesul  pentru  a  continua  opera 
culturală,  bine  începută  de  preparandie  în  jumătatea  primă  a  vea¬ 
cului  trecut. 

De  fapt  dieceza  Aradului  a  adus  însemnate  jertfe  pentru 
asigurarea  institutului  şi  a  profesorilor  aceluia. 

Din  sărăcăcioasele  case,  în  cari  şi-a  început  vieaţa,  prepa¬ 
randia  a  ajuns  de  s’a  adăpostit  în  deceniile  din  urmă  în  zidire 
proprie.  «Anul  jubilar  —  s’o  spunem  cu  cuvintele  directorului  in¬ 
stitutului  iubiiant  —  şi-l  prăznueşte  în  splendoarea  externă  a  acestui 
institut,  susţinut  din  propriile  puteri  ale  diecezei,  provăzut  cu  un 
corp  profesoral  zelos  şi  conştienţios...  > 

Şi  în  aceasta,  a  doua  epocă  a  sa,  institutul  preparandial  din 
Arad  a  săvârşit  o  mare  operă  culturală  românească  pentru  părţile 
sale.  Dar,  spre  a  fi  în  consonanţă  cu  realitatea  istorică,  i-a  scăzut 
importanţa  aceea  covârşitoare  şi  de  caracter  exclusiv,  la  care  îl 
ridicaseră  situaţia  sa  de  singur  institut  superior  de  învăţământ  ro¬ 
mânesc  pe  atunci  şi  împrejurările  vremilor  de  mai  nainte. 

Nu  vrem  să  diminuăm  vrednicia  seculară  a  acestui  institut 
şi  a  dascălilor  ei  din  epoca  sa  a  doua,  ci  mai  vârtos  vrem  ca 
din  această  constatare  a  schimbării  împrejurărilor  de  vieaţă  şi 
siliţi  de  realitatea  de  azi  a  cuvântului  sfântului  apostol  Pavel:  «căci 
zilele  rele  suni»,  să  întărim  curatul  şi  caldul  îndemn  şi  sfânta  nă¬ 
dejde  de  un  bine  şi  mai  mare  al  zilei  de  mâne,  în  sânul  căreia  prepa¬ 
randia  şi-a  prăznuit  centenarul  şi  a  întrat  în  al  doilea  veac  de 
vieaţă  şi  de  apostolie. 

Cu  aceasta,  vrând-nevrând,  ne  sboară  gândul  spre  viitor  şi 
ne  întrebăm  de  deslegarea  tainelor  lui  ascunse  înaintea  ochiului 
nostru  pământesc. 

Aceasta  însă  e  o  chestie  cu  mult  mai  mare,  decât  ce  se 
pare  la  prima  vedere.  Astăzi,  când  şcoalele  noastre  săteşti  —  tot 
atâtea  scoale  ale  preparandiilor  noastre  de  până  aci  —  cad  unele 
după  altele  sub  greutatea  răului  zilelor,  —  chestiunea  aceasta,  a 
preparandiilor  române,  iese  din  cadrele  acestor  rânduri  şi  devine 
o  chestiune  de  un  interes  suprem  la  care  să  se  gândească  şi  s’o 
rezolve  în  viitor  cu  noroc  —  nu  numai  preparandia  românească 
dela  Arad,  ci  şi  celelalte  surori  ale  ei  şi  mai  presus  de  toate  or¬ 
ganele  mai  înalte  ale  bisericii  din  întreaga  noastră  mitropolie. 

Şi  până  atunci  însă  preparandia  din  Arad  are  deja  tradiţii 
frumoase  şi  scumpe  în  trecuta  sa  sută  de  ani.  N’are  deci  decât 
să  ţină  a-şi  continuă  opera  binefăcătoare,  pentru  care  îi  este  re¬ 
cunoscător  un  întreg  neam. 

Această  recunoştinţă  să  şi-o  elupte  şi  pe  viitor. 

Să-i  ajute  Dumnezeu! 


« Revista  Teologică ». 

PĂRERILE  LUI  PETRU  MAIOR  DESPRE  INFALIBILI- 

TATEA  PAPEI. 


De  multeori  am  avut  ocazie  să  aud,  cum  bărbaţi  de-ai  bi- 
sericei  unite  cu  Roma  prezentau  infalibilitatea  şi  dreptul  de  juris¬ 
dicţie  al  papei  asupra  întregei  biserici,  ca  fiind  nişte  chestiuni 
«foarte  inofensivei.  Papa  e  aşa  de  departe  —  spuneau  ei  — 
încât  noi  ne  putem  aranja  trebile  noastre  bisericeşti  aici  acasă 
cum  ne  place,  fără  să  simţim  vreodată  mâna  tare  şi  apăsătoare 
a  lui.  Iar  dogmei  despre  infalibilitatea  papei  îi  dădeau  un  caracter 
atât  de  metafizic,  o  ridicau  atât  de  sus  în  sferele  aeriane,  încât 
se  păreâ  că  nu  are  aproape  nici  o  legătură  cu  pământul  şi  cu 
locuitorii  lui. 


Urmările  unei  doctrine  se  cunosc  însă  mai  bine  când  o  aplici 
în  practică,  decât  când  o  discuţi  în  teorie.  Noi  ştiam  din  istorie 
că  —  pe  cum  zice  Petru  Maior,  —  -de  când  papa  preste  firea 
duhovniciei  şi  duhul  evangheliei  s’au  prea  înălţat»  multe  «blăs- 
tămăţii  s’au  întâmplat  >.  Dar  înfiinţarea  episcopiei  gr.-cat.  maghiare, 
decretată  prin  bulla  <Christifideles  graeci»,  poate  să  convingă 
acuma  pe  orice  om  cu  judecata  obiectivă,  cât  de  dureros  simţită 
poate  să  devină  puterea  jurisdicţională  şi  infalibilă  a  papei. 

In  faţa  acestui  atac  îndreptat  prin  o  bullă  papală  în  contra 
intereselor  bisericei  unite,  scriitori  de-ai  acestei  biserici  vin  cu 


lămurirea,  că  acel  atac  nu  atinge  dogma  infalibilităţii,  fiindcă  n’a 
emanat  din  ea,  ci  din  cealaltă  putere,  din  puterea  jurisdicţională 
a  papei.  Adecă  papa  ţine  într’o  mână  infalibilitatea,  iar  în  cealaltă 
mână  puterea  jurisdicţiunii  peste  biserică  şi  voi  credincioşilor, 
pe  care  v’a  lovit  papa  numai  cu  mâna  în  care  ţine  jurisdicţiunea, 
trebue  să  credeţi,  să  vă  închinaţi  şi  să  sărutaţi  cealaltă  mână  în 
care  ţine  infalibilitatea,  fiindcă  nu  cu  aceasta  mână  v’a  lovit. 


O  fi  şi  aceasta  o  mângâiere  scolastică,  pentru  cine-o  poate 
suportă,  în  practică  însă  lucrul  se  prezintă  altcum.  Când  ai  să  te  aperi 
în  contra  loviturei  ce  ţi-se  aplică  cu  mâna  care  ţine  dreptul  ab¬ 
solutist  al  jurisdicţiei,  dar  de  altă  parte  eşti  dator  să  te  închini 
infalibilităţii  din  cealaltă  mână,  atuncia  curajul  apărărei  tale,  care 
ar  trebui  să  fie  energică  şi  hoiărîtă,  slăbeşte  cu  totul.  In  cazul 
de  faţă,  însăşi  actele  publicate  şi  întreaga  atitudine  a  episcopa¬ 
tului  gr.-cat.  ne-au  dat  cea  mai  eclatantă  dovadă,  cât  de  mult 
a  lipsit  curajul  apărării.  Nici  dreptatea  cauzei  n’a  putut  spori  acel 
curaj,  în  locul  căruia  a  intrat  resemnarea  dictată  de  recunoaşterea 
infalibilităţii  şi  a  dreptului  de  jurisdicţie  al  papei,  pe  care  I.  P. 
S.  Sa  mitropolitul  dela  Blaj  o  exprimă  în  următoarele  cuvinte, 
cari  în  situaţia  de  faţă  sunt  foarte  caracteristice:  <Nu  vreau  prin 
aceasta  să  învinovăţesc  pe  nime,  nici  voesc  să  mă  amestec  în 

sfaturile  prea  înalte  şi  înţelepte  ale  S.  Scaun,  cari  covârşesc  pu¬ 
terile  minţii  mele.  Din  contră  mărturisesc  că  S.  Scaun  are  putere 
de  jurisdicţie  într’adevâr  episcopală  şi  nemijlocită  asupra  tuturor 
şi  singuraticilor  păstori  şi  credincioşi  de  orice  rit  şi  demnitate, 
şi  ca  astfel  El  poate  dispune  tot  ce  în  înţelepciunea  sa  crede  a 
fi  folositor  bisericii.  Datorinţa  mea  este  să  tac  şi  să  mă  supun 
la  ceeace  Sanctitatea  Voastră  crede  a  fi  bun  pentru  S.  Biserică 
a  lui  Dumnezeu.  (Vezi  «Unirea»  Nr.  97  a.  c.). 


Dl.  V.  Stroiescu  avea  toată  dreptatea  să  le  spună  uniţilor: 
«Pentru  D-Voastră  papa  este  infalibil.  Tot  ce  dispune  papa, 
pentru  D-Voastră  este  porunca  lui  Dumnezeu,  fiind  infalibilul 
papa  Christosul  catolicilor  pe  pământ,  căruia  aveţi  să  vă  supu¬ 
neţi  necondiţionat  fără  să  aveţi  drept  a  rezona  sau  chiar  a  pro¬ 
testă  contra  dispoziţiunilor  lui». 

Acum  e  prin  urmare  timpul  să  spunem  şi  să  înţeleagă  toată 
lumea  românească,  că  credinţa  în  infalibilitatea  şi  puterea  juris- 
dicţională  a  papei ,  este  contrară  intereselor  vitale  ale  bisericei  şi 
poporului  românesc.  Pe  urma  acestei  credinţe  biserica  unită  se 
găseşte  în  situaţia  omului  care  s’a  aruncat  în  foc  şi  apoi  tot  el 
strigă  că-1  arde. 

La  aceasta  ni-se  răspunde,  că  înfiinţarea  nouei  episcopii 
maghiare  nu  este  o  operă  a  papei,  ci  a  guvernului  unguresc. 
Insă  această  încercare  de-a  scuză  pe  papa  ar  fi  îndreptăţită  numai 
atunci,  dacă  papa  s’ar  fi  opus  înfiinţării  nouei  episcopii,  dar  ea 
s’ar  fi  înfiinţat  totuş  prin  puterea  guvernului.  Dar  aceasta  nu  s’a 
întâmplat  şi,  prin  urmare,  ori  cât  ar  fi  fost  de  mari  stăruinţele 
guvernului  pe  lângă  papa,  răspunderea  pentru  bulla  de  tristă 
amintire  «Christifideles  graeci»,  prin  care  s’a  decretat  şi  s’a  dat 
aprobare  canonică  episcopiei  maghiare,  asupra  papei  cade.  În¬ 
fiinţarea  acelei  episcopii  este  o  operă  prin  care  papa  şi-a  exer¬ 


citat  dreptul  de  jurisdicţie  ce  i-se  recunoaşte  asupra  bisericei. 
Deci  recunoaşterea  acestui  drept  este  o  primejdie  pentru  biserica 
unită  cu  Roma.  Din  situaţia  precară  ce  i-s’a  creat,  biserica  unită 
nu  se  poate  mântui  în  alt  chip,  decât  ieşind  din  focul  în  care 
s’a  aruncat  şi  întorcându-se  în  vechea  fortăreaţă  a  neamului  ro¬ 
mânesc  —  biserica  noastră  ortodoxă.  Bărbaţii  bisericei  unite  ar 


trebui  să  înţeleagă  ceeace  spune  învăţatul  Petru  Maior ,  despre 
care  zic  că  a  fost  un  luceafăr  al  «unirei»,  că  «vâlfa  besearicii  o 


batjocoresc,  supuindu-o  toată  sub  picioarele  papii».  Deşi  a  stu¬ 
diat  la  Roma,  acest  învăţat  a  avut  destulă  înţelepciune  să  nu  se 
lase  ademenit  de  doctrinele  ultramontanismului,  pe  cari  le-a  de¬ 


testat,  ca  pe  unele  cari  nu  au  bază  în  descoperirea  dumnezeească. 
Primatul  jurisdicţional  şi  infalibilitatea  papei  el  le-a  combătut  cu 
multă  pricepere  teologică,  în  valoroasa  sa  scriere  publicată  de  d-1 

C.  Erbiceanu  sub  titlul:  «Procanonul  lui  Petru  Maior»,  Bucureşti 
1894.  Ca  să  se  vadă  ce  idei  avea  Petru  Maior  despre  doctrinele 
papiste,  ale  căror  consecvenţe  se  dovedesc  astăzi  atât  de  pri¬ 
mejdioase  pentru  biserica  unită  cu  Roma  şi  pentru  progresul  ro¬ 
mânesc,  reproduc  de  astădată  capitolul  întitulat  « Nălucită  e  ne- 
smântnicia  papei»,  cuprins  pe  pag.  63 — 66  a  acelei  scrieri.  El  scrie : 


«La  atâta  întunearec  în  sutele  trecute  a  fost  venit  la  apus 
adevărul,  cât  partea  cea  mai  mare  a  apuseanilor  învăţă  şi  socotea, 
că  Papa  încă  iaste  nesmântnic  întru  învăţătura  dogmaticească, 
ba  încă  unii  îşi  nălucea  că  şi  nesmântnicia  Besearicii  dela  Papa 
ar  fi  împrumutată,  şi  Besearica  fără  Papa,  învăţând  ceva,  ar  putea 
greşi.  Eu  întru  tălcuirea  capului  acestuia  nu  mă  voiu  lăţi  prea 
tare,  că  (din)  mila  lui  Dumnezeu,  acum  toţi  latinii  s’au  trezit  şi 
şi-au  luat  sama  despre  greşala  sa  şi  se  căesc  adeverind  că  Papa 
nicicum  nu  e  nesmântnic,  nici  sentenţia  aceasta  despre  nesmânt¬ 
nicia  Papei  nu  are  mai  largi  hotare  decât  cum  sânt  ceale  ale 
Italiei  şi  mai  ales  a  statului  Papei.  Aceasta  îţi  aduc  aminte,  că 
orice  aduc  Italîanii  pentru  nesmântnicia  Papei  toate  ca  pleava  le 
vântură  ceialalţi  latini  şi  nici  un  crezământ  nu  au  toate  mustrările 


lor;  nici  nu  pot  arăta  în  vreamile  ceale  vechi  să  fi  fost  vreo  po¬ 
menire  despre  nălucită  Papei  nesmântnicie  în  Besearica  lui  Dum¬ 
nezeu.  Şi  aceasta  pricină  îndestulată  ar  fi  ca  să  tăgăduim  nes¬ 
mântnicia  Papei,  că  orice  nu  se  arată  îndestulat  a  fi  de  Dumnezeu 
descoperit,  şi  totuşi  (de)  o  vei  creade,  aceasta  nu  e  credinţă  ci 
superstiţie  şi  cimilitură  băbească.  Dar  despre  altă  parte  avem  tare 
temeiu  şi  fundament,  că  Papa  nu  e  nesmântnic. 

Afară  de  altele,  când  a  fost  price  despre  botezul  ereticilor 
între  Papa  Ştefan  şi  sf.  Ciprian,  macar  au  poruncit  Papa  Ştefan, 
ca  nime  să  nu  îndrăznească  a  boteză  iară,  pe  ceia  ce  s’au  bo¬ 
tezat  la  eretici,  şi  s’au  lăudat  cu  afurisanie  asupra  celor  ce  alt¬ 
mintrelea  ar  lucră  şi  ar  creade,  totuşi  nici  sf.  Ciprian  cu  toţi  epis¬ 
copii  din  Africa,  nici  sf.  Firmilian  dela  Chesaria  cu  ai  săi,  n’au 
băgat  samă,  n’au  ascultat,  n’au  crezut  ce  învaţă  Papa  ce  (ci) 
numai  după  hotărîrea  Soborului  întâiu  dela  Nicheia  s’au  aflat  că 
au  greşit  sf.  Ciprian.  Acuma,  de  ar  fi  Papa  nesmântnic  întru  în¬ 
văţătura  dogmaticească,  şi  aceasta  ar  fi  tradania  apostolicească, 


carea  nu  putea  să  nu  o  ştie  aţâţă  sfinţii  arhierei,  au  ar  fi  cutezat 
aceştia  a  se  pune  înpotriva  lui  Papa  Ştefan?  ba.  Ce  precum  de 
învăţătura  şi  hotărîrea  Soborului  nu  e  slobod  a  primi  în  inimă 


îndoială,  aşa  şi  aceşti  sfinţi  îndată  ar  fi  crezut  ceale  ce  învăţă 
Papa.  Nici  aşezământurile  Papei  şi  decreturile  n’au  fost  nici 
odinioară  statornicite  aşa,  cât  e  să  nu  fie  slobod  de  isnov  a 
cercetă  şi  a  le  cercă,  şi  adevărat  le-au  şi  cercat,  precum  epistolia 
lui  Papa  Leon  în  Soborul  dela  Halchidon  şi  de  le  afiâ  Soborul 

că  sunt  adevărate,  le  lăudă,  le  întărea,  şi  a  fi  adevărate  le  vestea. 
Iar  de-ar  fi  Papa  nesmântnic  nu  le-ar  fi  cernut  de  isnov,  precum 
aşezământurile  Soborului  a  toată  lumea,  dacă-i  nesmântnic  nu 
se  pot  de  isnov  a  le  luă  la  cercetare,  şi  oricare  le-ar  cercetă, 
eretic  iaste.  A  Papei  macar  că  nu  le-au  primit,  ci  le-au  lăpădat, 
tot  uninţa  credinţii  nu  s’a  înţeles  ruptă:  «Fost-au  oarecând  despre 
botez  îndoială,  cari  osebite  au  judecat,  întru  uninţă  au  rămas, 
îndoiala  aceasta,  mânându-se  vreamea  înainte,  prin  Soborul  cel 
deplin  s’au  rădicat.  Pricea  carea  atunci  încă  nu  eră  hotărîtă ,  pe 
Cliiprian  nu  l-au  spăimântat  să  se  deâ  îndărăt,  pre  voi  hotărîtă 
fiind,  vă  chiamă  să  vă  daţi  îndărăpt.  Augustin,  cartea  1,  Despre 
Botez,  cap.  7.»  Iar  în  cartea  II,  cap.  4:  «N’a  vrut  prea  înţeleptul 
Chiprian  dovedirile  sale,  macar  nu  eră  adevărate  (carea  el  nu 
ştia)  dar  nici  nălucite,  să  îngădue  obiceaiului,  carele  adevărat  eră 
fără  minciună,  dar  totuşi  încă  nu  adevărat.»  Şi  în  cartea  a  IV, 
cap.  6:  «Nice  noi  oarece  aşa  n’am  îndrăzni  a  grăi  ca  carea  Ştefan 
au  poruncit  de  n’am  fi  întăriţi  cu  autenţia  Bisearicii  catoliceaşti 
(înţelege:  soborniceşti)  cea  tocma  de  un  gând,  caria  şi  însuşi 
Chiprian  afară  de  îndoială  ar  îngădui,  dară  acum  pe  vremea, 
adevărul  limpezit  prin  Soborul  cel  deplin  s’au  întemeiat». 


Voiu  săvârşi  acest  titlu  şi  acest  cap  cu  cuvintele  Preasfinţitului 
Nichita,  Arhiepiscopul  Nicomideanilor,  carele  în  dialogul  3  a  Iui 
Anselm  Abelberghensul,  cap.  8,  aşa  grăieşte:  «Ce  dar  ni  (ni-i) 
bună  ştiinţa  scripturilor?  Ce  ni-s  bune  învăţăturile?  Ce  ni  (-i)  bună 
învăţarea  dascălilor?  Ce  capetele  ceale  vestite  a  înţelepţilor  Gre¬ 
cilor?  Singură  autenţia  Arhiereului  Romei,  carea  precum  tu  zici 
—  deasupra  tuturor  iaste,  toate  acestea  le  deşartă?  Singur  el  să 
fie  Episcop,  singur  dascăl,  singur  învăţător,  singur  de  toate  şi 
singur  încredinţate,  numai  lui  Dumnezeu  singur  bun  păstor  să 
răspundă.  Iar  carea  va  vrea  în  via  lui  Dumnezeu  să  aibă  împreună 


lucrători,  el  ţiindu-şi  întâia  şedearea  sa,  înălţat  fiind  să  se  laude 
întru  smerenia  sa  şi  să  nu  urgisască  fraţii  săi,  pe  carii  adevărul 
Iui  Hristos  nu  spre  robie  ci  spre  slobozenie  în  pântecele  maicii 
Bisearicii  l-au  născut. . .  Şi  aşa  nici  într’un  simbol  nu  se  află 
aceasta,  să  ni  se  poroncească  deosebi  a  mărturisi  Besearica  Romei, 
ba  una  sfântă  Besearică  catolicească  şi  apostolicească  peste  tot 
locul  ne  învăţăm  a  mărturisi.  Aceasta  despre  Besearica  Romei 
cu  pacea  ta  ziseiu,  carea  cu  tine  o  cinstesc,  dar  nu  cu  tine  întru 
toate  o  urmez,  nici  nu  judec  că  întru  toate  veri  ne  veri,  trăbue 
să  se  urmeaze :  a  căria  autenţie  aşa  mare  tu  ni  o  ai  pus  înainte, 
ca  lepădând  obiceaiul  nostru,  necercetând  mintea  şi  autenţia  scrip¬ 
turilor,  să  primim  forma  ei  şi  urmarea  întru  taine,  şi  precum 
orbii  cu  ochii  închişi  ducându-ne  ca  să  urmăm  măcar  încătro  o 


ia  duhul  său  cel  singuratec,  povăţuită  fiind,  are  mearge.  Carea 

cât  ne-ar  fi  nouă  fără  primejdie  sau  cu  cinste,  judece  şi  Latinii 
şi  Grecii  cei  înţelepţi.'  Adevărat,  de-ar  fi  Papa  nesmântnic  la  ce 
ne  mai  rumpem  capetele  cu  atâtea  învăţături,  la  ce  ne  cheltuim 
bogăţiile  pentru  cumpăratul  cărţilor  şi  cu  primejdia  vieţei  a  ne 
slobozi  pe  mare,  spre  câştigarea  ştiinţei,  destul  ar  fi  să  scrii  la 
Roma,  ca  deacolo  prin  o  epistolie,  prin  o  bulă  să-ţi  vie  toată 
ştiinţa  dogmaticească.  Nice  nu  eră  de  lipsă  să  trapezi  atâţia  sfinţi, 
părinţi,  atâţia  bătrâni  şi  neputincioşi,  carii  orbi,  carii  şchiopi  să 
se  adune  la  Soborul  dela  Nicheia  şi  la  cealelalte  şi  să-şi  pără¬ 
sească  besearicile  şi  oile  sale,  destul  eră  să  aducă  graiul  Papei. 
Bag  samă  dintru  această  socoteală  dăscălii  apusului  în  vremile 
trecute  de  tot  au  fost  părtaşi,  cetania  cărţilor  sf.  Părinţi,  şi  au 
fost  în  apus  la  nimica  toată  theologia*. 

Aceste  şi  altele  asemenea  acestora  erau  convingerile  lui  Petru 
Maior,  care  ca  « unit»  a  înţeles  de  tot  altfel  « unirea  >-  cu  Roma 
decât  cum  este  ea  interpretată  şi  practicată  astăzi  spre  paguba 
neamului  românesc.  Aceste  convingeri  şi  le-a  tălmăcit  P.  Maior, 
cum  însuş  se  exprimă  —  <  spre  folosul  mai  cu  seamă  al  Româ¬ 
nilor».  Vor  trage  Românii  pe  cari  îi  privesc  «folosul-:  ce-1  avea 
în  vedere  marele  învăţat?  a 


UNDE  A  FOST  „BUNUL"  DUMNEZEU  LA  SCUFUN 

DAREA  TITANICULUI? 

De  preotul  Willy  Veit 

...ca  să  te  îndreptezi  în  cuvintele  tale  şi  să  bi- 
rueşti  când  vei  judeca  tu.  Ps.  50. 

Morţii  trec  repede.  Aşa  şi  morţii  Titanicului.  Abia  câteva  zile  şi  aproape 
au  dispărut  din  amintirea  şi  interesul  nostru.  De  fapt  morţii  nu  trec.  Ei 
stau  liniştiţi  în  mormântul  lor  ud,  însă  noi,  cei  vii,  trecem.  Şi  trecem  în- 
tr’un  aşa  tact  încât  trebne  să  ne  întrebăm  dacă  tactul  acesta  e  sănătos  sau 
dacă  nu  e  tot  atât  de  primejdios  pentru  vieaţa  noastră  internă  cum  a  fost 
repeziciunea  Titanicului  în  noaptea  fatală  pentru  vieaţa  externă  a  călăto¬ 
rilor  lui.  Dupăeum  undele  electrice  şi  sârma  electrică  ne-a  adus  întro 
grabă  febriiă  veştile  privitoare  la  întâmplarea  aceea  îngrozitoare,  tot  aşa 
de  repede  şterge  şi  graba  vieţii  moderne  impresiunea  simţită  atunci  din 
suflet,  pentruca  să  facă  loc  la  noi  telegrame,  noi  întâmplări  şi  noi  sen- 
saţiuni. 

Cât  de  diferit  ar  fi  influinţat  asemenea  veşti  grozave  acum  150  de 
ani.  Ştim  ce  efect  a  avut  marele  cutremur  de  pământ  din  Lisabona  din 
anul  1755  asupra  sufletelor.  Veştile  veneau  încet.  Au  trecut  săptămâni,  ba 
chiar  luni  până  să  ne  facem  o  idee  precisă.  însă  ceeace  se  întipărise  atât 
de  încet  în  sufletele  oamenilor  a  rămas  prins  cu  totul  altfel.  Nu  s'a  putut 


şterge  aşa  de  uşor  ca  litera  telegrafului  modern.  Par’că  trăsăturile  acestor 
întâmplări  au  pătruns  din  ce  în  ce  mai  adânc  până  acolo  unde  dorm  ul- 
timile  chestiuni  ale  vieţii  şi  credinţei.  Insă  deoarece  oamenii  sTau  ocupat 
mai  mult  cu  ele,  şi  câştigul  lăuntric  al  acestor  întâmplări  a  fost  mai  mare 
pentru  ei  ca  pentru  noi,  care  aşteptăm  cu  nerăbdare  asemenea  întâmplări, 
până  la  primirea  ultimei  sensaţii  de  care  să  ne  putem  atinge  iară  în 
treacăt 

De  aceea  daţi-mi  voie  ca  azi  să-mi  fac  predica  după  vechiul  obiceiu, 
în  sensul  că  mă  opun  grabei  moderne  în  asemenea  întâmplări  pătrunză¬ 
toare  şi  vă  îndreptez  gândurile  încă  odată  spre  întâmplarea  aceea  care  e 
atât  de  departe  de  simţul  oamenilor  moderni  şi  care  de  fapt  nu  e  decât 
la  o  distanţă  de  14  zile. 

Nu  putem  să  ne  gândim  la  locul  nenorocirii  din  oceanul  atlantic 
fără  ca  un  puternic  sentiment  de  compătimire  să  nu  ne  cuprindă  faţă  de 
acei  1600  de  oameni,  care  s’au  cufundat  în  valurile  de  ghiaţă,  Totodată 
însă,  simţim  că  compătimirea  noastră  omenească  nu  mai  e  de  nici  un  folos. 
Venim  prea  târziu.  Sirnţindu-ne  această  neputinţă  o  altă  figură  se  iveşte 
înaintea  sufletului  nostru,  care  ar  fi  putut  fi  de  ajutor:  Dumnezeu.  Unde 
a  fost  deci  bunul  Dumnezeu  la  scufundarea  Titanicului  ?  Nu  ba  mişcat 
pe  el  oare  jalea  celor  16  sute  de  oameni  din  valurile  gheţarilor?  Ei,  fost-a 
El  oare  de  faţă?  In  urma  unei  asemenea  întâmplări  mai  putem  noi  crede 
într’un  Dumnezeu?  Există  un  Dumnezeu  «bun»? 


Nu  iau  nimănui  în  nume  de  rău  dacă  îşi  pune  asemenea  întrebări, 
însă  chiar  în  felul  în  care  sunt  puse  şi  formulate  găsim  o  greşală.  Şi  gre- 
şala  aceasta  transformă  întrebările  într’un  labirint  din  care  nu  mai  găsim 
nici  o  poartă  de  eşire.  Greşala  constă  în  ideea  pe  care  ne-o  facem  despre 
felul  cum  e  şi  cum  trebue  să  lucreze  Dumnezeu.  Ne  formăm  un  Dum¬ 
nezeu  după  simţirea  şi  voia  noastră.  Pe  acest  Dumnezeu  format  de  noi 
înşine  îl  punem  în  legătură  cu  evenimentele  şi-î  zicem:  trebue  numai 
decât  ca  în  clipa  aceasta  să  lucrezi  aşa  sau  aşa.  Dacă  în  realitate  nu  găsim 
nimic  din  acţiunea  acestui  Dumnezeu  scornit  de  noi,  imediat  se  ridică  în¬ 
trebarea  chinuitoare:  ei,  există  oare  Dumnezeul  acesta?  In  cazul  nostru: 
Noi  oamenii  avem  ideea  unui  Dumnezeu  care  e  gata  în  orice  moment 
să  intervină  în  mersul  extern  al  lucrurilor  care  nu  lasă  pe  nici  un  om  în 
nevoie,  mai  ales  cine  se  roagă  la  el,  ci-l  scapă  din  nevoie  printr’o  mi¬ 
nune  externă,  care  prin  urmare  ar  fi  trebuit  să  intervină  neapărat  şi  în 
noaptea  aceea  şi  să  facă  vreo  minune  ca  să  scape  pe  cei  1600  de  înecaţi. 
Minunea  aceasta  —  deşi  sigur  că  sute  din  cei  1600  s'au  rugat  —  rTa  avut 
loc.  Şi  deoarece  nra  avut  Ioc,  vine  sguduirea  cea  grea:  ei  bine,  mai  există 
atunci  Dumnezeul  acesta?  —  Nu,  Dumnezeul  acesta  nu  există.  Dumnezeul 
acesta  pe  care  ţi-I-ai  construit  singur  şi  care  după  părerea  ta  trebuia  să 
intervină  nu  există.  Realitatea  arată  lămurit  că  nu  există.  însă  nu  trebue 
să  conciuzi  în  genere  că  nu  există  Dumnezeu;  concluzia  adevărată  e  ur¬ 
mătoarea:  Dumnezeul  pe  care  mil-am  născocit  eu  nu  există.  Cum  e  oare 

adevăratul  Dumnezeu,  dacă  nu  seamănă  cu  cel  născocit  şi  făcut  de  mine? 
Dacă  întrebi  aşa:  cum  e  adevăratul  Dumnezeu?  e  posibil  să  ţi-se  deslege 
labirintul.  Căci  atunci  eşti  atât  de  departe  încât  taci  şi  nu  mai  duci  de 
nas  pe  Dumnezeu  ca  pe  un  copil:  Dumnezeule,  tu  trebue  să  faci  cutare  sau 
cutare  lucru  —  ci  stai  liniştit,  nu  vorbeşti  nimic  şi  cauţi  să  prinzi  din  rea¬ 
litate  ceva  cu  privire  la  Dumnezeu.  Eu  încă  nu  ştiu  cât  putem  vedea  în 
realitate  cu  privire  !a  El.  Insă  atât  îţi  pot  spune  că  ceeace  vom  vedea  în 
chipul  acesta  despre  El  nu  e  ca  la  Dumnezeul  născocit  de  tine,  fantazie 

A 

ci  realitate,  Dumnezeu  adevărat.  Insă,  încă  odată,  ca  să  vezi  pe  acest  Dum¬ 
nezeu  adevărat  trebue  sâ  încetezi  de  a  vorbi  şi  a  alcătui  la  prescripţiuni; 
trebue  să  fi  liniştit  şi  să  te  adânceşti  în  sânul  realităţii. 

Şi  ce  vedem  acolo? 

Vedem  mai  întâi  o  ordine  aspră  şi  rânduită  după  legile  naturii.  Un 
vapor  merge  cu  atâta  şi  atâta  iuţeală  dela  răsărit  la  apus.  Dinspre  nord 
vine  un  gheţar  de  atâiea  şi  atâtea  sute  de  metri  lungime  şi  lăţime,  de 
atâţia  şi  atâţia  metri  adâncime  deasupra  şi  in  interiorul  apei.  Se  mişcă 
înainte  după  legi  imutabiie,  determinate  de  propria  lui  mărime,  de  valu¬ 
rile  mării,  de  vânt  etc.  Daca  corabia  merge  atâtea  şi  atâtea  mile  în  direc¬ 
ţiunea  aceasta  şi  gheţarul  se  mişcă  aşa  şi  aşa,  în  cutare  şi  cutare  loc  trebue 
să  se  întâlnească.  Şi  dacă  se  întâlnesc  brusc  şi  gheţarul  acesta,  cum  e  şi 
natural*  loveşte  peretele  Titanicului,  trebue  să  se  producă  cutare  şi  cutare 
catastrofă,  vaporui  trebue  să  crape.  —  «Şi  oamenii  de  pe  el?»  strigi  tu.  De 
asta  ordinea  dumnez ceaşcă  a  legilor  din  natură  nu  te  întreabă,  căci  ea  a 
fost  mai  nainte  ca  oamenii  şi  oamenii  nu  sunt  trataţi  altfel  ca  această  or¬ 
dine  a  legilor  din  natură  decât  gheaţa,  scândurile,  funiile,  lanţurile  şi 
tot  ce  e  pe  vapor.  Ştiu  că  e  grozav  de  greu  şi  crud  sâ  spui  lucrul  acesta 
insă  e  adevărat  şi  vrem  sâ  privim  adevărul  în  faţă.  Dumnezeu  a  rânduit 
lumea  după  legi  naturale  şi  rânduirile  acestea  sunt  mai  vechi  ca  omul, 
omul  s’a  născut  în  ele  şi  e  supus  lor.  Pentru  el  nu  se  fac  şi  nu  se  pot 
face  excepţii.  Asta  o  spune  şi  referatul  asupra  creaţiunii:  A  existat  mai 
întâi  lumea  care  s'a  născut  după  anumite  reguli  ale  lui  Dumnezeu  şi  apoi 
omul.  Pe  baza  observării  realităţii  continuăm,  lumea  se  menţine  prin  aceste 
rânduieli  dumnezeeşti  şi  omul  ca  ultimă  fiinţă  a  apărut  în  ele  şi  prin  ele 
şi  de  aceea  e  supus  lor. 

Insă  vechiul  referat  asupra  creaţiunii  ne  mai  spune  ceva.  Spune  că 
Dumnezeu  a  zis  omului:  Supuneţi  pământul  şi  stăpâniţi-I  pe  el,  realitatea 
ne  adevereşte  că  astea  nu- s  vorbe  ci  posibilităţi  reale.  Omul  poate  stă¬ 
pâni  natura.  Posibilităţile  acestea  i  !e-a  dat  Dumnezeu.  El  i-a  zis:  Dacă 
vrei,  nu  poţi  fi  aruncat  fără  sprijin  în  braţele  puterilor  naturale.  Le  poţi 
stăpâni.  Eu  îţi  dau  putere  pentru  asta.  Ce-i  drept  asta  e  o  munca  de  mii 
de  ani.  Insă  poţi  ajunge  stăpân  asupra  naturii.  Sigur,  nu  prin  faptul  că 
poţi  călca  legile  pe  care  le-am  dat  lumii  şi  naturii!  Acestea  sunt  neclintite 
căci  sunt  date  de  Dumnezeu.  Insă  te  poţi  folosi  de  ele  şi  cu  cât  te  fo¬ 
loseşti  mai  mult  de  ele  cu  atât  vei  fi  mai  stăpân  pe  ele,  rupând  de- 

pendenţa  faţă  de  natură.  Ia-ţi  aptitudinile  necesare  şi  fă-ţi  datoria.  Eu, 
Dumnezeul  tău,  nu  te  silesc.  Insă,  dacă  vrei,  poţi  ajunge  stăpân  pe  pământ. 


Omenirea  a  făcut  uz  de  aceste  aptitudini  date  de  Dumnezeu.  Ceiace 
numim  tehnică  şi  cultură  nu  e  altceva  decât  transformarea  în  realitate  a 
acestor  aptitudini  de  a  stăpâni  lumea  şi  anume  pe  calea  progresului  lent 
şi  a  unei  munci  încordate.  Şi  aici  trebue  să  spun  un  cuvânt  de  laudă  şi 
mulţămire  asupra  muncii  culturale  a  omenirii.  Şi  trebuie  s’o  fac  cu  atât 
mai  mult  cu  cât,  după  câte  ştiu,  n'am  făcut-o  nici  odată.  Am  vorbit  de 
multeori  despre  cultură  şi  a  trebuit  să  vă  previu  adesea  de  o  iperbolizare 
a  cuceririlor  tehnice  şi  de  fericirea  adusă  de  cultură.  De  aceea  azi  trebue 


să  cântăm  un  imn  în  onoarea  muncii  şi  a  cuceririlor  culturii  dând  omului 


ce  e  al  omului  şi  recunoscând  cum  îndeosebi  omenirea  americano-eu- 
ropeană  n'a  încetat  de  a  împlini  misiunea,  aceasta  dată  de  Dumnezeu, 


de  a  stăpâni  forţele  din  natură.  Ştim  că  şi  Dumnezeu  se  bucură  de  această 
muncă  neobosită  a  omenirii.  El  nu  poate  şi  nu  vrea  să  se  amestece  în 


chip  nemijlocit  în  munca  aceasta:  a  pus-o  ca  o  datorie  pentru  om.  Şi  ar 
fi  un  pedagog  rău,  dacă  ar  luă  temele  pe  care  le  dă  copiilor  şi  le  ar  re¬ 


zolva  singur  în  locui  lor!  Nu,  stăpânirea  lumii  trebue  cucerită,  cu  sudoarea 


şi  osteneala  omului.  Dumnezeu  nu  poate  face  altfel  decât  să  observe 
munca  aceasta  a  oamenilor  pentru  îndeplinirea  scopurilor  puse  de  ei, 


să  se  bucure  de  silinţa  şi  progresele  realizate  prin  ea  sau  să  se  întristeze 
de  neîmplinirea  datoriei  şi  de  urmările  care  decurg  In  chip  necesar  de  acî. 


In  cazul  de  faţă  lucrul  stă  aşa:  cuceririle  dobândite  în  domeniul 
tehnic,  cultural  şi  ştiinţific  ar  fi  fost  de  ajuns  pentruca  omul  să  rămână 
stăpân  peste  forţele  naturii  şi  peste  suberguî  care  se  apropie.  Nu  eră  omul 
din  timpurile  primare  lipsit  cu  totul  de  ajutor,  care  se  ciocnea  cu  puterea 
naturii,  nici  omul  de  pe  treapta  primitivă  de  cultură  care  călătorea  cu  o 
luntre  uşoară  fără  a  cunoaşte  pericolele  acestei  călătorii,  fără  experienţă, 
fără  mijloace  tehnice  şi  ştiinţifice  de  scăpare.  Omul  avea  cunoştinţă  că  îu 
timpul  acela  în  anotimpul  acesta  vin  gheţari;  ştia  din  experienţele  triste 
că  în  acest  caz,  cel  mai  bun  mijloc  de  a  rămâneâ  stăpân  peste  natură  e 
barca  de  salvare.  Conducătorii  Titanicului  ştiau  din  invenţiunile  tehnico- 
ştiinţifice  şi  din  aplicarea  telegrafului  lui  Marconi,  că,  întEadevăr,  în  apro¬ 
piere  se  aflau  gheţari;  în  scurt,  omul  nu  eră  neputincios  şi  orb  în  faţa 
puterilor  naturii. 


Da,  împrejurarea  aceasta  eră  foarte  favorabilă  omului.  Am  văzut  şi 
alte  ciocniri  între  om  şi  puterile  naturii.  —  Mi-aduc  aminte  numai  de  cu¬ 
tremurul  de  pământ  dela  Martinica  din  S.-Francisco  şi  Mesina  —  însă 
atunci  situaţia  era  foarte  critică  pentru  om.  Atunci  ne  aflam  în  faţa  unor 
puteri  din  natură,  de  care  ştiinţa  şi  tehnica  noastră  se  sfărâmă  ca  un  băţ 
de  chibrit  subţire  sub  o  povară  grea,  atunci  simţeam  cât  de  departe  suntem 
de  biruinţa  finală;  atunci  nu  mai  nădăjduiam  poate  că  omul  va  izbuti 
vreodată  să  ajungă  stăpân  peste  aceste  puteri  din  natură.  Insă  la  scufun¬ 
darea  Titanicului  avem  sentimentul  că  omul  ar  fi  putut  rămâneâ  biruitor, 

şi  dacă  n’a  rămas  biruitor  e  vina  lui.  Scufundarea  Titanicului  trebue  pusă 
în  contul  datoriilor  omenirii.  Intenţionat  zic  contul  datoriilor  omenirii ,  deşi 
ştiu  că  e  şi  multă  vinovăţie  individuală  acî.  Ne  vom  feri  însă  de  a  ajunge 
în  rolul  fariseului:  Doamne,  mulţumescu-ţi,  că  nu  sunt  ca  ceilalţi  oameni. 
N’avem  drept  la  asta.  Căci  principiile  şi  faptele  care  au  adus  scufundarea 
Titanicului  sunt  şi  ale  noastre.  Remarc  numai  două  lucruri,  care  mi-se  par 
a  fi  părţi  din  vinovăţia  generală. 

1.  Lipsa  de  respect  faţă  de  forţele  naturii.  Am  ajuns  departe  în  teh¬ 
nică  şi  în  stăpânirea  naturii,  şi  cea  mai  puternică  dovadă  sunt  aceste 
vapoare-colosuri.  Să  nu  credeţi  că  zic  că  e  o  obrăznicie  să  le  facem,  sub 
cuvânt  că  omul  n?ar  trebui  să  facă  aşa  ceva,  aducându-ne  aminte  sigur 
de  Turnul  Babei.  Nu,  nu  asta  e  părerea  mea,  deşi  aş  fi  dorit  multe  alte 
lucruri  în  înzestrarea  vaporului.  Despre  asta  vă  voiu  vorbî  îndată.  Aşa 
dar,  mă  bucur  de  triumful  acesta  al  tehnicei,  mă  bucur  de  acest  colos 
monstruos,  şi  înţeleg  dece  în  posesiunea  unui  sentiment  accentuat  de 
demnitate  personală  şi  mai  degrabă  de  mândrie  i  s’a  dat  numele  de  Ti¬ 
tanic.  însă  simţul  acesta  al  demnităţii  personale  îşi  are  şi  trebue  să-şi  aibă 
şi  el  marginile  lui.  Dacă  trece  peste  aceste  margini  ajunge  ruşine  şi  păcat. 
Marginile  acestea  au  fost  trecute  tocmai  acolo  unde  omul  pierde  nu  teama 
ci  respectul  faţă  de  aceste  forţe  puternice  ale  naturii,  înfrângându-le  cu 
tehnica  lui,  Titanii,  chiar  cei  supuşi,  trebuesc  trataţi  totdeauna  ca  titani. 
Nu  trebue  să  ne  jucăm  cu  cei  legaţi  în  lanţuri  şi  să  nu  râdem  de  lan¬ 
ţurile  lor.  Altfel,  ei  se  ridică  şi  turbaţi  de  mânie  îşi  arată  puterea  faţă  de 
om.  Şi  călătoria  pe  ocean  e  ceva  mare.  Căci  adevărul  e  următorul:  bi¬ 
ruinţa  asupra  valurilor  oceanului  în  principiu  e  câştigată,  însă;  la  fiecare 
dată,  trebue  cucerită  din  nou.  Nu  trebue  să  iperbolizăm  prea  mult  o  plă¬ 
smuire  de  natura  aceasta  ieşită  din  mâna  omului,  chiar  dacă  plăsmuirea 
aceasta  e  un  Titanic.  Astfel,  omul  experimentează  adevărul  pe  care  ni  l-a 
expus  în  chip  atât  de  sguduitor  Fontane  în  poezia  lui  «Puntea  de  pe 
Tay»:  «plăsmuirea  ieşită  din  mâna  omului  e  un  fleac».  Dacă  oamenii  n7ar 
fi  fost  atât  de  siguri  de  lucrul  mâniior  lor,  ar  fi  scăpat  de  pericol  şi  chiar 
după  ciocnire  ar  fi  câştigat  o  oră  preţioasă  de  timp.  Dacă  n'ar  fi  fost  aşa 
de  siguri  de  ei,  echipamentul  vaporului  ar  fi  fost  altfel.  Nu  voiu  zice  nici 
un  cuvânt  împotriva  confortului,  nici  chiar,  lucru  pe  care  l-am  putea 
spune  ca  drept  cuvânt,  împotriva  luxului  de  pe  vapor.  însă  neglijenţa  şi 
îngâmfarea  exagerată  în  opera  omului,  unite  cu  pretenţiunile  omenirii  la 
lux,  au  făcut  ca  să  se  dea  mai  multă  atenţie  celui  mai  ales  rafinament  de 
distracţie  şi  comfort  pe  când  cele  mai  simple  mijloace  de  salvare  le  lip¬ 
seau  sau  erau  cu  totul  insuficiente.  Toate  acestea  eu  le  socotesc  ca  o  vină 
generală,  căci  dispoziţia  generală  a  omenirii  moderne  e;  lipsă  de  respect 
faţă  de  puterea  naturii  supuse  şi  preţuirea  exagerată  a  rafinăriei  vieţii 
externe. 

2.  A  doua  parte  din  vinovăţia  generală  e  între  diformitate  a  eco¬ 
nomiei  noastre  capitaliste.  Observaţi  că  zic  într?o  diformitate  şi  prin  asta 

nu  condamn  însăş  economia.  Căutarea  celei  mai  bune  economii  e  treaba 
politicianilor  speciali-  Trebue  să  arătăm  încă  şi  dela  amvon  diformităţile 
economiei  actuale,  dacă  au  urmări  şi  în  domeniul  moral.  Fapt  e  că  această 
primă  călătorie  a  Titanicului  după  voinţa  societăţii  vapoarelor  de  transport 
avea  să  stabilească  un  record  de  iuţeală.  Nu  s’a  ocolit  primejdia  gheţa¬ 
rilor,  care  era  cunoscută,  din  pricină  că  voiau  să  câştige  6  ore.  Dorinţa 
aceasta  după  record  a  costat  vieaţa  a  1600  de  oameni!  Înapoia  acestei 
dorinţi  după  record  eră  însă  gândul  concurenţei,  înapoia  concurenţei  eră 
capitalul  şi  înapoia  capitalului  eră  spiritul  lui  mamona.  Şi  vedeţi  acî  avem 
un  motiv  etic  sau  mat  degrabă  neetic,  imoral,  deci  vina,  care  e  în  dosul 
nenorocirii.  Repet,  să  nu  fim  farisei  şi  să  nu  zicem:  iată  capitaliştii  so¬ 
cietăţii  «White  Star  Line»  sunt  englezii.  Nu,  dragi  prieteni,  ci  iată-ne  pe 
noi  înşine.  Iată  spiritul  vieţii  economice  moderne,  care  ridică  valoarea 
capitalurilor  şi  scoboară  valoarea  vieţii  omeneşti.  Ne-am  desfăcut  de  cu¬ 
vintele  lui  Iisus:  ce  foloseşte  omului  de  ar  dobândi  lumea  întreagă  şi 
sufletul  şi-l  va  pierde!  Astfel  omenirea  a  trebuit  să  plătească  în  cazul 
nostru  spiritul  lui  mamona  şi  dorinţa  de  record  cu  1600  vieţi  omeneşti. 
A  trebuit  să  plătească  acest  cost  îngrozitor  după  o  lege  veşnică  a  ordinii 
morale  din  lume,  care  spune:  Nu  vă  amăgiţi,  Dumnezeu  nu  se  lasă  să  fie 
batjocorit,  omul,  ceeace  seamănă,  aceea  trebue  să  culeagă. 


Unde  a  fost  bunul  Dumnezeu  în  noaptea  aceea  de  groază?  Eu  cred 
că  nu  mai  avem  curaj  să  întrebăm  aşa.  întrebarea  aceasta  avea  tonul 
unei  acuzări:  unde  ai  fost,  Doamne,  de  ce  nu  ţi-ai  făcut  datoria ?  Eu  cred 
că  întrebarea  şi  acuzarea  aceasta  va  dispărea  de  acum.  Nu  noi  suntem 
cei  care  întrebăm  şi  acuzăm  ci  Dumnezeu.  El  are  drept  să  întrebe  pe 
oameni:  Unde  au  fost  în  noaptea  aceia,  posibilităţile  evitării  ciocnirii  şi 
posibilităţile  de  salvare  a  celor  1600?  Voi,  oamenilor,  le  aveţi,  şi  anume  în 
virtutea  ştiinţei  voastre,  a  minţii  voastre  a  experienţii  şi  a  tehnicii  voa¬ 
stre.  Daţi-vă  seamă  de  purtarea  voastră!  De  ce  n’aţi  întrebuinţat  darurile, 
pe  care  vi  le-am  dat  ca  să  rămâneţi  biruitori  în  noaptea  aceia,  peste  pu¬ 
terile  naturii?  Eu,  Dumnezeu,  dela  tine  omenire,  cer  viaţa  celor  1600.  — 
Aşa  stau  lucrurile,  privite  de  pe  terenul  realităţii.  De  pe  terenul  ideei  pe 
care  ne-o  facem  noi  înşine  despre  Dumnezeu,  acuzatul  eră  Dumnezeu  şi 
acuzatorul;  omenirea.  Pe  terenul  realităţii  rolurile  se  schimbă.  Aici  Duni- 
nezeu  îşi  ia  locul  de  merit:  el  trece  de  pe  banca  acuzaţilor  pe  scaunul 
de  judecător,  iar  omul  îşi  ocupă  locul  cuvenit:  de  pe  scaunul  de  judecător 
se  coboară  pe  banca  acuzaţilor.  Chestiunea  scufundării  Titanicului  nu  mai 
e  o  chestiune  privitoare  la  neîmplrnirea  datoriei  din  partea  lui  Dumnezeu 
ci  la  voia  omenirii. 


Iar  acum  la  sfârşit,  ca  încheiere,  să  mai  privim  odată  de  pe  terenul 
realităţii  spre  Dumnezeul  realităţii,  şi  să  vedem  ce  putem  vedea  relativ  la 
esenţa  lui,  pe  baza  observării  realităţii: 

E  ei  oare  un  Dumnezeu  «bun»?  Depinde  de  felul,  cum  înţelegi  cu¬ 
vântul  «bun»,  aşa  cum  se  înţelege  de  obicei,  Dumnezeu  nu  e  «bun».  In 

tot  cazul,  Dumnezeu  e  mai  întâi  mare,  serios  şi  sfânt.  EI  e  un  Dumnezeu 
a!  ordinii  reprezentantul  ordinii  naturale  şi  morale  din  lume.  Şi  aceasta  nu 
se  poate  distruge.  Ordinea  naturală  şi  morală  sunt  părţi  din  propria  iui 
fiinţă.  Apoi  Dumnezeul  acesta  serios  şi  sfânt  e  educatorul  neamului  ome¬ 
nesc.  El  vrea  să  facă  omenirea  stăpânitoare  peste  puterile  naturii.  Dar 
vrea  s’o  facă  stăpână  pe  calea  muncii,  a  luptei  şi  jertfei  cale  rânduită  de 
el.  Dumnezeu  nu  ne  educă  cu  pânea  de  zahăr  a  minunii  externe,  ci  cu 
pânea  zilnică  a  propriei  noastre  munci  a  împlinirii  datoriei  şi  a  purtării 
urmărilor  faptelor  noastre. 


Dacă  ai  văzut  lucrul  acesta  vei  simţî  că  Dumnezeu  e  bun  adică  un 
Dumnezeu  care  se  interesează  şi  îţi  iubeşte  sufletul.  Nu  poate  şi  nu-ţî  va 
mântui  trupul  şi  vieaţa,  dacă  legea  naturală  şi  morală,  date  de  el,  se  dis¬ 
trug  prin  asta.  In  noaptea  aceea  de  groază  au  pierit  1600  de  vieţi  ome¬ 
neşti,  şi  au  trebuit  să  piară,  deoarece  oamenii  au  fost  vinovaţi,  N’a  pierit 
însă  nici  un  suflet.  Existenţa  sufletului  e  independentă  de  existenţa  tru¬ 
pului  şi  a  vieţii  pământeşti.  Dacă  ne  gândim  astfel  la  suflete,  se  iveşte  în 
noi  şi  icoana  bunului  Dumnezeu.  Căci  expresiunea  «bunul  Dumnezeu» 
nu  înseamnă  pentru  noi  altceva  decât  că  Dumnezeu  e  milostiv,  faţă  de 
sufletele  oamenilor  care  au  muncit  şi  luptat,  au  greşit  şi  au  păcătuit  pe 
pământ.  Şi,  deoarece  iubirea  lui  Dumnezeu  pentru  noi  e  nemărginită,  eu 
nu  îndrăznesc  să  mărginesc  iubirea  Iui  Dumnezeu  şi  nu-i  pot  spune  ca 
faţă  de  unele  suflete  să  fie  milostiv  şi  de  altele  nu.  Ar  fi  iar  o  îndrăz¬ 
neală  din  partea  oamenilor  să  dea  prescripţiuni  iui  Dumnezeu.  Eu  cred 
că  Dumnezeu  s’a  milostivit  de  cele  1600  de  suflete  chiar  şi  de  acelea 
care  au  pierit  blestemând  împotriva  lui  Dumnezeu.  Mă  gândesc  aici  Ia 
cuvintele  Mântuitorului:  Părinte,  îartâde  lor  că  nu  ştiu  ce  fac.  Şi  ştiu  că 
Dumnezeu  le  va  iertă  şi  le-a  iertat. 


Iată  cine  e  Dumnezeul  nostru  care  tnântueşte  sufletele,  dacă  trupu¬ 
rile  sunt  nevoite  să  piară.  Pe  acest  Dumnezeu  l-aveau  înainte  şi  acei  vi¬ 
teji  muzicanţi  ai  Titanicului,  când  au  cântat  ca  un  ultim  adio  dela  vieaţa 
pământească  atât  lor  cât  şi  celorlalţi  înecaţi  cântecul: 

Ma?  aproape  de  tine  Doamne, 

Mai  aproape  de  tine. 


* 


Dim.  1 .  Cornilescu. 

PROBLEME  ACTUALE  PENTRU  CULTURA  PREOŢIM» 

NOASTRE. 

Articolul  ce  urmează  a  fost  publicat  pentru  prima  dată  în  numărul 
3  din  anul  1.  al  «Revistei  Teologice»,  prin  urmare  trebue  să  motivez 
de  ce  îl  reproduc  acum. 

Cetitorii  noştri  îşi  aduc  desigur  aminte  de  răsboinica  împotrivire 
ce  o  făcuse  «Revistei  Teologice»  la  apariţia  ei  un  anumit  domn,  pe  mo¬ 
tivul,  că:  «nu  chiţibuşeriile  dogmatice »  —  «nu  excursiunile  fără  sfârşit  pe 
câmpul  mlăştinos  al  canoanelor »...  tnu  corectitudinea  în  înşirarea  chestiu¬ 
nilor  dela  nu  ştiu  care  sobor  dela  Nichea»...  nu  «contemplaţia  stearpă  a 
pravilelor  moarte »  —  nu  acestea  «pot  clădi  temeiul  moral  şi  intelectual 
al  preoţimii  noastre».  (Vezi  «Luceafărul»  Nr.  21 — 24  din  a.  1906). 

Tras  la  răspundere  după  cuviinţă  pentru  această  ieşire  nemai  obiş¬ 
nuită  la  noi,  acel  domn  s’a  simţit  dator  să  vină  cu  un  articol  de  lămurire 
despre  «Chemarea  preoţimii  noastre»,  în  care  articol  această  chestiune 
atât  de  importantă  pentru  vieaţa  neamului  nostru  a  fost  tratată  cu  incom¬ 
petenţa  omului  care  nu-i  în  specialitatea  lui.  La  timpul  său  şi-a  primit  răs¬ 
punsul  cuvenit  pentru  erorile  ce  le  debitase. 

Spre  cea  mai  mare  surprindere  a  noastră,  acum,  după  aproape  şase 
ani  câţi  au  trecut  de  atunci,  vedem  reprodus  acel  articol  în  inofensivul 
nostru  «Calendariu  Arhidiecezan»  pe  anul  1913.  Se  vede  că  acest  «Calen- 
dariu»  anume  a  aşteptat  anul  o  mie  nouă  sute  şi  13,  ca  să  se  poticnească 
în  mersul  său  pacinic.  Va  să  zică  preoţii  arhidiecezei  noastre,  pe  lângă 
celealalte  plăgi  şi  calamităţi  ale  nenorocitului  an  o  mie  nouă  sute  şi  13, 
vor  trebui  să  primească  în  casele  lor  şi  citania  din  articolul  cu  pricina 
reprodus  in  «Calendariu».  Vor  putea  cetî  din  nou  că  «Schimbarea  vremii 
cere  povaţa  unor  învăţături  nouă,  nu  atât  pentru  întărirea  credinţa  noastre 
religioase ,  cât  pentru  sprijinirea  existenţii  noastre  naţionale»,  ceeace  în¬ 
semnează  că  «întănrea  credinţii  noastre  religioase»  e  lucru  secundar  pentru 
«sprijinirea  existenţii  noastre  naţionale».  In  loc  ca  să  i-se  fi  trimis  preo¬ 
ţimii  noastre  un  călduros  cuvânt  de  îndemnare,  ca  tocmai  în  acest  an  plin 
de  năcazuri  şi  mizerii,  când  sufletele  oamenilor  apăsaţi  de  greul  vieţii 
sunt  mai  accesibile  pentru  o  propovăduire  reiigioasă-morală,  să  înceapă  o 
acţiune  însufleţită  de  ridicare  şi  renaştere  morală,  de  stârpire  a  beţiei  care 
le  sdruncinâ  sănătatea  şi  fericirea  din  familie,  a  proceselor  fără  sfârşit  cari 
îi  învrăjbesc  de  moarte  şi  ie  consumă  averile,  a  necurăţiei  trupeşti,  a  duş¬ 
măniilor,  a  clevetelor,  a  sudalmelor  prin  cari  necinstesc  cele  sfinte  şi  îşi 
întunecă  sufletele  şi  a  altor  păcate,  pentru  cari  ne  ceartă  Dumnezeu  şi 
cari  ca  o  rugină  groasă  acopere  sufletul  poporului  nostru  şi  nu-1  lasă  să 
iasă  la  lumină  şi  să  şi  dea  toate  roadele  vitalităţii  sale,  —  zic,  în  loc  ca 
să  ii-se  fie  trimis  preoţilor  noştri  asemenea  poveţe  atât  de  trebuincioase 
în  zilele  noastre,  li  se  spune  prin  «Calendariu»  care  va  sta  un  an  întreg 
pe  mesele  lor,  că  «poezia  senină  şi  înţelepciunea  bună  a  vechiului  molit- 
velnic  aduc  încă  şi  astăzi  deplina  alinare  a  trebuinţelor  sufleteşti  reclamate 
de  credinţa  religioasă  a  ţăranului  I!».  In  loc  ca  să  li-se  spună  să  caute  căi 
şi  mijloace  noi  şi  corăspunzătoare  trebuinţelor  de  azi  pentru  a  întoarce 
şi  povăţuî  turma  lor  cuvântătoare  pe  calea  vieţii  creştineşti  creatoare  de 
cultură,  aducătoare  de  bine  şi  fericire,  cum  fac  şi  preoţii  altor  confesiuni 
preocupaţi  de  lărgirea  şi  adâncirea  metoadelor  de  păstorire  duhovnicească, 
—  preoţilor  noştri  li-se  spune  că  păstorirea  preoţilor  din  bătrâni  «hrăneşte 
şi  astăzi  îndeajuns  sufletele  ţărănimii  noastre!!».  Doar  nici  Şaguna  «nu 

i-a  dai  preoţimii  din  vremea  lui  o  deosebită  cultură  teoretică  a  percep- 
telor  dogmatice  sau  canonice». 

«Aceste  «poveţe»  i-se  trimit  preoţimei  noastre  prin  «Calendariu»,  iar 
ca  culme  a  tuturora  i-se  spune  că  «Revista  Teologică»  vrea  să  îndrume 
pe  cărări  greşite  chemarea  preoţimii  noastre!!» 

Sub  a  cui  îngrijire  se  publică  astfel  de  lucruri  în  Calendariul  nostru 
bisericesc?  Ştim  câ  părintele  asesor  Lazar  Triteanu  îngrijeşte  partea  lite¬ 
rară  a  acelui  Calendar.  Să  credem  oare,  că  cu  încuviinţarea  Sfinţiei  Sale 
s’au  tipărit  astfel  de  idei  nesocotite?!  Să  credem  oare,  că  pe  când  Prea 
Veri.  Consistor  arhidiecezan  dă  conferinţelor  noastre  preoţeşti,  înfiinţate 
de  capul  bisericei  noastre,  tema:  «Cum  s'ar  putea  face  cu  bun  efect  edu¬ 
caţia  religioasă-morală  a  credincioşilor  noştri?»,  pe  atunci  un  membru  al 
aceluiaş  Consistor  trimite  preoţilor  vorba  scrisă  că  pot  fi  de  toate,  numai 
educatori  ai  poporului  în  cele  rellgioase-morale,  nu?!  Cât  pentru  noi  nu 
aşteptăm  să  ne  preţuiască  munca  ce-ani  depus  cu  scoaterea  acestei  reviste 
pentru  preoţii  noştri  timp  de  şase  ani,  dar  suntem  în  drept  să  cerem  ca 
un  preot  din  Consistorid  nostru  să  înţeleagă  chemarea  preoţească  în 
toată  complexitatea  ei  şi  mai  ales  partea  ei  duhovnicească. 


Lăsăm  să  judece  stimaţii  noştri  cetitori,  dacă  a  fost  lucru  cu  tact,  ca 
să  se  publice  acel  articol  în  Calendariul  nostru  bisericesc.  Deja  scrisorile 
ce  ne-au  sosit  până  acum  dela  câţiva  preoţi,  nu  ne  lasă  la  îndoială  asupra 
judecăţii  ce  şi-au  făcut.  Suntem  siguri  câ  de  câteori  vor  vedea  articolul  cu 
pricina  în  «Calendariu»,  se  vor  gândi  cu  un  zimbet  pe  buze  la  una  dintre 
plăgile  anului  o  mie  nouă  sute  şi  13. 

Pentru  a  clarifică  chestiunea  în  principiu  şi  pentru  a  înlătură  even¬ 
tuale  greşeli  în  privinţa  înţelegerii  chemării  preoţimii,  reproducem  arti¬ 
colul  publicat  în  această  chestiune  în  Nr.  3  a.  1-  al  «Revistei  Teologice», 
cu  titlul  din  fruntea  acestor  şire. 


E  următorul: 


In  aceste  momente  de  luptă  neşovăitoare,  când  toate  gân¬ 
durile  şi  pornirile  frumoase  ale  sufletului  nostru  trebue  să  ne  fie 
îndreptate  întru  apărarea  celei  mai  scumpe  comori,  care  ne  este 
primejduită,  mărturisesc  sincer,  că  trebue  să-mi  calc  pe  suflet  ca 
să  pot  da  răspuns  celor  ce  nu  vreau  să  ne  înţeleagă.  Şi-l  dau, 
nu  ca  răspuns  de  învrăjbire,  ci  ca  un  hotărît  cuvânt  de  înţele¬ 
gere,  izvorît  din  acea  dragoste  care  se  simte  jignită  în  drepturile 
sale.  Căci  este  de  bună  seamă  un  drept  al  fiecărui  om  cinstit, 
a  cere,  ca  nizuinţele  înalte  ce-1  însufleţesc  să  i-se  aprecieze  cu 
dreptate  şi  cu  gând  curat,  aşa  cum  el  le-a  mărturisit.  De  multe- 
ori  însă,  în  graba  voinţei,  câte  odată  lăudabile,  de  a  fi  cu  orice 
preţ  folositori  cu  vorba  noastră  în  toate  direcţiunile  şi  pe  toate 
terenele  vieţii  noastre  publice,  acest  drept  elementar  nu  se  res¬ 
pectă  la  noi  după  cum  s'ar  cuveni.  Prea  ne-am  deprins  de  o 
vreme  încoace  a  grăbi  cu  cuvântul  nostru  «grav  şi  hotărîtor»  în 
oricare  chestiune  şi  pe  orice  teren,  fie  el  cât  de  îndepărtat  de 
limitele  competenţei  noastre.  Şi  dacă  se  întâmplă  cumva  ca  acel 
cuvânt  să  nu  ni-se  primească,  urmarea  este,  că  pornim  vrajbă  şi 
luptă  de  nimicire  în  faşă  a  acţiunilor  întreprinse  de  alţii,  cum  ei 
ştiu,  nu  cum  noi  voim. 

Eu  zic,  că  acesta  este  un  mare  păcat,  care  produce  aspre 
neînţelegeri,  pe  urma  cărora  pătimeşte  şi  trebue  să  pătimească 
neînchipuit  de  mult  mersul  nostru  înainte  —  şi,  ce-i  mai  trist, 
acest  păcat  molipsitor  este  semnul  văzut  al  unei  culturi  superfi¬ 
ciale  care  s’a  sălăşluit  în  vieaţa  noastră  sufletească.  Pentrucă  aşa 
este  şi  trebue  să-mi  dea  dreptate  oricine,  că  numai  omul  care 
crede  despre  sine  prea  degrabă  a  fi  găsit  piatra  înţelepciunii,  îşi 
ia  cu  uşurinţă  aiere  de  competenţă  pe  oricare  teren,  străin  de 
rostul  său. 


In  lumina  şi  ca  o  urmare  a  acestui  păcat  al  nostru,  care 
adeseori  ne  face  să  nu  ne  putem  înţelege  unii  pe  alţii  şi  sâ  ne 
învrăjbim  fără  de  cauză,  noi,  cari  ar  trebui  să  ne  sprijinim  împru¬ 
mutat  —  privesc  şi  judec  eu  acea  pripită  atenţiune,  cu  care  a 
binecuvântat  «Luceafărul»  revista  noastră,  până  ce  încă  nici  nu 
apăruse.  Trezit  apoi  la  conştiinţa  faptei  ce  o  săvârşise,  s’a  simţit 
dator  faţă  de  proprii  săi  cetitori  să  vina  cu  desluşirile  de  lipsă. 
In  nr.  2 — 3  dl  Octavian  Goga  ne  dă,  în  multe  privinţe,  un  frumos 
articol  despre  «chemarea  preoţimii  noastre».  Trecând  peste  dar¬ 
nicele  expresiuni  poetice,1  cu  cari  împodobindu-şi  scrisul,  a  avut 
gentdeţa  să  ne  gratifice  pe  noi,  cari  îi  răspunsesem  mai  nainte, 
mă  voiu  opri  la  unele  chestiuni  principiare ,  cari  merită  a  fi 
discutate. 


Care  a  fost  şi  este  chemarea  preoţimii  noastre,  -  după 
dl  O.  Qoga? 

«Vechiul  popă  românesc  este  acel  bătrân,  care  stă  Dumineca 
pe  prispa  casei  încunjurat  de  norodul  lui»,  ale  cărui  nevoi  amare 
înţelegându-i-le,  îi  ceteşte  din  cărţile  sfinte,  îi  dă  îndrumări  po¬ 
litice,  mai  apoi  şi  culturale.  Acestea  sunt  atribuţiile  istorice  şi 
aceasta  trebue  să  râmâie  şi  pe  mai  departe,  chemarea  preoţimii 
noastre.  «Schimbarea  vremii  cere  povaţa  unor  învăţături  nouă, 
nu  atât  pentru  întărirea  credinţii  noastre  religioase,  cât  pentru  spri¬ 
jinirea  existenţei  noastre  naţionale.»  Pentru  «întărirea  credinţii 
noastre»  şi  pentru  îndeplinirea  rostului  profesional  al  preoţimii 
noastre,  este  suficientă  «poezia  senină  şi  înţelepciunea  bună  a 
vechiului  molitfelnic».  Povăţuitor  în  cele  politice,  culturale  şi  eco¬ 
nomice,  acesta  are  să  fie  preotul  nostru  în  primul  rând.  Nu  de 

1  Ne  mai  obicinuite  la  noi,  ca:  «răi  şi  nepricepuţi»;  «învinuire  proastă  şi  minci¬ 
noasă»  spuse  la  adresa  tuturor.  Apoi,  pe  un  venerabil  protopop,  care  scrisese  în  „Te¬ 
legraf"  îl  numeşte  pătimaş;  altuia,  care  a  scris  în  foişoara  aceluiaş  organ,  îi  zice 
«limbut....  foarte  obraznic;  altul  scrie  «înfiorătoarele  fraze  neperiate  din  «Tribuna»  şi 
pe  deasupra  mai  adaoge:  „îi  rugăm  pe  toţi  criticii  noştri,  mai  urnit  sau  mai  puţin  doc¬ 
tori  în  teologie  (nici  prin  gând  nu  ne-a  trecut  vreodată  să  ne  fălim  cu  titlurile  academice, 
pe  cari  le-am  câşt  gat  din  datoria  la  care  erau  obligaţi  şi  alţii  întocmai)  să  bitievoiascâ 
a-şi  tempera  dialectica  şi  să  nu  insulte,  pentrucă  obrăznicia  se  pedepseşte  şi  de 
Dumnezeu  şi  de  mireni  (zic  şi  eu!)“.  Nu  cvalific  întru  cât  sunt  serioase  aceste  cuvinte, 
fiindcă  cred  că  le-a  regretat  însuş  cel  ce  le-a  scris,  căci  altcum  desîegându-l  de  orice 
răspundere,  ar  trebui  să-l  las  ca  să  vorbească  astfel  ca  sine. 

cunoaşterea  dogmelor  şi  a  canoanelor  bisericei  are  el  trebuinţă, 
pentrucă  acelea  «nu-i  pot  clădi  temeiul  moral  şi  intelectual ». 

Dovadă:  aceea  preoţime  învăţată  a  Bucovinei,  care  a  adus 
peste  capul  poporului  nostru  din  aceea  nefericită  ţărişoară,  toate 
mizeriile  de  cari  sufere  astăzi. 

La  sfârşit  se  întreabă  dl  O.:  «ce  dă  o  notă  de  actualitate 
acestor  constatări  principiare?  E  vorba  de  un  curent  nou ,  care 
ar  dorî  să  îndrume  pe  alte  cărări  creşterea  preoţimii  noastre», 
curent  pornit  de  câţiva  tineri  profesori,  foşti  învăţăcei  ai  facultăţii 
teologice  din  Cernăuţi,  cari  socot  că  e  sosită  vremea  ca  să  avem 
şi  noi  o  preoţime  cu  «înaltă  erudiţie  dogmatică  şi  canonică»  şi 
în  scopul  acesta  scot  cea  dintâi  revistă  teologică  la  noi. 

Acesta  este  fondul  articolului  dlui  Q.  care  prin  adausul  din 
urmă  face  impresia  că  e  scris  cu  tendinţa  vădită  ca  să  ne  pre¬ 
zinte  într’o  lumină  falsă,  cum  nici  când  n’am  voit  să  aparem,  pe 
noi,  profesorii  de  teologie  dela  «Seminarul  Andreian»,  ca  pe 
unii,  cari  vrem  să  abatem  preoţimea  noastră  dela  înalta  ei  chemare 
de  a  fi  povăţuitoarea  poporului  în  nevoile  mari  ale  vieţii  sale. 
Aceasta  este  cea  mai  nedreaptă  acuză  ce  ni-se  poate  face,  atri- 
buindu-ni-se  năzuinţe  de  tot  străine  de  preocupaţiunile  de  cari 
suntem  conduşi  în  lucrările  noastre  ce,  sub  grea  răspundere  che¬ 
maţi  suntem  a  le  săvârşi  pentru  a  creşte  neamului  nostru  apostoli 
devotaţi  credinţii,  culturii  şi  binelui  său.  Aşteptăm  şi  pretindem , 
dlor,  să  ne  cunoaşteţi  şi  înţelegeţi  bine  gândurile  înainte  de  a  ne 
aduce  o  acuză  atât  de  ieftină,  căci  iată  credinţa  dreaptă  care 
am  mărturisit-o1  cu  toată  căldura  sufletului,  înainte  de  a  fi  bănuiţi 
pe  nedreptul: 

Institutele  de  felul  institutului  nostru  sunt  şi  trebue  să  fie  tarul  de  lumină,  focu- 
larul  celei  rnai  curate  însufleţiri,  din  care  să  se  adape  ceice  au  să  ieie  asupraşi  sarcina 
de  apostoli  ai  unui  neam  ca  al  nostru,  rămas  —  în  comparaţie  cu  vremea  —  prea  înapoi 
in  extensitateâ  $\  în  intensitatea,  atât  a  credinţii  religioase,  cât  şi  a  culturii  naţionale» 

Da,  pe  Voi,  iubiţi  elevi,  vă  aşteaptă  această  grea  şi  îndoită  sarcină  a  misiunii 
religioase  şi  culturale  în  acel  aş  li  mp  în  mijlocul  popor  uhu;  pe  Voi  ceice  ca  preoţi  I3 
rândul  vostru  nu  veţi  putea  să  vă  restrângeţi  numai  la  funcţiunile  sfinte,  ci  veţi  trebui  să 
purtaţi  crucea  yn  frunte  şi  pe  terenul  cultura /,  şi  pe  Voi,  viitorii  învăţători,  cari  ajunşi  în 
serviciul  şcoaîei  confesionale  aveţi  misiunea  nu  numai  de  a  instrui,  ci  şi  de  a  educa: 
de  a  pune  temelia  caracterului  religios-moral  al  fiecărui  elev  ca  individ  şi  prin  totali¬ 
tatea  acestora  de  a  determină  pe  decenii  înainte  modul  de  gândire  al  poporului  soartea 
credinţii  religioase-bisericeşti  şi  a  culturi*  neamului  nostru» 

Să  fiţi,  fiecare  din  Voi,  apostolii  progresului  în  credinţă  şi  în  cultură ,  în  credinţă 
prin  cultură  şi  în  cultură  sfinţită  prin  darul  credinţei  f 

Acesta  e  idealul,  de  care  ne  călăuzim  noi  dascălii  Vostru;  acest  ideal  e  piatra 
neclintită  a  convingerii  şi  stăruinţelor  noastre;  în  nădejdea  realizării  acestui  ideal  arăm 
ţarina  sufletelor  Voastre  tinere,  neprihănite  şi  aperceptibile  şi  trierăm  gândurile  voastre 
îudreptându-!e  zborul  spre  regiunile  senine  ale  culturii  împrietînite  cu  credinţa»  Astăzi 
această  nădejde  e  răsplata  străduinţelor  noastre  —  şi  mângâiaţi  şi  fericiţi  vom  fi  în 
sufletele  noastre  atunci,  când  sămânţă  bună  şi  curată  sămânâud  va  fi  căzut  aceasta  pe 


1  Vezi  «Telegraful  Român»  Nr<  66  din  1906:  Vorbire  festivă,  rostită  cu  ocazia 
încheierii  anului  şcolar  în  seminarul  '<Andreian»« 

teren  bun  şi  bine  lucrat.  Ne  va  rămânea  atunci  conştiinţa,  că  ne-ant  împlinit  misiunea, 
iar  vouă  Vă  va  mulţam!  şi  Vă  va  binecuvânta  posteritatea,  'care  va  şti  totodată  să  înfiereze 
şi  slăbiciunile  şi  eventuala  puţinătate  a  sufletului;  care  va  micşora  cinstea  şi  vaza  per¬ 
sonală  a  celui  slab,  care  va  pune  în  joc  marele  interes  de  progres  cultural  al  bisericii 
si  neamului. 

i 

Vă  sună  această  vorbă,  în  locul  prim  acelora  dintre  Voi,  iubiţilor,  cărora  Vă 
grăim  azi  pentru  ultima  dată,  ca  dascăl  căiră  elev;  şi  să  primiţi  cuvântul  nostru  nu  ca 
cuvânt  de  mustrare,  nici  ca  cuvânt  al  temerii,  că  veţi  devia  în 'vieaţă  dela  învăţăturile 
şi  poveţele  primite  între  pâreţii  acestei  şcoli,  ci  ca  expresiunea  acelei  sincere  dorinţe, 
dc  a  Vă  şti  şi  in  vieaţă  una  ca  noi ,  în  gândurile  şi  lucrările  Voastre.  Să  fiţi,  fiecare 
pentru  sine,  tot  atâtea  modele  de  imitat,  —  ca  cinste  şi  cuviinţă,  ca  ordine  şi  respect 
căiră  superiori ,  -  înaintea  poporului,  care  se  lasă  cucerit  mai  încurând  prin  puterea 
exemplului,  decât  prin  strălucirea  cuvântului;  să  vă  faceţi  ispravnici  binelui  învăţat  dela 
noi  în  şcoală;  chivernîsitorii  cuminţi  şi  cu  tragere  de  inimă  cătră  tot  cejîoate  promova 
aşezămintele  noastre  bisericeşti  şi  culturale,  pentru  că  Voi  sunteţi  chemaţi,  a  întrupâ  în 
masele  poporului  gândul  şi.  însufleţirea  dascălilor  Voştri! ;  Voi  aveţi  să  fiţi  nemijlociţii 
redeştept 'ători  ai  însufleţirii  pentru  credinţa  religioasă  şi  imediaţii  cultiv ători  în  popor  ai 
tradiţiilor  noastre  culturale » .... 

Am  reprodus  aceste  cuvinte  ca  să  fac  pe  criticii  noştri  să 
ne  înţeleagă,  dacă  vreau,  şi  să  i  rog  să  contenească  odată  cu  ne¬ 
dreptele  şi  jignitoarele  lor  bănueli.  îmi  face  impresia  că  dumnialor 
intenţionat  îşi  fixează  teze,  pe  cari  noi  niciodată  nu  le-am  sus¬ 
ţinut,  ca  să  aibă  ce  combate,  luptându-se  astfel  cu  morile  de  vânt. 
Suntem  şi  noi,  fără  să  ni-se  spună,  de  aceleaşi  convingeri,  că 
preoţii  noştri,  astăzi  mai  mult  ca  ori  şi  când,  au  să  fie  sfetnicii 
cuminţi  şi  harnici  ai  poporului  în  toate  trebuinţele  vieţii  lui :  poli¬ 
tice,  culturale  şi  economice.  In  jurul  revistei  noastre  sunt  grupaţi 
bărbaţi  cu  frumos  trecut  şi  cu  rol  însemnat  in  vieaţa  noastră  ob¬ 
ştească,  cari  cunosc  mai  bine  decât  alţii  chemarea  preoţească  şi 
trebuinţele  ei,  şi  le  vor  şti  alină  şi  prin  revista  aceasta,  fără  să 
aibă  lipsă  de  lecţiile  tuturor  nechemaţilor.  Vederile,  de  cari  suntem 
conduşi  le-am  desfăşurat  destul  de  lămurit  in  programul  nostru, 
pe  care  nu-1  puteam  realiză  în  unul  sau  două  numere.  Poftiţi  şi-l 
cetiţi  cu  atenţiune!  Preoţimea  noastră,  căreia  multe  judecăţi  i  a 
fost  dat  să  audă,  este  destul  de  cuminte  ca  să  ştie  de  ce  are 
trebuinţă  şi  ce  să  sprijinească. 

Dar  în  ceeace  nu  ne  unim  cu  criticii  noştri,  este  acea  nestră¬ 
mutată  convingere  căreia  îi  servim  noi,  că  «sprijinirea  existenţei 
noastre  naţionale»  atârnă  mai  presus  de  toate  dela  «întărirea  cre- 
dinţii  noastre  religioase».  întreg  trecutul  neamului  nostru,  toată 
cultura  lui  multă  sau  puţină  din  cele  mai  îndepărtate  vremuri  şi 
până  astăzi,  întreaga  lui  gândire  şi  simţire  cu  toate  concepţiile 
despre  vieaţă,  cu  un  cuvânt:  toată  fiinţa  sufletească  a  neamului 
nostru  —  se  întemeiază  pe  neclintitele  fundamente  ale  acelei 
sfinte  credinţe  creştineşti,  care  în  gura  poporului  a  luat.frumoasa 
numire:  «lege  românească».  In  aceste  două  cuvinte  şi-a  tălmăcit 
poporul  nostru  acele  amare  experienţe  sufleteşti  ale  trecutului, 
cari  l-au  silit  să-şi  identifice  caracterul  său  românesc  cu  sfânta 
sa  lege  creştinească,  în  semn  de  pietate  şi  recunoştinţă  pentru 

puterea  de  vieaţă  pe  care  această  lege  i-a  dat-o  ca  să  poată  su¬ 
portă  neînfrânt  toate  vijeliile  vremii.  Nu  pot  află  pentru  credinţa 
şi  biserica  noastră  strămoşească  un  mai  frumos  titlu  de  glorie , 
decât  această  perfectă  identificare  a  caracterului  românesc  cu  legea 
creştinească.  Deodată  cu  această  lege  stă  ori  cade  întreg  edificiul 
culturii  noastre.  Numai  în  această  lege  mai  putem  trăi  ca  ceeace 
suntem.  Aşa  fiind,  îndrăznesc  a  afirmă  că  acela  dintre  noi,  care 
nu  este  creştin  bun,  nu  este  nici  român  bun  şi  întreg ,  pentrucă  îi 
lipseşte  acea  aleasă  parte  a  sufletului  românesc,  care  formează 
temeiul  existenţii  şi  al  culturii  noastre  naţionale.  Iar  acela  dintre 
noi,  care  batjocoreşte  cu  cuvinte  dispreţuitoare  credinţa  noastră, 
acela  dovedeşte  nu  numai  dispreţ  pentru  cele  sfinte,  pentru  tre¬ 
cutul  şi  cultura  noastră,  ci  el  este  a  se  consideră  cu  drept  cu¬ 
vânt  ca  unul  care  atentează  la  fundamentele  existenţei  noastre. 
Prin  nimic  nu  şi-ar  pierde  clasa  noastră  inteligentă  mai  degrabă 
încrederea  şi  legătura  cu  poporul  şi  cu  conducătorii  lui  fireşti, 
cu  preoţii,  decât  dispreţuindu-ne  «legea  românească».  Mă  cu¬ 
prinde  o  groază  când  mă  gândesc  numai  la  aşa  ceva.  Nu-i  bine 
să  ne  jucăm  cu  cele  sfinte _ 

Nu  le  amintesc  acestea,  fiindcă  aşa  s’ar  petrece  lucrurile  la 
noi,  ci  voesc  să  semnalez  numai  o  primejdie,  care  ar  puteâ  să 
ne  ameninţe.  Intelectualii  noştri,  în  genere  vorbind,  sunt  bisericani, 
adecă  ţin  la  biserică.  Se  află  ia  noi  mulţi  cari  râvnesc  bucuros 
la  deputăţie  pentru  sinoade  şi  congres,  cei  aleşi  se  întrunesc  cu 
plăcere,  iau  parte  la  discuţii  şi  peste  tot  arată  un  viu  interes 
pentru  progresul  bisericii.  Şi  celelalte  corporaţiuni  bisericeşti  mai 
mici,  sunt  considerate  ca  locuri  de  onoare  pentru  mirenii  noştri. 
Adeseori  putem  auzi  discuţii  călduroase  şi  vorbe  frumoase  despre 
însemnătatea  bisericii,  ca  acea  instituţiune,  care  ne  scuteşte  şi  în¬ 
tăreşte  neamul. 

Până  aici  toate  sunt  bune  şi  frumoase.  Eu  pun  însă  între¬ 
barea  şi  altcum:  sunt  oare  intelectualii  noştri  mireni  tot  pe  atâta 
şi  de  religioşi,  adecă  ţin  şi  arată  ei  acelaş  interes  şi  pentru  reli- 
giune?  Să  fim  sinceri  în  mărturisirea  păcatelor  noastre  şi  să  facem 
bine  distincţiunea,  pentrucă  nu  este  tot  una  a  fi  biserican,  cu  a 
fi  religios,  deşi  îmi  este  peste  putinţă  să  despart  biserica  de  reli- 
giune.  Câţi  dintre  intelectualii  noştri,  mai  ales  din  generaţia  mai 
tinără,  merg  regulat  la  biserică  cu  gândul  curat  ca  să  se  roage, 
câţi  jertfesc  timp  pentru  mulţămirea  trebuinţelor  religioase-sufle- 
teşti,  câţi. simţesc  într'adevăr  asemenea  trebuinţe?  La  câte  familii 
dintre  creştinii  noştri  vei  află  pe  masă,  în  locul  albumurilor  cu 
ilustrate,  sfânta  Scriptură  şi  câţi  o  cetesc  în  locul  atâtor  lecturi 
fără  folos,  câte  mame  se  îngrijesc  de  educaţia  religioasă  a  fiilor 
şi  ficelor  lor  şi...  n’aţi  auzit  niciodată  luându-se  de  unii  uşuratici 

în  bătaie  de  joc  credinţele  religioase?  Nu  este  tocmai  mult  de- 
când  cel  mai  înalt  prelat  bisericesc  al  nostru  a  ţinut  să  semna¬ 
leze  cu  ocazia  deschiderii  unei  sesiuni  sinodale  această  primejdie 
a  indiferentismului  religios,  care  se  arată  şi  la  noi. 

Ei  bine  dacă  se  poate  vorbi  şi  la  noi  despre  primejdia  in¬ 
diferentismului  religios,  atunci  să  mi-se  dea  voie  să  constat,  că 
vechile  tradiţii  culturale  au  început  a  fi  părăsite,  că  apostolescul 
rol  din  trecut  al  bisericii  noastre  ameninţă  a  scăpată,  pentrucă 
clar  ca  lumina  soarelui  este  adevărul :  că  biserica  fără  religiune 
nu  mai  are  rost  de  a  există.  Ceeace  ne-a  conservat  neamul  în- 


tr’un  lung  trecut  de  sbucium,  n’au  fost  zidurile  reci  ale  clădirilor 
bisericeşti,  nici  instituţiile  congresuale,  sinodale,  consistoriale  şi 
c.,  ci  a  fost  «legea»  cu  adevărurile  ei  de  credinţă  şi  morală  creş¬ 
tinească,  din  care  a  izvorît  acea  neistovită  putere  de  vieaţă  care 
a  întărit  miile  de  suflete  năcăjite  şi  asuprite!  Când  însă  a  început 
să  slăbească  credinţa  în  acea  sfântă  «lege»,  atunci  să  ştim  că  se 
clatină  fundamentele  bisericii  noastre  şi  motivele  de  a  o  iubi,  şi 
n’ar  trebui  să  vină  altceva  decât  un  cosmopolit  curent  socialist, 
care  s’a  ivit  deja  şi  la  noi,  pentrucă  —  în  lipsa  credinţii  religi¬ 
oase  —  să  ne  şteargă,  deodată  cu  rezoanele  naţionale,  cele  din 
urmă  motive  ale  dragostii  şi  alipirii  noastre  eătră  biserică.  Atunci 
vechiul  popă  românesc  îşi  poate  ascunde  toată  poezia  senină 
şi  înţelepciunea  bună  a  molitvelnicului»  în  desagii  cu  cari  să  por¬ 
nească  în  pribegie.  Dovadă  preoţimea  de  dincolo,  care  n’a  fost 
în  stare  să  alunge  cu  molitvelnicul  demonii  unei  pseudo-cui* 
turi  importate  din  ce  a  avut  Apusul  mai  putred,  ca  să  fericească 
ţara,  ci  urmarea  tristă  a  fost,  că  biserica  acolo  şi-a  pierdut  în 
mare  parte  apostolescul  ei  rol  istoric,  care  l-a  avut  în  tot  trecutul 
neamului  românesc. 


Dar  să  nu  mergem  aşa  departe,  să  ne  reîntoarcem  la  con- 
cluziunea,  că  atunci  când  «legea  românească»  devine  numai  o 
frază  abstractă ,  potrivită  pentru  a  trezi  aplauze  în  faţa  unei  mul¬ 
ţimi  credule,  începe  să  dispară  temeiul  de  căpetenie  al  alipirii 
noastre  cătră  biserică.  Ce  învăţătură  scoatem  din  această  conclu- 
ziune?  Acea  mare  învăţătură,  că  suntem  datori  să  ţinem  din  toată 
puterea  sufletului  nostru  înainte  de  ioate  la  credinţa  religioasă,  cu 
toată  comoara  adevărurilor  ei  dogmatice  şi  morale,  şi  -  prin 
această  comunitate  sufletească  de  credinţă  să  întărim  legătura 
noastră  cu  poporul,  simţindu-ne  împreună  cu  dânsul  fii  credincioşi 
ai  aceleiaş  mame  de  toţi  iubitoare:  a  sfintei  noastre  biserici!  La 
sinul  dulce  al  acestei  mame,  ca  nişte  buni  fraţi,  să  ne  facem  îm¬ 
preună  cu  poporul  educaţia  noastră  religioasă-morală,  căci  mai 
are  acea  mamă  atâta  iubire  şi  atâta  înţelepciune,  ca  să  ne  poată 
îngriji  şi  mulţămi  pe  toţi,  oricât  de  învăţaţi  am  fi. 

Este  potrivit  locul  să  amintesc  în  şirul  acestor  idei,  că  prea 
puţină  importanţă  se  dă  din  partea  celor  chemaţi  învăţământului 
religiunii  în  toate  şcoalele  noastre.  Şi  nu  e  bine ! . . .  Mai  în  zilele 
trecute  îmi  spunea  cu  amărăciune  un  amic  al  meu,  cu  care  dis¬ 
cutam  lucruri  religioase,  că  «la  trei  paşi  de  consistor»  a  primit 
cea  mai  slabă  catehizaţie.  Să  nădăjduim  însă  în  îndreptarea  grab¬ 
nică  a  lucrurilor!  Înainte  de  toate  ar  îi  de  dorit  să  se  dea  aten¬ 
ţiunea  cuvenită  studiului  cateheticei  ca  obiect  de  învăţământ  în 
seminarul  nostru,  ceeace,  din  cauza  planului  defectuos  de  învăţă¬ 
mânt,  astăzi  nu  se  poate  face. 


In  genere,  dacă  este  vorba  să  se  deă  o  cultură  sănătoasă 
preoţimii  noastre  viitoare,  atunci  să  se  reformeze  din  temelii  în¬ 
treaga  organizaţie  a  seminarului  nostru  Andreian  (de  celelalte  nu 
vorbesc,  fiindcă  nu  le  cunosc  bine),  ca  acel  templu,  în  care  are 
să-şi  primească  preoţimea  viitoare  toată  însufleţirea  pentru  apos¬ 
tolatul  ce-o  aşteaptă  în  vieaţă.  Nu  zic  că  pentru  instrucţiunea  ti¬ 
nerilor  noştri  candidaţi  de  preoţie  nu  s’ar  satisface  după  putinţă 
şi  împrejurările  date,  dar  zic,  că  pentru  educaţia  lor  nu  se  face 
absolut  nimic  în  afară  de  lecţii !  Şi  iară  zic:  nu-i  bine...  căci 
mai  ales  laturea  educativă  a  problemei  seminarului  nostru  este 
chemată  să  determineze  ceeace  au  să  fie  în  vieaţă  tinerii  cari  trec 
prin  el.  Cum  vor  putea  face  educaţia  religioasă- morală  cuvenită 
a  poporului  nostru  acei  preoţi,  cari  ei  înşişi,  la  şcoala  care  i-a 
pregătit  pentru  înalta  lor  chemare,  nu  s’au  împărtăşit  de  binefa¬ 
cerile  unei  astfel  de  educaţiuni?  Şi  aceasta  este,  dlor,  cea  mai 
de  căpetenie  chemare  a  preoţimii  noastre:  de  a  face  educaţia  re¬ 
ligioasă- morală  creştinească  a  poporului  nostru ,  astfel,  ca  prin  forţa 
caracterului  religios- mo  ral care  va  avea-o  fiecare  suflet  românesc, 


valorând  cât  trei,  deşi  după  număr  suntem  puţini  şi  nebăgaţi  in 
seamă ,  să  fim  mulţi,  puternici  şi  neînfrânţi!  Numai  un  popor  în¬ 
zestrat  cu  un  asemenea  caracter  de  granit  va  fi  accesibil  pentru 
lumină  şi  cultură,  va  fi  stăpân  a  se  desrobî  în  cele  politice  şi-şi 
va  întemeia  o  bunăstare  materială  prin  cumpăt  şi  muncă  cinstită. 
Povăţuirea  poporului  în  cele  culturale,  politice  şi  economice, 


este  o  datorie  şi  a  noastră,  a  tuturor  cărturarilor  lui,  fie  poeţi 


sau  scriitori  în  proză,  fie  învăţători,  advocaţi,  medici  sau  altceva, 
dar  înlocuirea  preoţimii  în  chemarea  sa  înaltă  de  părinţi  duhov¬ 
niceşti  nu  o  poate  luă  asupra  sa  altă  tagmă  de  oameni.  Este  un 
dar  dela  Dumnezeu  sălăşluit  în  sufietul  păstorului  bun,  ceeace-i 
binecuvântâ  lucrările  Sfinţiei  Sale.  Vai  şi  amar  de  acel  preot, 
care  chiverniseşte  rău,  ca  un  ziler  plătit,  cu  acel  dar  sfânt,  căci 
va  trebui  să-şi  dee  seama  înaintea  oamenilor  şi  înaintea  Celuice 
i  l-a  dat!  Păstorul  ce!  bun  însă,  care  bine  chiverniseşte  cu  darul 


său,  va  înţelege  de  bună  seamă  toate  nevoile  şi  năcazurile  turmei 

sale;  el  va  fi  «lumina  lumii»  credincioşilor  săi  în  cele  culturale; 
va  fi  « stâlp  de  întărire  al  adevărului»  şi  dreptăţii  lor  în  cele  po¬ 
litice  şi  chivernisitorul  cu  tragere  de  inimă  al  lor  în  cele  eco¬ 
nomice. 

Acesta  este  şi  trebue  să  fie  păstorul  cel  bun! 

Dar  cum  şi  prin  ce  să-l  creştem  f 

Ce-am  zis:  care  este  temeiul  existenţii  şi  al  culturii  neamului 
nostru?  Cari  sunt  mijloacele  educaţiei  prin  care  să-i  întărim  şi 
înălţăm  înclinările  sale  sufleteşti?...  Am  spus-o  mai  sus.  Ei  bine, 
oare  nu  tot  prin  aceleaşi  mijloace ,  trebue  să  clădim  temeiul  moral 
şi  intelectual  al  preoţimii  înzestrate  cu  toiagul  de  păstorire  a  po¬ 
porului?  Oare  nu  tot  aceeaş  sfântă  «lege  românească»  cu  co¬ 
moara  învăţăturilor  ei  de  credinţă  şi  morală  creştinească  trebue 
să  formeze  temeiul  şi  puterea  de  vieaţă  pentru  cultura  preoţimii 
noastre  ? ! . . . 

Aceia,  cari  şi-au  pierdut  credinţa  în  puterea  de  vieaţă  a  acelei 
«legi»  ca  temelie  a  existenţii  şi  a  culturii  noastre  naţionale, 
păstreze-şi  pentru  dânşii  grabnicele  lor  sfaturi,  căci  unora  ca 
acelora  nu  le  recunoaştem  dreptul  a  vorbi  despre  soartea  credinţii 
şi  a  bisericii  şi  despre  chemarea  preoţimii  noastre!  Noi  ştim  ce 
ne  trebue  şi  n’avem  lipsă  de  poveţele  unor  nedrepţi  bănuitori, 
cari  ei  vreau  —  fără  să-şi  poată  da  bine  seama  —  să  îndrume 
pe  cărări  rătăcite  chemarea  preoţimii  noastre;  şi  nu  e  bine...  a 
vorbi  în  necunoştinţa  lucrului,  când  tocmai  astăzi  este  la  ordinea 
zilei  problema  grea  şi  acută  a  culturii  preoţimii  noastre. 

Care  este  acea  problemă  grea? 

Cu  toţii  ne  dăm  seama  şi  o  spunem  adeseori,  că  tipul  vechiu 
al  preotului  românesc ,  acel  apostol  al  unor  vremuri  grele,  se  pierde, 
ba  a  dispărut  deja  aproape  cu  totul  şi,  că  cultura  preoţimii  noa¬ 
stre  se  află  într’un  stadiu  de  transiţie.  Este  cunoscut  din  istorie, 
că  de  câteori  cultura  unei  tagme  ae  oameni,  a  unui  popor,  a 
mai  multor  popoare,  în  fine  o  cultură  oarecare  cu  anumite  forme 
şi  manifestări  de  vieaţă  proprii,  se  află  în  asemenea  stadii  de 
transiţie,  —  totdeauna  se  produce  un  fel  de  desechilibru,  o  pier¬ 
dere  a  cumpenii  drepte  în  vieaţa  sufletească,  o  nehotărîtă  dibuire 
după  oarecari  ţinte,  cari  nu  se  arată  destul  de  luminos,  pe  când 
fundamentele  vieţii  de  mai  nainte  se  clatină  sub  picioare.  Nu 
avem  sentimentul  că  într’un  astfel  de  stadiu  se  află  cultura  ge¬ 
neraţiei  celei  mai  tinere  a  preoţimii  noastre?  Să  nu  umblăm  cu 
măguliri,  ci  s’o  spunem  deschis  şi  să  arătăm  răul,  dacă  vrem  să-l 
îndreptăm!  N’aţi  văzut  niciodată  acel  tânăr  cu  examen  de  matu¬ 
ritate,  care  poartă  un  albăstriu  căputaş  scurt,  la  gât,  sub  barba 
rasă  cu  îngrijire,  cu  o  trufaşă  «cravată»,  cu  pantaloni  strânşi 

lângă  picior  după  cea  mai  proaspătă  modă,  cu  ghete  mai  mult 
sau  mai  puţin  sclipicioase,  dar  totdeauna  cu  călcâiele  destul  de 
înalte,  şi  —  ca  ironia  să  fie  mai  deplină  — -  pe  cap ...  cu  orto¬ 
doxa  pălărie  preoţească,  în  forma  ei  oacheşă  de  astăzi? 

Este  acela . . .  părintele?  /. . . 

Nu  vreau  să  zic,  că  numai  haina-1  face  pe  om,  ci  vreau  să 
constat,  că  în  vi  ea  (a  sufletească  a  preoţilor  noştri  mai  tineri  nu 
este  ceva  în  bună  rânduială,  că  s’a  cam  conturbat  cumpăna  sufletească 
şi  că  buruiana  primejdioasă  a  unei  pseudo-cultari  ameninţă  a  în¬ 
tuneca  podoaba  virtuţilor  preoţeşti.  Nu  afirm,  că  toţi  sau  chiar 
cei  mai  mulţi  dintre  preoţii  noştri  mai  tineri  cad  sub  această 
osândă,  pentrucă  ia  mulţi  râsbeşte  deasupra  dragostea  pentru 
înalta  lor  chemare,  frumoasele  lor  înclinări  sufleteşti  şi  cumpătul 
unor  oameni  cu  mintea  aşezată,  —  afirm  însă,  că  în  locul  ve¬ 
chiului  popă  românesc,  începe  deja  a  răsări  un  tip  caraghios, 
foarte  «modern»,  care  nu  poate  fi  părintele  poporului  său  cre¬ 
dincios  în  nici  o  direcţiune! 

In  faţa  unei  atât  de  serioase  şi  îngrijitoare  situaţiuni:  ce  mij¬ 
loace  de  îndreptare  avem  să  căutăm  cu  posibilă  grăbire? 

Noi  am  spus-o!  Din  altă  parte  ni  se  răspunde  însă  sub 
forma  imperativului  categoric :  nu  « chiţibuşerii »  sau  mai  fin:  «eru¬ 
diţie  dogmatică»;  nu  «teren  mlăştinos»  sau  mai  delicat:  «eru¬ 
diţie  canonică»  —  ci:  «poveţele  economiei  raţionale»  «poezia 
senină  şi  înţelepciunea  bună  a  vechiului  molitfelnic»,  care  o  dă 
gata  preotul  în  3 — 6  săptămâni  ca  pe  vremea  lui  Şaguna,  care 
nu  «i  a  dat  preoţimii  o  deosebită  cultură  teoretică  a  perceptelor 
dogmatice  sau  canonice»,  ci  după  trei  săptămâni  de  «carte»  îi 
trimitea  preoţi  gata,  cum  a  păţit-o  între  alţii  «popa  Solomon» 
de  pe  Târnave,  a  cărui  istorie  ne-o  povesteşte  «Luceafărul»  în 
Nr.  2 — 3  a.  1907  (se  zice  că  din  peana  dlui  O.  Goga). 

Mă  întreb:  oare  domnii  aceştia  cred  serios  ceeace  scriu? 

Să  nu  ne  ameţim  de  contemplaţia  poetică  a  trecutului,  pe 
care  nu-l  mai  putem  readuce,  ci  să  ne  îndreptăm  privirile  Ia  ne¬ 
voile  realităţii  crude  de  astăzi!  Nutrim  şi  noi  cea  mai  sfântă 
pietate  şi  admiraţie  pentru  trecutul  neamului  nostru,  dar  scoatem 
totodată  din  învăţăturile  lui  înţelepte  îndemnuri  pentru  îndrep¬ 
tarea  noastră  de  astăzi  şi  pentru  progresul  şi  cultura  sănătoasă 
de  mâne,  păzind  însă  legătura  de  continuitate  cu  tradiţiile  bune 
din  bătrâni.  Nu  privim  chemarea  preoţimii  noastre  unilateral,  ci 
după  toate  atribuţiile  ei.  O  privim  apoi  mai  ales  în  temeiurile 
ei,  cari  pot  şi  trebue  să  o  sprijinească.  Iar  aceste  temeiuri  nu  pot 
fi  altele  în  primul  rând,  dar  nu  exclusiv,  decât  acelea  cari  ne-au 
sprijinit  în  trecut,  ne-o  sprijinesc  astăzi,  şi  vor  trebui  să  ne  spri- 

jinească  în  viitor  existenţa  şi  cultura  neamului  nostru:  piatra  în 
veci  nebiruită  a  evangheliei  lui  Christos,  care  în  gura  poporului 
se  numeşte  «lege  românească».  Ea  trebue  să-i  dea  în  primul  rând 
cel  mai  puternic  punct  de  razirn  conştiinţei  preoţeşti  a  slujitorilor 
altarului  şi  ai  poporului  românesc,  şi  tot  ea  —  pe  lângă  comu¬ 
nitatea  de  sânge,  de  limbă  de  simţire  şi  de  aspiraţii  —  trebue 
să  întemeieze  cea  mai  intimă  legătură  sufletească  a  preotului  cu 
poporul .  Când  insă  încrederea  şi  credinţa  în  acest  punct  de  razirn 
a  slăbit,  atunci  a  slăbit  şi  conştiinţa  şi  vrednicia  preoţească, 
atunci  să  ştim,  că  s’a  făcut  cel  dintâi  şi  cel  mai  regretabil  pas 
pentru  abaterea  preoţimii  dela  rolul  de  părinte  sufletesc  al  popo¬ 
rului  credincios.  Şi  nu  e  bine ! . . .  căci  nouă  ne  trebue  astfel  de 
preoţi,  cari  ■■■-  deodată  cu  credinţa  neclintită  în  vecinicia  adevă¬ 
rului  dumnezeesc  —  să  creadă  şi  în  trăinicia  neamului  nostru 
românesc ! 

Astfel  de  preoţi  au  trebuit  să  fie  totdeauna  aceia  cari  scriau 
câte  o  «jalbă  la  împăratu»  sau  câte  un  «supplex  libellus  Vata- 
chorum »,  iar  nu  de  aceia  «cari  şedeau  pe  prispă»...  Astfel  de 
preoţi  se  trudea  să  crească  bisericii  şi  neamului  acel  mare  şi 
nemuritor  arhiereu  Şaguna,  care  supraveghiâ  de  aproape  educaţia 
viitorilor  preoţi  în  seminarul  ce  cu  drept  şi  cu  cinste  îi  poartă 
numele  lui.  Ei  a  ridicat  cursul  teologic  la  trei  ani  şi  tot  el  a 
scris,  abia  putem  pricepe  cum?  —  în  mijlocul  atâtor  preocupaţii, 
acea  mare  mulţime  de  cărţi,  prin  cari  a  pus  fundamentul  litera¬ 
turii  teologice  la  noi  şi  a  devenit  de  atunci  până  astăzi  cel  dintâi 

<Mare  Dascăl »  teologic  al  preoţimii  noastre. 

Pe  acel  fundament  avem  noi  toţi  cei  chemaţi  datoria  a  clădi 
mai  departe.  Este  însă  o  nepricepere  şi  o  ignorare  a  uneia  dintre 
cele  mai  frumoase  părţi  ale  activităţii  prodigioase  a  acelui  ne¬ 
muritor  arhiereu,  afirmaţia,  că  el  nu  s’a  străduit  «să  *  dea  preo¬ 
ţimii  din  vremea  lui  o  deosebită  cultură  teoretică  a  perceptelor 

dogmatice  şi  canonice!»  El,  canonistul  cel  mai  însemnat  al  bise¬ 
ricii  noastre?!1 


1  Ca  să  arăt  câtă  nepricepere  pentru  spiritul  mare  şi  pentru  năzuinţele  mitropo¬ 
litului  Şaguna  se  cuprinde  în  acea  afirmaţie  a  unui  ont  care  nu  şi-a  luat  osteneală  să 
cetească  măcar  prefaţa  vre-uneî  scrieri  aiul  Şaguna,  aduc  următoarea  dovadă:  In  a.  1871 
înjpîininclu-se  un  pătrar  d.e  veac  de  când  Şaguna  păstorea  biserica  noastră,  clerul  şi 
poporul  recunoscător  a  aranjat  o  festivitate  în  onoarea  marelui  păstor.  Ştiţi  ce  a  făcut 
mitropolitul  Şaguna  în  acea  zi  memorabilă  pentru  el?  S’a  retras  în  liniştea  odăii  sale 
de  studiu  şi  meditaţie,  şi  a  scris  prefaţa  pentru  Enchiridion ,  adecă  pentru  acei  op  al 
său,  in  care  a  publicat  canoanele.  însoţite  de  tâlcuirî.  In  acea  prefaţă  scrie  Şaguna 
următoarele : 

«Astăzi,  dupăce  am  împlinit  douăzeci  şi  cinci  de  ani,  de  când  am  primit  asu¬ 
pra-mi  în  urma  denumirei  prcaînalte  de  Vicarhi  din  15/27  iunie  1746,  cârma  bî sericei 
noastre  din  Ardeal; 

astăzi  când  clerul  şi  poporul  nostru  credincios  din  Ardeal  petrece  în  mod  sărbă¬ 
toresc  in  şi  afară  de  Biserici  jubileul  acelor  douăzeci  şi  cinci  de  ani; 


Dar  să  judecăm  şi  noi  lucrurile  după  cea  mai  crudă  a  lor 
înfăţişare  reală. 

Să-mi  răspundă  oricare  Român  cinstit:  s’au  dus  preoţii  (dacă 
sunt  vrednici  de  acest  nume)  la  alegerea  dela  Bocşa  şi  din  alte 
părţi  de  aceea  în  tabăra  jidanului  şi  a  altora,  fiindcă  erau  lipsiţi 
de  înţelepciunea  politică  necesară  ca  să  priceapă,  că  nu  fac  bine 
ce-au  făcut?  Pe  aceia  eu  ii  ţin  mult  mai  înţelegători,  dar  tot¬ 
odată  şi  mult  mai  rafinaţi.  S’au  dus  de  aceea ,  buni  creştini  şi 
buni  Români,  fiindcă  le  lipsiâ  ceeace  am  numit  noi  conştiinţa 
vredniciei  preoţeşti,  fiindcă  nu  erau  pătrunşi  de  înalta  lor  chemare 
şi  bine  a  făcut  poporul  credincios ,  când  le-a  oprit  întrarea  în 
biserică,  căci  ei  nu  mai  erau  părinţii  lui  sufleteşti. 

Ei  bine,  dlor,  ce-am  zis:  care  este  cel  mai  puternic  punct  de 
razitti  al  conştiinţa  preoţeşti?  Care  este  în  primul  rând  legătura 
sufletească  a  preotului  cu  poporul  credincios? 

Lăsaţi-ne  deci  să  creştem  preoţimea  noastră  în  spiritul  acelor 
«chiţibuşerii»  dogmatice,  morale  şi  canonice,  cari  pot  clădi  te¬ 
meiul  moral  şi  intelectual  al  ei  mai  presus  decât  orice  altceva; 
lăsaţi-ne  să  creştem  bisericii  şi  neamului  prin  mijloacele  pe  cari 
noi  le  cunoaştem,  preoţi  cu  caracter  religios-moral  neşovăitor; 
îngăduiţi-ne  să  creştem  bărbaţi  cari  cred  mai  întâi  în  cele  sfinte, 
căci  ei  vor  fi  apoi  oameni  de  convingeri  în  toate  situaţiile  şi  ne- 


astăzi,  când  sutn  eu  pătruns  de  însufleţirea  clerului  şi  poporului  credincios  al 
Bisericei  noastre  din  Ardeal,  ce  o  desvoaltâ  in  ziua  de  azi,  iar  eu  m’am  retras  în  sin¬ 
gurătate,  petrecând  cu  post  şi  rugăciuni; 

astăzi,  zic,  mă  însufleţeşte  văpaia  inimei  mele  şi  provoacă  în  mine  acel  dor  în¬ 
văpăiat  ca  să-ţi  dedic  Ţie ,  iubite  cler  şi  popor  credincios  al  mitropoliei  noastre  naţionale 
române  de  religia  grec  o -răsăriteană  din  Ungaria  şi  Transilvania,  cartea  aceasta  scrisă  şi 
comentată  de  mine  şi  întitulată:  Enchiridion,  adecă:  carte  manuală  de  Canoane  ale 
unei,  sântei,  soborniceşti  şi  apostoleşti  biserici,  şi  a  ţi-o  întinde  cu  aşa  dor  mare  şi 
sincer,  precum  cerbul  se  doreşte  spre  izvoarele  apelor,  ca  diniriânsa  să  te  recreezi  în  re- 
ligiunea,  religiositatea  şi'  în  moralitatea  străbunilor  tăi,  precum  cerbul  se  recreează  din 
izvoarele  apelor,  pentrucâ  Canoanele  bisericei  noastre  sunt  compuse  cu  mare  înţelep¬ 
ciune  şi  acomodate  iiterii  şi  spiritului  învăţăturilor  celor  veşnice  ale  lui  Chrjstos,  şi 
înaintează  foloasele  teoretice  şi  practice  ale  clerului  şi  poporului  credincios,  căci  ele 
cuprind  în  sine  Învăţături  luminătoare  şi  civilizatoare  pentru  toţi  timpii. 

Vechimea  si  clasicitatea  Canoanelor  bisericei  noastre  nu  numai  n’au  pierdui  ni¬ 
mica  până  astăzi  din  însemnătatea  lor  intensivă  şi  extensivă,  ci  încă  s’a  mărit  valoarea 
lor,  pentrucă  ştim  din  opuri  ştiinţifice,  că  literaţii  naţiunilor  culte  şi  civilizate,  fără  deo¬ 
sebire  de  religiunea  lor,  din  întreaga  Europă,  "ie  studiază  şi  le  traduc  acele  în  limbile 
lor  ca  nişte  producte  clasice  ale  creştinătăţii  primitive  si  cu  laude  le  înfăţişează  poste¬ 
rităţii». 


In  asemenea  cugetări  a  petrecut  fericitul  Şaguna  ziua  împlinirii  unui  pătrar  de 
veac  de  păstorire,  şi  ne  spune  că  -mimica  mai  bine  nu  poate  face»  decât  ca  în  acea  zi 
memorabilă  să  dedice  o  carte  de  canoane:  clerului  şi  poporului  bisericii  sale  iubite. 
Cred  că  lecţia  aceasta  e  destul  de  elocventă  pentru  stimatul  meu  adversar,  care  vor¬ 
beşte  de  «terenul  mlăştinos  al  canoanelor»,  de  «pravilele  moarte»  şi  îndrăzneşte  să 
afirme,  că  Şaguna  -mu  i-a  dat  preoţimii  din  vremea  Iui  o  deosebită  cultură  teoretică  a 
perceptelor  dogmatice  şi  canonice*.  Din  cuvintele  mitropolitului  Şaguna  poate  învăţa 
şi  părintele  asesor,  cum  trebuesc  cinstite  canoanele,  ce  importanţă  au  ele  pentru  cul¬ 
tura  clerului  şi  a  poporului  şi  cât  de  nepotrivit  e  ca  un  asesor  al  Cunsistorului  condus 
oarecândva  de  Şaguna,  să  lase  ca  să  se  tipărească  în  tipografia  înfiinţată  tot  de  Şa¬ 
guna,  în  calendarul  arhidiecezan  iniţiat  tot  de  Şaguna,  —  să  se  tipărească,  zic,  pe 
searna  preoţimii  noastre  nişte  vorbe  de  hulă  pentru  activitatea  lui  Şaguna. 

voile  vieţii  noastre  obşteşti;  îngăduiţi-ne  să  le  sădim  în  suflete 
puterea  de  vieaţă  a  «legii»,  după  care  să  vieţuiască  şi  să  făp- 
aiiască  toate;  lăsaţi-ne  să  dăm  altarelor  româneşti  preoţi  credin¬ 
cioşi  şi  poporului  românesc  părinţi  adevăraţi ,  '.ari  din  izvorul  su¬ 
fletesc  al  celui  mai  curat  idealism  creştinesc  să-i  premenească  şi 
întărească  vieaţa  lui  în  toate  direcţiunile  şi  în  toate  trebuinţele 
(religioase,  morale,  culturale,  politice  şi  economice)! 

Drept  aceea,  feriţi- vă  de-a  vă  atinge  cu  vorbă  nesocotită,  de 
ocară  de  sanctuarele  ştiinţii  creştineşti  şi  lăsaţi  în  seama  noastră, 
cari  avem  chemarea  anume  pentru  aceasta,  să  sămânăm  în  su¬ 
fletele  preoţimii  şi  ale  viitorilor  noştri  preoţi  sămânţa  bună  a 
principiilor  fundamentale  ale  religiunii,  învăţăturile  dogmatice  şi 
morale  ale  legii  evangheliei  lui  Christos,  căci  ele  vor  aduce  roa¬ 
dele  îmbelşugate  ale  vieţii  vremelnice  şi  ale  celei  veşnice;  lăsaţi-ne 
sa  tâlcuim  slova  înţeleaptă  a  sfintei  Scripturi,  căci  ea  este  cu¬ 
vântul  lui  Dumnezeu.  Ingăduiţi-ne  să  tălmăcim  canoanele,  luând 
pildă  frumoasă  dela  acel  bun  păstor  al  nostru,  care  sprijinindu-se 
pe  ele  ne-a  câştigat  bisericii  organizaţia  care  ne  scuteşte  astăzi. 
Ingăduiţi-ne  sâ  povestim  istoria  creştinătăţii  întregi,  căci  şi  ea, 
dimpreună  cu  istoria  bisericii  noastre,  ne  va  arăta  însemnătatea 
legii  şi  a  bisericii  creştineşti  pentru  cultura  celor  mai  înaintate 
popoare  din  lume  şi,  în  rând  cu  ele,  pentru  cultura  neamului 
nostru;  ca  o  învăţătoare  a  vieţii,  ne  va  înfăţişă  pilde  vii  din  tre¬ 
cutul  creştinătăţii  şi  al  bisericei  noastre,  ca  să  ne  însufleţim  dra¬ 
gostea  pentru  apărarea  şi  întărirea  legii  noastre  româneşti.  Pe 
lângă  acestea,  cerem  şi  noi,  ca  preotul  să-şi  câştige  cunoaşterea 
istoriei  noastre  politice  şi  literare,  ca  un  nou  şi  nu  mai  puţin 
valoros  izvor  al  însufleţirii  pentru  chemarea  sa  de  bun  păstor  sufle¬ 
tesc;  cerem,  cum  am  mai  spus-o,  ca  el  să  fie  chivernisitoru! 
cuminte  al  instituţiilor  noastre  culturale;  cerem  să  fie  povăţuitorul 
idealist  în  trebuinţele  materiale  ale  poporului  şi  cerem  să  fie  sfet¬ 
nicul  lui  neşovăitor  în  cele  politice.  Dar,  repetăm  încă  odată,  noi 
suntem  de  convingerea,  că  numai  şi  iarăş  numai  acel  preot  va 
fi  şi  va  putea  fi  înzestrat  şi  împodobit  şi  cu  atribuţiile  din  urmă, 
dacă  va  fi  mai  întâi  pătruns  de  o  puternică  conştiinţă  a  vredni¬ 
ciei  sale  preoţeşti ,  sprijinită  pe  adevăratul  ei  punct  de  razim. 

De  aceşti  preoţi  să  ne  dea  bunul  Dumnezeu  bisericii  şi 
neamului  nostru! 


Mai  am  de  deslegat  încă  o  întrebare.  Dacă  ni  se  va  «per¬ 
mite»  să  facem  teologie,  atunci  cum  să  o  facem:  «după  înţelep¬ 
ciunea  bună  a  vechiului  molitvelnic»  sau  după  «înalta  erudiţie 
dogmatică  şi  canonică»? 

Nici  după  una,  nici  după  alta!  Să  o  facem  însă  aşa,  ca  să 
sădim  şi  să  cultivăm  conştiinţa  vredniciei  preoţeşti,  pătrunzând  tot 

mai  adânc  şi  cuprinzând  tot  mai  larg  motivele  adevăratului  ei 
punct  de  razim ,  adecă  motivele  cari  justifică  credinţa  noastră  în 
sfânta  evanghelie  creştinească.  Acele  motive  le  căutăm  şi  culegem 
de  acolo,  unde  numai  le  putem  află.  Preoţimea  noastră,  care  nu 
este  aşa  «săracă  cu  duhul»  cum  le  place  unora  a  şi-o  închipui, 
ne  va  înţelege.  Ea  va  înţelege,  că  este  o  problemă  de  căpetenie 
a  ştiinţii  teologice  din  toate  timpurile  de  a  pătrunde  tot  mai  adânc 
in  comoara  dumnezeeştilor  învăţături,  ca  să  ne  putem  bucură  în 
măsură  tot  mai  mare  de  vecinie  neistovitele  ei  bogăţii.  Tinerii 
noştri  din  seminarii,  pot  sta,  nu  numai  după  pregătirea  lor  for¬ 
mală,  ci  şi  după  fondul  lor  sufletesc,  pe  băncile  oricărei  univer¬ 
sităţi.  Aceleaşi  elemente  tinere  avem  astăzi  în  seminarii,  ca  şi  la 
universităţi,  ne  doare  numai  sufletul  că  n’au  condiţiile  externe 
indispensabile  pentru  un  studiu  mai  temeinic.  Ş'apoi  de  ştiinţă 
şi  de  cultură  să  ne  ferim  astăzi,  în  veacul  al  douâzecelea?  Măr¬ 
turisesc  sincer,  ca  m’am  ruşinat  eu  de  felul  ntîn  ihipuit  de  usu- 
raţie  cum  au  vorbit  unii  domni  în  vremea  din  urma  despre  ştiinţa 
teologică. 

Pretindem  respect  pentru  ştiinţa  teologică ! 

Dar  ni-se  răspunde:  nu  vedeţi  roadele  acelei  preoţimi  învă¬ 
ţate  din  Bucovina,  care  duce  la  pierzare  neamul  nostru  de  acolo? 
Să  nu  fim  naivi,  ci  să  înţelegem  că  teza  este  falş  pusă.  Oare 
învăţătura,  ştiinţa  şi  cultura  preoţimii  poartă  vina  pentru  stările 
rele  de  acolo?  Mai  poate  avea  cineva  şi  astăzi  astfel  de  concepţii 
despre  valoarea  ştiinţii  şi  culturii?  Să  studiem  trecutul  acelei 
ţărişoare  rupte  din  corpul  neamului  nostru  şi  vom  află  cauzele 
mizeriei;  vom  cunoaşte  mijloacele  birocratismului  austriac,  sub 
a  cărui  rea  influioţă  s’a  funcţionarizat  preoţimea,  în  parte;  vom 
află  primejdia  invaziunilor  rutene,  cari  s’au  pornit  mânate  de 
foame  şi  împinsă  de  Polonii  Galiţiei.  cari  nu  voiau  să  aibă 
Ruteni  la  ei  acasă;  vom  înţelege  nefericirea  vremii  amare  cât  a 
stat  Bucovina  sub  cârmuirea  «gospodăriei  galiţiene»;  ne  vom 
scârbi  de  lipitorile  satelor,  cari  venind  din  megieşă  Galiţie-Pa- 
iestină,  i-a  otrăvit  vieaţa  şi  i-a  supt  măduva  poporului;  vom  afla 
despre  marea  crimă  a  neînţelegerii  dintre  preoţi  şi  învăţători,  pe 
care  a  săvârşit-o  un  paşă  cârmuitor  după  principiul  «divide  et 
imperâ»,  folosind  învăţătorii  plătiţi  de  ţară  ca  arme  pentru  spri¬ 
jinirea  mandatelor  guvernamentale  în  contra  preoţimii,  care  mergea 
cu  candidaţii  partidului  naţional;  să  nu  trecem  cu  vederea  nici 
acea  împrejurare,  că  şi  acolo  au  trăit  ciocoii,  cari  părăsind  de 
grabă  tradiţiile  trecutului,  au  iegat  prietenie  cu  aristocraţia  şi 
cultura  străină.  S’ar  mai  află  şi  alte  cauze  ale  răului.  Stă  oare 
mai  bine  poporul  din  Moldova  de  sus,  care  a  trăit  între  împre¬ 
jurări  similare  şi  avea  până  bine  de  curând  părinţi  cu  înţeiep- 


ciunea  molitvelnicului?  Să  se  ştie  apoi  şi  aceea,  că  facultatea 
teologică  din  Cernăuţi  există  numai  dela  anul  1875  încoace  şi 
pot  să  susţin  că  în  mare  parte  ei  este  a  se  mulţămi  îndreptarea 
stărilor  şi  mai  negre  de  mai  nainte,  trezirea  conştiinţii  naţionale 
în  preoţime  şi  popor,  mişcarea  culturală  şi  economică  din  vremea 
din  urmă.  Preoţii  tineri,  crescuţi  la  acea  facultate,  sunt  astăzi  în 
cea  mai  mare  parte  factorii  conducători  la  societăţile  culturale; 
ei  sau  prin  al  lor  sprijin  se  susţin  internatele  de  băieţi,  s’au  în¬ 
fiinţat  în  cele  mai  multe  sate  «cabinete  de  lectură»  pentru  popor 
şi  o  mare  mulţime  de  însoţiri  Raiffeisen.  Tot  ei  sprijinesc  inte¬ 
resele  partidului  naţional  care  se  luptă  cu  «pseudo-democraţii», 
cari  au  pactat  cu  Rutenii  şi  cu  Jidanii,  ca  să  mântuiască  poporul 
de  primejdia  străinilor.  Preotul  este  şi  acolo  paznicul  treaz  al 
caracterului  istoric  al  ţării.  Acea  facultate  a  avut  totdeauna  şi 
are  astăzi  profesori  vrednici,  cum  n’avem  în  alte  părţi  şi  cari  pot 
fi  modele  de  imitat  pentru  toţi  bărbaţii  noştri  bisericeşti.  DI  N. 
Iorga  a  numit  pe  unul  dintre  dânşii  «sfânt  al  ştiinţii  şi  al  bise¬ 
ricii  sale»,  cuvinte  cari  nu  l-am  auzit  spunându-ie  încă  despre 
nimeni  altul.  Acea  şcoală  înaltă  ne-a  crescut  bisericii  noastre  ro¬ 
mâneşti  de  pretutindenea  bărbaţi,  cari  ocupă  astăzi  scaune  înalte, 
de  cari  s’au  învrednicit  prin  munca  lor  cinstită.  De  acea  şcoală 
şi  de  profesorii  ei,  noi  toţi  câţi  am  cercetat-o,  nu  ne  putem 
aduce  aminte  decât  cu  adânci  sentimente  de  pietate  şi  recuno¬ 
ştinţă,  pentrucă  acolo  am  învăţat  a  ne  iubî  legea,  biserica  şi 
neamul ! 


Nu  vreau  să  iau  în  apărare  şi  pe  cei  răi  dintre  preoţii  Buco¬ 
vinei,  dar  ştiu  şi  aceea,  că  răi  au  existat  chiar  şi  în  Parnasul 
poeţilor.  Nu  ne  stă  frumos  să  învinovăţim  o  întreagă  tagmă  de 
oameni,  pe  care  nici  n’o  cunoaştem  dela  faţa  locului. 


In  fine,  ştiinţa  teologică  mai  aduce  încă  o  primejdie:  «dacă 
ne  vom  avântă  la  justificări  şi  interpretări  oricât  de  ştiinţifice  de 
ordine  dogmatică»,  vom  porni  războiul  confesional  cu  fraţii  de 
un  sânge.  Dacă  a  avut  netactul  să  amintească  şi  de  aceasta,  îi 
răspund  dlui  O.  Goga  pentru  liniştea  conştiinţi,  că  pe  câtă  vreme 
avem  destule  interese  comune  şi  destule  puncte,  cari  ne  unesc, 
şi  pe  câtă  vreme  vom  fi  însufleţiţi  şi  unii  şi  alţii  de  aceleaşi 
înalte  năzuinţe  şi  de  aceeaş  «lege  a  iubirii»,  —  vom  trăi  ca  fraţii, 
evitând  pricinile  învrăjbirii.  Când  vom  discută,  iarăş  ne  vom 
purtă  ca  fraţii,  cari  se  înţeleg  împreună.  Noi  trebue  să  ne  înţe¬ 
legem  frăţeşte!  De  altcum  constat,  că  cu  Blajul  trăim  noi  mult 
mai  bine  decât  dl  G.,  care  a  avut  satisfacţia  de  a  se  război 
aproape  cu  toate  revistele  câte-au  apărut  la  noi  de  o  vreme 
încoace. 

Să  nădăjduim  însă,  că  ne  vom  înţelege  de  aici  înainte  cu 
toţii  şi  întru  această  nădejde  îmi  încheiu  răspunsul,  la  care  eu 
m’am  simţit  dator  faţă  de  «cei  buni  şi  cei  pricepuţi». 

Căci  numai  păzind  legăturile  păcii  şi  unul  pe  altul  cu  dra¬ 
goste  întâmpinându  ne,  vom  putea  lucră  cu  folos,  fiecare  la  locul 
său,  povăţuiţi  însă  cu  toţii  de  aceiaş  bună  credinţă ,  pentru  rea¬ 
lizarea  aceleiaş  ţinte  mari  şi  nestrămutate,  care  este:  fericirea 
neamului  nostru.  ~  N  B"l 


CUM  S’AR  PUTEA  FACE  CU  BUN  EFECT  EDUCAŢIA 
RELIGIOASĂ-MORALĂ  A  CREDINCIOŞILOR  NOŞTRI, 
ŞI  A  ELEVILOR  DE  ŞCOALĂ  ÎN  COMUNELE  ÎN  CARI 

N’AVEM  ŞCOALĂ  CONFESIONALĂ.1 


Menirea  omului  pe  pământ  este  să  nizuească  neîncetat  cătră  desă¬ 
vârşire,  câtră  Dumnezeu.  La  împlinirea  acestei  chemări  măreţe  ne  îndeamnă 
Mântuitorul  nostru  [sus  Christos  prin  cuvintele:  «Fi-ţi  desăvârşiţi  precum 
şi  Tatăl  vostru  cei  din  ceruri  desăvârşit  este». 

Chemarea  noastră  este  deci  ca  să  stăm  în  legătură  prin  religiune  cu 
Tatăl  nostru  cel  ceresc  şi  în  această  legătură  să  căutăm  a  ne  desvoltâ  pu¬ 
terile  vieţii  noastre  sufleteşti,  mintea,  inima  şi  voinţa,  ca  suprimând  pati¬ 
mile  şi  poftele  trupeşti,  să  ne  asigurăm  fericirea  pământească  şi  cea  cerească. 

La  această  ţintă  a  desăvârşirii  şi  fericirii  putem  ajunge  prin  o  edu- 
caţiune  religioasă-morală,  atât  a  singuraticilor  indivizi  cât  şi  a  societăţilor. 

Factorii  cei  mai  chemaţi  a  face  educaţia  religioasă  sunt  preoţii  bise- 
ricei,  cari  au  luat  asupra  lor  misiunea  apostolească,  de  a  învăţă  pe  oa¬ 
meni  şi  a-i  conduce  pe  calea  adevărului  dumnezeesc  la  mântuire  sufletească. 


Această  îndatorire  ne-a  impus-o  nouă  preoţilor  însuş  Mântuitorul  Chri¬ 
stos  prin  cuvintele  ce  le-a  adresat  apostolilor:  «Precum  m'a  trimis  pe  mine 
Tatăl  şi  eu  vă  trimit  pe  voi,  dreptaceea  mergând  învăţaţi  toate  neamurile 
învăţându-le  să  păzească  toate  câte  v’am  poruncit  vouă». 


L 

Problema  chemării  pastorale  este,  prin  urmare,  să  crească  pe  oameni 
în  legea  şi  pentru  legea  iui  Christos,  infJuinţându-le  şi  cultivându-le  voinţa 
lor  ca  să  îmbrăţişeze  şi  să  îndeplinească  de  bunăvoie,  din  îndemn  pro¬ 
priu,  toate  preceptele  legii  lui  Christos. 

Spre  a  putea  satisface  cu  bun  efect  acestei  probleme  mari  şi  însem¬ 
nate,  trebue  să  ne  gândim  asupra  mijloacelor  celor  mai  eficace  şi  mai  du¬ 
cătoare  la  scop,  prin  cari  să  putem  infiltra  adânc  învăţăturile  legii  lui  Chri¬ 
stos  în  inima  creştinilor. 

Să  primim  povaţa  marelui  păstor  şi  învăţătorului  lumii  Christos, 
care  ne  spune,  că  cele  mai  potrivite  mijloace  ale  conducerii  sufletelor  sunt: 
fapta  spre  pilduire  şi  cuvântul  ca  mijlocitor  al  înţelegerii  adevărului  legii. 


1  Temă  cetită  în  con  teren  ţa  preoţească  din  Alba-tulia,  la  27  Septemvrie  a.  c. 

Cu  fapta  şi  cu  cuvântul,  între  cari  la  Mântuitorul  n’a  fost  nici  când  con¬ 
trazicere,  cu  lăpâdare  şi  jertfire  de  sine  până  la  moartea  de  pe  cruce  a 
sfărmat  împărăţia  întunerecului  şi  a  minciunei  şi  a  întemeiat  împărăţia  lu¬ 
minii  şi  a  adevărului. 

Cu  ajutorul  acestor  două  mijloace,  propoveduitorii  adevărului  mân¬ 
tuitor  au  reformat  vieaţa  oamenilor,  au  schimbat  faţa  lumii  păgâne  şi  au 
adus-o  la  ascultarea  legii  lui  Christos. 

Tot  cu  fapta  şi  cu  cuvântul  au  cucerit  sfinţii  părinţi  ai  bisericei  ini¬ 
mile  oamenilor  pentru  legea  lui  Christos.1 

Cu  aceste  mijloace  au  lucrat  şi  fericiţii  şi  vrednicii  noştri  înaintaşi  în 
ale  preoţiei,  preoţii  cei  bătrâni ;  cu  aceste  două  forţe  au  guvernat  şi  condus 
ei  vieaţa  sufletească  a  poporului  nostru,  i-au  făcut  educaţia  religioasă,  au 
cultivat  evlavia  şi  au  susţinut  şi  păstrat  pietatea  în  popor. 

Tot  cu  aceste  două  mijloace,  cu  fapta  şi  cu  cuvântul,  vom  puteâ  şi 
noi  preoţii  de  azi  regenera  vieaţa  sufletească  şi  face  educaţia  religioasă- 
morală  a  credincioşilor  noştri. 

Spre  a  făptui  aceasta  lucrare  moralizătoare  în  mijlocul  credincioşilor 
încredinţaţi  nouă  spre  păstorire  prin  lumina  cuvântului  sau  învăţăturei  bune 
şi  prin  edificătoarea  pildă  a  faptelor  bune,  ni  se  recere  mai  întâi  nouă, 
preoţilor,  să  ne  pătrundem  sufletul  de  însemnătatea  misiunii  apostolice,  să 
ne  împrimăm  adânc  în  conştiinţă  înălţimea  chemării  pastorale,  la  care 
ne-am  angajat  prin  jurământul  preoţesc. 

a)  Mijlocul  cel  mai  însemnat  de  a  apropia  pe  oameni  de  Dumnezeu, 
de  a-i  învăţă  cuvântul  evangheliei  şi  învăţăturile  moralei  creştine,  est e  predica. 

Intr’un  timp  ca  al  nostru  mai  ales,  despre  care  putem  zice  cu  sfânta 
Scriptură  ca  despre  timpul  judecătorilor  din  legea  veche,  că:  «este  scump 
cuvântul  Domnului»,  datoria  de  a  predica  cuvântul  Iui  Dumnezeu  trebue 
să  apese  întrio  măsură  mare  conştiinţa  preoţimei  noastre.  Dela  zelul  şi 
măsura  în  care  va  fi  pătrunsă  preoţimea  de  însemnătatea  acestei  datorii 
şi  dela  felul  cum  va  îndreptă  cuvântul  adevărului  va  depinde  în  mare  parte 
îndreptarea  vieţii  celor  încredinţaţi  păstoririi  noastre. 

Ca  predica  să  poată  aveâ  efectul  educativ  dorit,  se  recere  ca  ea  să 
întrunească  unele  calităţi: 

Mai  întâiu  trebue  să  fie  practică ,  adecă  să  corespundă  trebuinţelor 
reale  şi  adevărate  ale  vieţii  creştineşti,  raportându-se  deadreptul  şi  nemij¬ 
locit  la  vieaţa  ascultătorilor,  aşa  precum  este  ea  de  fapt,  pentru  a  ko  în¬ 
dreptă  şi  povăţuî  prezentând  adevărul  şi  binele  într’o  formă  cât  se  poate 
de  concretă,  lămurindu-le  înţelesul  prin  asemănări,  exemple  şi  fapte  reale, 
iar  neadevărul  şi  păcatul  desvălindu-le  în  toată  răutatea  şi  stricăciunea  lor. 
Predicatorul  v’a  luă  în  privire  ideile,  sentimentele,  năzuinţele,  întreg  felul 
de  a  gândi  şi  a  lucra  a  ascultătorilor,  aducându-le  în  cea  mai  desăvârşită 
armonie  cu  poruncile  dumnezeeşti,  cu  învăţătura  şi  spiritul  evangheliei  şi  a 
bisericei  creştine.* 

A  douaoară  predica  trebue  să  aibă  formă  populară ,  adecă  să  se  po¬ 
trivească  pe  înţelesul  poporului,  pe  înţelesul  tuturor  ascultătorilor  adunaţi 
la  slujba  dumnezeească.  Necesitatea  acestei  calităţi  este  foarte  evidentă, 
pentrucă  nu  poate  aveâ  nici  un  preţ  acea  predică,  fie  ea  oricât  de  eru¬ 
dită,  din  care  poporul  nu  va  puteâ  scoate  cuvânt  de  înţelegere  şi  învăţă- 


1  «Mitropolitul  Andreiu,  ca  păstor»  de  D ,  Cunţan,  «Revista  Teologică»  a.  1908. 
s  Cf.  Sf,  loan  Gură  de  aur,  de  Dr.  N.  Bălan .  «Rev,  Teol.*?  1908, 

tura  de  lipsă  pentru  întocmirea  vieţii  sufleteşti.  Un  predicator  al  poporului 
trebue  să  cunoască  cât  se  poate  mai  temeinic  obiectul  despre  care  vrea 
să  cuvinteze  şi  sufletul  poporului  şi  să-şi  înfăţişeze  şi  întocmiască  învăţă¬ 
turile  după  modul  de  a  vedea  şi  a  înţelege  lucrurile,  al  poporului  folosin- 
du-se  de  o  limbă,  care  e  vorbită  şi  înţeleasă  de  el.  Aceasta  o  va  ajunge 
predicatorul  prin  studiarea  Bibliei  care  e  cea  mai  poporală  carte  a  ome- 
nimei  şi  prin  cunoaşterea  şi  adâncirea  vieţii  poporului. 

Pe  lângă  aceste  două  condiţiuni,  predicatorul  trebue  să  pună  pond 
în  predica  sa  mai  ales  pe  puterea  convingătoare  a  dovezilor,  prin  cari  să 
convingă  mintea,  să  înduplece  voinţa  şi  să  mişte  inima  ascultătorilor  pentru 
primirea  şi  realizarea  învăţăturilor  pe  cari  Ie  propovedueşte.  Eî  trebue  să 
se  adreseze  deopotrivă  raţiunei,  voinţii  şi  inimei  ascultătorilor,  ca  aceştia 
cu  toate  puterile  lor  spirituale-morale  să  poată  cuprinde  adevărurile  mari 
ale  evangheliei,  cu  un  cuvânt  omul  întreg  trebue  câştigat  pentru  Dumnezeu.1 

b)  Fiecare  cuvântător  bisericesc  trebue  să  aibe  convingerea  că  are 
să  predice  şi  de  fapt  predică  nu  numai  cu  cuvântul  ci  şi  cu  fapta,  nu 
numai  cu  înţelepciunea  minţii,  ci  şi  cu  sfinţenia  vieţii,  prin  urmare  cu  în¬ 
treaga  sa  personalitate. 

Curăţenia  vieţii  preotului  e  atât  de  esenţială,  că  zadarnică  ar  fi  orice 
activitate  cu  cuvântul  şi  risipită  orice  izbândă,  dacă  preotul  nu  va  fi  singur 
îndeplinitor  şi  făptuitor  al  celor  ce  spune.  Respectul  şi  încrederea  popo¬ 
rului  se  poate  câştigă  numai  prin  fapte  creştineşti,  prin  o  vieaţă  curată  şi 
nepătată.  Lumea  nu  te  poate  aprecia  decât  în  cadrul  ideii  pe  care  o  re¬ 
prezinţi.  Aşadar  dacă  reprezinţi  învăţătura  evangheliei, morala  creştinismului 
şi  cauţi  împărăţia  lui  Dumnezeu,  trâeşte  mai  întâi  tu  într^ânsa. 

Din  acestea  urmează  că  preotului  i-se  cere  să  fie  consecvent,  să  pă¬ 
streze  relaţiunea  firească  între  chemarea  şi  faptele  sale  sau  traiul  pe  care-1 
duce.  Orice  abatere  deia  acest  punct  compromite  cea  mai  frumoasă  ac¬ 
tivitate  ce  ar  desvolta-o  cu  cuvântul,  şi  în  loc  de  a  produce  educaţie  mo¬ 
rală,  demoralizează  poporul.  Ajungând  credincioşii  să  observe  acest  con¬ 
flict  dureros  între  faptă  şi  vorbă,  cuvântătorul  nu  mai  poate  avea  nici  o 
autoritate  şi  influinţă  asupra  lor.2 

însuşi  Mântuitorul  indicând  păstorilor  de  suflete  mijloacele  de  cari 
au  să  se  folosească  în  chemarea  lor,  a  zis:  «ceîce  face  şi  va  învăţa» 
cu  alte  cuvinte  «celce  cu  fapta  şi  cu  cuvântul»  adecă  cu  exemplul  vieţii 
şi  graiul  gurii  sale  va  învăţă  pe  oameni  toate  ale  legii  creştineşti,  acela 
va  mântui  turma  lui  Christos  şi  «mare  se  va  chemă  în  împărăţia  cerurilor». 

Deci  avem  să  conducem  turma  peste  care  suntem  puşi  păstori,  nu 
numai  cu  vorba  ci  şi  cu  fapta,  căci  fapta  este  argumentul  cel  mai  puternic, 
şi  cea  mai  bună  idee  ce  o  ia  cu  sine  preotul  pe  amvon,  părerea  ce  o  au 
ascultătorii  despre  faptele  şi  vieaţa  sa.3 

Prin  credinţă  în  Dumnezeu,  prin  iubirea  de  oameni,  prin  abnegaţie 
şi  jertfire  de  noi  înşine  împlinindu-ne  chemarea,  cu  sufletul  împodobit  de 
toate  virtuţile  vieţii  creştineşti,  să  fim  o  întrupare  vie  a  învăţăturilor 
ce  le  propoveduim.  Prin  exemplul  vieţii  să  confirmăm  adevărul  cuvin¬ 
telor  noastre;  urmând  astfel  vom  împlini  porunca  Mântuitorului,  carele  a 


1  V.  Calităţile  oratoriei  sî.  loan  Gură  de  aur  de  Dr .  N.  Bălan ,  «Revista  Teolo¬ 
gică»  1908. 

2  V.  Vieaţa  preotului,  de  laliu  Scriban ,  arhimandrit,  Revista  «Viitorul»,  Bucureşti, 
anul  1907. 

3  Sf.  loan  Gură  de  aur,  de  Dr.  N .  Bălan ,  «Rev.  Te  ol»,  anul  1908. 

zis:  «Aşa  să  lumineze  lumina  voastră  înaintea  oamenilor  ca  văzând  ei  fap¬ 
tele  voastre  cele  bune,  să  preamărească  pe  Tatăl  vostru  cel  din  ceruri». 

Prin  o  muncă  conştientioasă  şi  stăruitoare,  prin  o  predicare  cât  mai 
deasă  a  cuvântului  lui  Dumnezeu  din  partea  întregei  preoţimi,  prin  o  vie¬ 
ţuire  creştinească  în  conformitate  cu  perceptele  legii  lui  Christos,  vom 
ajunge  să  regenerăm  vieaţa  morală  a  poporului,  vom  făptui  educaţia  reli- 
gioasă-moraiă  a  credincioşilor  noştri. 

II, 

Nu  mai  puţină  grije  trebue  să  purtăm  de  educaţia  religioasă-morală 
a  elevilor  de  şcoală.  Chiar  şi  educaţia  credincioşilor  adulţi  se  va  face  mai 
uşor  şi  cu  mai  bun  efect,  dacă  ea  se  va  începe  şi  tractâ  cu  o  deosebită 
îngrijire  încă  din  vârsta  de  şcoală.  Micii  elevi  de  azi  ai  şcoalei  vor  devenî 
credincioşii  de  mâne  ai  bisericei  şi  oameni  religioşi-morali  şi  membri  fo¬ 
lositori  ai  societăţii  vor  fi  aceia,  cari  încă  ca  copii  primesc  o  educaţie  re¬ 
ligioasă-morală  în  spiritul  creştinesc  al  bisericei  noastre. 

Şcoala  are  chemarea  sublimă  de  a  da  elevilor  o  educaţie  religioasă* 
morală  prin  un  învăţământ  religios  şi  prin  o  înţeleaptă  disciplină.  Urmează 
de  acî  în  mod  firesc,  că  între  toate  obiectele  de  învăţământ,  locul  de  frunte 
trebue  să-l  ocupe  studiul  religiunei,  prin  care  se  influinţeazâ  direct  şi  mai 
mult  asupra  formării  caracterului  religios  moral  al  elevilor. 

Deci  pe  propunerea  studiului  religiunii,  care  e  cel  mai  important  obiect 
de  învăţământ,  avem  să  punem  un  deosebit  pond,  dacă  voim  să  satisfacem 
chemării  de  a  dă  educaţia  dorită  elevilor  noştri. 

Prin  religiune  ca  obiect  de  învăţământ  are  să  se  întemeieze  în  sufletul 
băieţilor  credinţa  în  Dumnezeu,  care  a  creat,  susţine  şi  guvernează  lumea; 

prin  studiul  religiunii  are  să  se  facă  cunoscute  ideile  creştinismului 
şi  să  se  producă  în  elevi  convingerea,  că  biserica  noastră  cuprinde  învă¬ 
ţăturile  creştine,  ea  le  păstrează  şi  împărtăşeşte,  de  aceea  ni  se  impune 
datorinfa  creştinească  să  o  iubim; 

prin  religiune  are  să  se  deştepte  în  sufletul  elevilor  iubirea  de  adevăr 
şi  dreptate  şi  să-i  împingă  Ia  exerciarea  faptelor  bune. 

Religiunea  are  deci  să  facă  din  fiecare  şcolar  un  bun  creştin,  un 
bun  biserican,  un  om  de  omenie,  cu  un  cuvânt  are  să  formeze  caractere 
religioase-morale.1 

In  ziua  de  azi,  când  spiritul  timpului  devine  tot  mai  dujmănos  pentru 
aşezămintele  bisericeşti,  cu  atât  mai  în  mare  măsură  trebue  să  punem  o  deo¬ 
sebită  grije  pe  studiul  religiunii. 

Deosebită  atenţiune  recere  mai  ales  instrucţia  religioasă  sau  catehi¬ 
zarea  elevilor  de  şcoală  acolo ,  unde  nu  avem  şcoala  noastră  confesională. 
In  astfel  de  comune  cercetând  elevii  şcoale  străine  ori  necercetând  nici 
un  fel  de  şcoală,  învăţământul  religiunii  şi  respective  catehizarea  este  sin¬ 
gurul  mijloc  pentru  a-i  păstră  pe  elevi  în  legătură  cu  biserica  şi  neamul 
nostru. 

Va  veni  poate  timpul  şi  acum  este,  când  în  multe  comune  vom  fi 
avizaţi  numai  Ia  studiul  religiunii  căci  şcoală  confesională  nu  vom  aveâ 
şi  nici  învăţătorii  nu  vor  mai  fi  ai  noştri. 


1  V.  «Problema  învăţământului  religios  în  şcoala  poporală»  de  Dr.  Petru  Şpan> 
« Revista  Teologică»  1908. 

In  astfel  de  parohii  educaţia  religioasă-morală  a  elevilor  de  şcoală  o 
va  puteâ  face  preoţim  ea  numai  prin  o  muncă  stăruitoare  şi  prin  o  pro¬ 
punere  cât  mai  temeinică  a  studiului  religiunii. 

Stabilind  asifel  problema  şi  însemnătatea  învăţământului  religiunii 
pentru  educaţia  religioasă  a  elevilor  de  şcoală,  se  iveşte  trebuinţa  de  a 
căută  şi  află  modalităţile,  după  cari  are  să  proceadă  preotul  în  instrucţie 
în  acest  obiect 


Mai  întâi u  preotul,  ca  catehet,  are  să  se  perfecţioneze  pe  sine ,  să-şi  în¬ 
suşească  un  metod  cât  mai  bun  de  a  propune  religiunea  şi  aceasta  o  va 
ajunge  numai  studiind  cărţi  didactice  catihetice,  cetind  reviste  de  această 
specialitate.  Din  aceste  îşi  va  însuşi  catehetul  cunoştinţe  teoretice,  pe  cari 
aplicându-le  cu  zel  şi  însufleţire  şi  întregîndude  prin  experienţele  sale,  va 
puteâ  împărtăşi  cu  bun  succes  elevilor  săi  învăţământul  religiunii. 

E  lucru  cunoscut  că  nu  se  poate  trata  în  şcoală  întreg  materialul  re¬ 
ligios,  ci  trebue  să  se  facă  o  selecţiune  potrivită,  alegând  materialul  reli¬ 
gios  cel  mai  corespunzător  scopului  educaţiunii. 

Altă  cerinţă  este  aranjarea  acestui  material  din  punct  de  vedere  al 
succesiune!,  după  gradul  de  pricepere  şi  desvoltarea  spirituală  al  elevilor 
dând  celor  de  pe  treptele  inferioare  un  material  potrivit  capabilităţii  lor 
şi  ţinând  seamă  de  gradele  de  apercepţie  individuală  a  elevilor. 

Aceste  sunt  condiţiuni  pe  cari  trebue  să  le  întrunească  nişte  cărţi 
bune  de  relîgiune,  în  cari  să  se  găsească  cel  mai  ales  material  grupat  după 
cerinţele  didactice  psihologice.1 

Dar  oricât  de  bună  va  fi  alegerea  şi  gruparea  materialului  religios 
şi  oricât  de  corectă  va  fi  metoda  de  predare  a  catehetului,  dacă  va  lipsi 
pilda  vie ,  foarte  puţin  a  făcut  pentru  realizarea  învăţământului  din  reli- 
giune.  Catehetul  fiind  persoana  pe  care  elevii  o  au  înaintea  ochilor  este 
totodată  şi  pildă  vie  de  urmat.  De  aceea  ca  să  nu  strice  cu  o  mână  ceeace 
clădeşte  cu  cealaltă,  catehetul  să  bage  de  seamă  ca  faptele  sale  să  fie  în 
deplină  consonanţă  cu  vorbele.  Numai  in  acest  chip  va  puteâ  educă. 

Afară  de  studiul  religiunii  la  educaţia  religioasă-morală  a  elevilor  de 
şcoală  contribue  în  măsură  însemnată  şi  învăţarea  cântărilor  bisericeşti  şi 
religioase,  cari  şi  ele  fac  parte  din  învăţământul  religiunii.  Prin  ele  putem 
influinţâ  în  mod  însemnat  asupra  desvoltării  simţului  religios-moral  al 
şcolarilor. 

Având  cântările  bisericeşti  aceasta  importanţă,  trebue  să  le  dăm  aten¬ 
ţiunea  cuvenită,  să  le  propunem  cu  stăruinţă  elevilor  noştri,  începând  în¬ 
văţarea  lor  cu  cântări  mai  uşoare  şi  progresând  cu  altele  mai  grele,  până 
ce  vor  învăţă  toate  răspunsurile  şi  cântările  liturgice. 

Dupăce  vor  ajunge  elevii  mai  mari  să  cunoască  toate  cântările  li¬ 
turgice  mergând  în  Dumineci  şi  sărbători  la  biserică,  acolo  sub  condu¬ 
cerea  unui  cântăreţ  mai  destoinic  vor  puteâ  să  cânte  şi  să  ţină  strana  în 
decursul  liturgiei. 

Cântarea  copiilor  în  biserică  impresionează  adânc  pe  oamenii  adunaţi 
la  slujba  dumnezeească. 

Prin  instrucţia  cântărilor  bisericeşti  deci  nu  numai  plantăm  în  sufle¬ 
tele  elevilor  simţul  religios  ci  totodată  educăm  şi  poporul,  desvoltându-i 
acestuia  religiozitatea,  iubirea  şi  atragerea  câtră  biserică. 


1  V.  «Mijloacele  de  realizare  a  problemei  învăţământului  religios  în  şcoala  po¬ 
porală»,  de  Dr ,  Petru  Şpan ,  «Revista  Teologică  anul  1908, 

Un  alt  mijloc  prin  care  putem  să  dăm  o  educaţie  bună  copiilor  de 
şcoală  este  mergerea  lor  regulată  la  sfânta  biserică.  Că  mergerea  la  bi¬ 
serică  are  o  înriurire  binefăcătoare  asupra  copiilor  nu  mai  încape  îndoială. 
Cercetând  copilul  de  şcoală  în  fiecare  Duminecă  şi  sărbătoare  regulat  sfânta 
biserică,  cu  timpul  acest  obiceiu  creştinesc  i-se  va  preface  în  a  doua  na¬ 
tură,  încât  tot  aşa  va  face  şi  când  va  fi  mare  şi  va  ţinea  de  păcat  absen- 
tarea  dela  biserică. 

Religiozitatea  unui  popor  se  poate  constata  şi  după  cum  cercetează 
acela  biserica.  Despre  un  popor  care  nu  cercetează  în  Dumineci  şi  săr¬ 
bători  regulat  biserica,  de  bună  seamă  nu  vom  zice  că  e  religios,  ci  ne 
va  durea  inima  văzând  că  nici  câteva  ceasuri  din  săptămână  nu  e  în  stare 
să  le  sacrifice  pentru  a  se  rugă  lui  Dumnezeu. 

Deci  şi  din  punctul  acesta  de  vedere  privit  lucrul,  trebue  să  dăm 
deosebită  atenţiune  mergerii  regulat  la  sfânta  biserică,  căci  prin  aceasta 
contribuim  în  mod  considerabil  la  desvoitarea  caracterului  religios-moral 
al  copiilor  şi  îi  creştem  oameni  religioşi  cu  atragere  cătră  biserică.' 

In  legătură  cu  cercetarea  bisericei  amintesc  şi  mărturisirea  şi  cumi¬ 
necarea  regulată  a  elevilor  în  cele  patru  posturi  ale  anului,  sau  ce!  puţin 
în  posturile  Naşterii  şi  a  învierii  Domnului. 

Aceasta  se  va  face  cu  efect  numai  prin  instrucţia  religioasă  necesară 
prin  o  pregătire  corăspunzătoare  cu  vârsta  şcolarilor,  făcânduli-se  cunos¬ 
cută  însemnătatea  şi  trebuinţa  tainelor  pocăinţii  şi  a  cuminecăturii,  prin 
cari  creştinul  se  curăţă  de  păcatele  sale  şi  se  împreună  cu  Isus  Ghristos, 
precum  şi  datina  creştinească  şi  respective  datorinţa  creştinilor  de  a  se 
împărtăşi  regulat  cu  aceste  taine. 

Prin  o  pregătire  corăspunzătoare  şi  deplină  a  elevilor  despre  însem¬ 
nătatea,  rostul  şi  necesitatea  tainelor  mărturisirii  şi  cuminecăturii,  prin  o 
procedură  corectă  şi  abilă  a  preotului-duhovnic  în  săvârşirea  acestor  taine 
pe  seama  elevilor,  se  va  ajunge  întărirea  credinţei  şi  formarea  şi  desă¬ 
vârşirea  caracterului  lor  religios-moral. 

Aceste  ar  fi  după  părerea  mea  modul  şi  mijloacele  cele  mai  însem¬ 
nate  pentru  educaţia  religioasă-morală  a  elevilor  de  şcoală. 

*  * 

* 

Ca  purtători  ai  apostoliei  lui  Christos,  conştii  de  darul  ce  ni  s'a  dat 
şi  pătrunşi  în  sufletul  şi  activitatea  noastră  de  sfinţenia  şi  rostul  misiunii 
ce  avem,  prin  o  muncă  conştienţioasă  şi  stăruitoare  vom  ajunge  ca  voinţa 
lui  Dumnezeu  să  devină  singura  stăpână  peste  modul  de  gândire  şi  ac¬ 
ţiune  a  creştinilor,  vom  lucră  la  realizarea  împărăţiei  lui  Dumnezeu  pe 
pământ 

Deci  cu  cuvântul  să  învăţăm,  cu  fapta  să  ilustrăm  şi  motivăm  învă¬ 
ţăturile  ce  le  vestim  şi  atunci  vom  creşte  poporul  r  pe  credincioşii  mari  şi 
mici  în  religiozitate  şi  moralitate. 

loan  Handa , 

preot 


1  ♦  Vatra  şcolară»  Nr.  b  din  1912. 


ANIVERSAREA  CENTENARULUI  PREPARANDIEI  RO¬ 
MÂNE  DIN  ARAD. 


In  ziua  de  3/16  Noemvrie  preparandia  română  din  Arad  şi-a  serbat 
împlinirea  unui  secol  dela  înfiinţarea  ei.  Despre  însemnătatea  acestei  şcoale 
se  vorbeşte  în  articolul  prim  al  revistei  noastre.  Aici  facem  o  dare  de 
seamă  despre  serbarea  centenară  a  ei. 

«Fără  preget  au  venit  din  toate  colţurile  pământului  românesc  din 
această  ţară,  cu  rizicul  oricăror  cheltueli,  preoţi  veghetori  ai  altarului 
dumnezeesc  şi  ai  cărărilor  drepte  şi  sigure  ale  progresului  pe  toate  tere- 
nele,  dascăli  cu  suflet  aprins,  cei  mai  neobosiţi  sămănători  ai  culturei  noa¬ 
stre  ce-i  avem  în  vremile  aceste  de  aprigi  strădanii,  săteni  luminaţi  cu  ex¬ 
perienţe  grele  de  vieaţă,  cu  lumile  lor  pline  de  dureri  şi  năcazuri  cu  feţele 
crispate  de  vitregia  traiului».  (R.)  Toate  institutele  româneşti  şi  toţi  dig- 
uitării  neamului  românesc  şi-au  trimis  reprezentanţii.  De  faţă  au  fost  şi 
reprezentanţii  autorităţii  civile  şi  a  altor  institute  străine. 

Festivitatea  s'a  început  cu  rugăciuni  de  laudă  şi  muiţămită  şi  de  ce¬ 
rere  a  darului  dumnezeesc.  Ceremonialul  pontificat  de  P.  S.  S.  Episcop 
loan,  însoţit  de  multe  alte  feţe  distinse  s’a  săvârşit  cu  multă  evlavie. 

După  terminarea  slujbei  divine  oaspeţii  s’au  adunat  în  sala  festivă 
a  Seminarului,  care  eră  frumos  împodobită  cu  tot  felul  de  produse  ale 
artei  ţărăneşti.  Un  aspect  înălţător  îi  împrumutau  frumoasele  chipuri  ale 
«dascălilor  strădalnici».  In  sala  a  doua  era  chipul  dlui  V.  Stroiescu. 

P.  C.  Sa  păr.  R.  Ciorogatiu ,  directorul  institutului,  într’un  discurs 
festiv  zugrăveşte  icoana  frumoasă  a  trecutului  de  un  veac  al  institutului! 
«In  idealism  este  suflarea  dumnezească,  puterea  creatoare  a  spiritului  ome¬ 
nesc.  Acest  idealism  al  primelor  generaţii  de  profesori  a  fost  puterea  crea¬ 
toare  a  preparandiei  noastre,  care  a  ridicat  sufletele  peste  orizontul  îngust 
al  meseriei  vieţii».  Reţinem  şi  frumoasele  rânduri  de  încheiere.  «Am  re¬ 
levat  procesul  psihologic  din  istoria  acestui  institut  cum  mi  s’a  prezentat 
mie  în  oglinda  analizei.  Istoria  documentară  va  urma  în  monografia  ce 
în  curând  va  apăreâ...  Idealul  este  pomul  vieţii,  în  el  este  sucul  vieţii 
de  veci  a  popoarelor.  Acest  pom  creşte  numai  în  pământul  cultivat  de 
inimi  calde,  căci  acolo  unde  se  răcesc  inimile,  se  vestejesc  florile  şi  în 
locul  lor  rămâne  numai  un  herbar  al  suvenirilor. 

Ţie  Doamne  îţi  mulţumim,  că  ai  trimis  inimile  calde  cari  au  cultivat 
acest  pom  al  vieţii  sădit  în  Arad  cu  o  sută  de  ani  înainte  de  aceasta; 
trimite  mâna  ta  cerească  şi  asupra  lucrului  inimii  noastre  cari  suntem  astăzi 
grădinarii  Iui  şi  fă-ne  intrarea  în  secolul  al  doilea,  izvor  de  apă  vie, 
din  care  în  veci  să  înflorească  acest  pom  spre  binele  patriei,  fericirea  nea¬ 
mului  românesc,  înspre  gloria  numelui  lui  Christos». 

Vorbeşte  apoi  P .  5.  Sa  Episcopul  Aradului .  In  cuvinte  calde  spune 
că  «ziua  de  astăzi  deşi  nu  e  scrisă  cu  litere  roşii  între  sărbătorile  noastre 

bisericeşti  din  călindare,  dar  este  crestată  adânc  în  inimă  şi  este  perpe¬ 
tuată  şi  eternizată  în  conştiinţa  clerului  şi  a  poporului  nostru,  ca  cea  mai 
mare  sărbătoare  a  bisericii  noastre  naţionale  ca  şi  cel  mai  mare  eveniment 
din  tot  trecutul  acestei  eparhii,..»  «Însemnătatea  zilei  se  reduce  la  trei 
momente  şi  anume:  reprivire  asupra  trecutului,  meditaţie  asupra  prezen¬ 
tului  şi  reculegere  şi  îmbărbătare  pentru  viitorul  ce  ne  aşteaptă...» 


Vorbeşte  corniţele  suprem  Urban.  In  numele  I.  P,  S.  Sale  mitropolit 
loan  Meţianu  ia  cuvântul  P.  C.  S.  Dr.  E.  Roşea,  directorul  Seminarului  An- 
dreian  din  Sibiiu,  spunând  între  altele:  «Serbarea  trebue  privită  ca  o  a 
şaptea  zi  din  vechile  credinţe,  zi  de  odihnă,  de  recreare  a  forţelor  pentru 
lupta  ce  începe  mâne.  Momentele  acestea  să  ne  fie  loc  de  retragere  în 
sanctuarul  sufletului  nostru,  pentrucă  alt  veac  îşi  aşteaptă  cu  ziua  de  mâne 
luptătorii». 


A  mai  vorbit  inspectorul  regesc  şi  primarul  oraşului.  In  numele 
P.  S.  Dlui  Episcop  M.  Cristea ,  a  consistorului  şi  şcolilor  teol.-ped.  din 
Caransebeş  dl  Dr.  C.  Corneanu  aduce  tributul  de  recunoştinţă  acestui 
focar  de  cultură,  care  a  fost  pentru  Banat  izvor  de  renaştere.  De  aici  a 
pornit  lumina  cunoştmţii  în  sute  şi  sute  de  sate  bănăţene. 

In  numele  «Asociaţ.  pentru  liter,  şi  cult.  pop.  rom.»  vorbeşte  Dl  Dr. 
St.  C,  Pop .  «Prin  glasul  meu  vă  tălmăceşte  cât  de  sfânt  îi  este  acestei 
înalte  însoţiri  idealul  unităţii  culturale,  ideal,  care  sfânt  ar  trebui  să  fie 
pentru  toată  suflarea  românească»...  In  aceste  clipe  de  înaltă  elevare  su¬ 
fletească.  Asociaţ.  cu  adevărată  mândrie  îşi  salută  tovarăşul  său  de  luptă 
întru  deşteptarea  neamului  românesc.  Vitalitatea  acestui  neam  ne  îndrep¬ 
tăţeşte  să  sperăm  un  viitor  mai  senin,  Dee  bunul  Dumnezeu  ca  din  mo¬ 
destul  institut  de  pedagogie  să  renască  cât  de  îngrabă  o  facultate  aca¬ 
demică,  care  apoi  cu  timpul  să  se  desvoalte  într’o  universitate». 


a 

In  numele  «Societăţii  pentru  crearea  unui  fond  de  teatru  român» 
vorbeşte  dl  V.  Ooldiş .  «O  sută  de  ani  a  stat  institutul  pedagogic  gr.-or, 
din  Arad  în  slujba  unui  principiu  (că  fiecare  popor  numai  în  limba  sa 
poate  şi  trebue  să  fie  cultivat)  şi  din  modesta  colibă  din  apropierea  Mu- 
răşului  îşi  serbează  azi  centenarul  existenţei  sale  în  acest  frumos  palat, 
care  nu  a  fost  ridicat  din  visteria  ţării,  nici  din  dărnicia  marinimoasă  a 
vre-unui  mecenat,  ci  exclusiv  din  sudoarea  poporului  românesc,  iubitor 
de  neam  şi  dornic  de  cultură  naţională». 


Mai  vorbesc  dnii:  Prof.  Stanciu  în  numele  corp,  prof.  a  şcoalei  ci¬ 
vile  de  fete  a  Asociaţ.  din  Sibiiu,  înv ,  Vuia  din  Timişoara,  Jian  din  Ca¬ 
ransebeş,  Cloambeş  din  Bihor  şi  alţii.  La  sfârşit  păr.  protosincel  R.  Cio- 
rogariu  ceteşte  telegramele  şi  scrisorile  de  felicitare  sosite  din  toate  părţile 
locuite  de  Români.  Intre  altele  şi  următoarea  scrisoare  de  un  entuziasm 
cald  şi  înţelegător  a  marelui  nostru  binefăcător  V.  Stroescu. 

Lausanne,  la  9  Noemvrie  1912. 


Domnului  director  al  institutului  pedagogic  ortodox  român  din  Arad 

Roman  Ciorogariu . 

îmi  pare  rău,  că  împrejurările  nu-mi  permit,  a-mi  împlini  promisiunea 
de  a  luâ  parte  la  serbările  centenare  ale  institutului  pedagogic. 

Din  tot  sufletul  meu,  doresc  Institutului,  —  viată  lungă  înfloritoare! 
La  mulţi,  mulţi  ani  să  fie  focarul  cuiturei  româneşti;  să  formeze  multe 
generaţiuni  de  tineri,  —  corespunzători  idealului  naţional;  —  oameni  cu¬ 
raţi,  de  inimă,  cu  vederi  largi,  cu  dor  şi  iubire  de  legea  şi  naţionalitatea 
românească. 

Aşa  Dumnezeu  să  vă  ajute! 


Cu  toată  stima 


Vasile  Stroescu . 


P.  S.  La  fundaţiunea  «Ţichindeal»  am  scris  la  Albina  să  trimeată, 
din  partea  mea  una  mie  coroane  (1000  cor.) 

Se  cetesc  apoi  celelalte  scrisori  şi  o  mulţime  de  telegrame.  Mai  re¬ 
ţinem  pe  cea  trimisă  de  directorul  Seminarului  central  din  Bucureşti: 

Prea  cuvioase  părinte  director: 

La  amabila  invitare  pe  care  ni-o  face  Onor.  Corp  profesoral  al  Se¬ 
minarului  ortodox  Român  din  Arad,  cu  ocaziunea  împlinirii  a  o  sută  de 
ani  de  când  acel  aşezământ  de  cultură  varsă  lumină  creştinească  şi  româ¬ 
nească  în  mijlocul  românimii,  am  onoare  mai  întâi  a  Vă  răspunde  cu  sin¬ 
cera  părere  de  rău  de  a  nu  putea  fi  în  mijlocul  D-Voastră  spre  a  săr¬ 
bători  acest  fapt  însemnat.  Suntem  acolo  însă  cu  sufletul  pentru  a  Vă 
adresa  felicitările  noastre  că  aţi  organizat  o  serbare  care  chiamă  în  amin¬ 
tirea  tuturor  fiinţa  institutelor  de  cultură  românească  şi  a  datoriei  tuturor 
Românilor  cătră  ele.  In  acelaş  timp  Vă  rugăm  să  primiţi  inimoasele  noa¬ 
stre  urări  şi  ale  Seminarului  frate,  ca  Seminarul  ortodox  din  Arad  să  pros- 
pereze  întru  toate  şi  să  aibă  de  însemnat  cele  mai  mari  izbânzi  în  culti¬ 
varea  sufletului  poporului  român. 

La  mulţi  ani  Seminarul  ortodox  român  din  Arad  cu  directorul,  pro¬ 
fesorii  şi  elevii  săi! 

Binevoiţi,  Prea  Cuvioase  părinte  Director  a  primi  încredinţarea  noa¬ 
stră  de  iubitor  frate  în  Domnul  Iisus  Hristos. 

Arhim .  L  Scriban>  director. 

Păr.  R.  Ciorogariu  mulţămeşte  apoi  tuturor  oaspeţilor  români  şi  străini 
zicând  că  dupăce  şi-a  văzut  şi  acest  vis  cu  ochii,  ar  putea  zice  ca  şi  în¬ 
ţeleptul  Simion:  «Slobozeşte  Doamne  pre  robul  tău  în  pace»!  dar  nu, 
dsa  se  va  dedica  şi  mai  departe  misiunii  grele  de  a  conduce  această  in¬ 
stituţie  în  care  spiritul  de  clasă  şi  de  castă  nu  este  cultivat. 

Multă  lume  vizitează  apoi  bustul  profesorului  Ceontea.  în  sala  dela 
«Crucea  albă»  se  ţine  banchetul,  rostindu-se  câteva  toaste. 

Seara  s’a  dat  un  frumos  concert.  Corurile  bărbăteşti  cu  piese  de 
Mandicevschi,  I.  Mureşan,  Flechtenmacher  şi  Porumbescu  au  procurat  şi 
ascultătorilor  clipe  de  înălţare. 

Tot  atunci  şi-a  Getit  şi  dl  profesor  Dr .  A.  Sădean  conferinţa  sa  despre 
apostolatul  primilor  profesori  aj  preparandiei  din  Arad,  reconstruind  cu 
multă  căldură  icoana  de  sbucium  şi  idealism  a  acelor  vremuri. 

Aşa  s’au  prâznuit  la  Arad  acele  zile  mari.  «In  aceste  vremuri  de 
surescitare  ziua  de  3/16  Noemvrie  a  fost  pentru  Românii  din  eparhia 
Aradului  un  minunat  prilej  de  înseninare.  Serbările  s’au  desfăşurat  in 
cadre  demne.  Duhul  lui  D.  Ţichindeal  şi  M.  Nicoară  a  plutit  asupra  lor. 
Vitalitatea  şi  vigoarea  noastră  sufletească  s’a  manifestat  încă  odată  sub 
cea  mai  pregnantă  formă.  Suta  de  ani  nu  ne-a  obosit,  ci  ne-a  împrumutat 
noui  energii».  (B.  şi  Şc.)  {nţ). 


PATRIARHUL  IOACHIM  III. 

Sub  titlul  «Sanctitatea  Sa  ioachim  III»  Journal  de  Geneve  scrie  un 
frumos  articol  care  cred  că  va  plăcea  prin  ideile  exprimate  asupra  celui 
mai  de  frunte  episcop  al  lumii  ortodoxe,  de  curând  decedatul  patriarh  al 
Constantinopolului. 

«Sanctitatea  Sa  Ioachim  III,  patriarh  ecumenic,  arhiepiscop  al  Romei 
nouă,  a  murit. 

«Cu  dânsul  dispare  una  din  cele  mai  mari  figuri  ale  Turciei  con¬ 
temporane.  El  a  fost  cel  mai  frumos  bătrân  care  s’ar  fi  putut  contemplă. 
De  statură  înaltă,  cu  toată  vrâsta  sa,  cu  faţa  energică  şi  gravă,  nu-1  mai 
putea-i  uită  odată  ce  l-ai  văzut.  Bogata  sa  barbă  albă  se  revărsa  peste 
haina  pastorală  cu  care  el  eră  măreţ  îmbrăcat,  şi  decoraţiile  otomane  şi 
străine  cu  care  pieptul  său  era  împodobit  îi  dădeau  un  aer  încă  şi  mai 
înalt,  fără  a  altera  acea  ţinută  de  impozantă  simplicitate.  Nu  eră  dintre 
acei  pe  care  titlurile  sforăitoare  îi  copleşesc;  păreâ  din  contră  întruparea 
demnităţii  patriarhale,  patriarhul  prin  excelenţă.  Prin  ţinuta  sa  solemnă  el 
eră  podoaba  tuturor  ceremoniilor  la  care  asistă.  Acei  care  i-au  văzut  în 
1909,  la  deschiderea  Parlamentului  turcesc,  suind  scara  dela  Ciragan  ştiu 
că  e  greu  să-ţi  închipui  Ia  un  om  mai  multă  măreţie  şi  maiestate.  Eu  am 
stat  doi  ani  la  Viena  fără  a  putea  ajunge  să  înţeleg  ce  putea  să  însemne 
acel  vechiu  cuvânt  de  maiestate.  Adevărata  lui  noţiune  mi-au  dat-o  doi 
pontifici  din  Orient:  unul  musulman,  celebiul  din  Konia,  celalalt  ortodox, 
Ioachim  III. 

«Patriarhul  Romanilor»  nu  stă  închis  în  Fanar  ca  papa  în  Vatican. 
EI  iese  adeseori,  e  foarte  accesibil  şi  ai  de  multe-ori  ocaziunea  să-l  vezi. 
In  colegiile  greceşti  e  obiceiul  ca  elevii  care  termină,  teleofiţii,  să-şi  dea 

ultimele  examene  sub  prezidenţa  sa.  La  o  astfel  de  împrejurare  m’am 
putut  apropiâ  de  el.  Intr’o  Duminecă  radioasă  de  Iulie  un  vaporaş  sub 
pavilion  otoman  î!  aduceâ  la  Halchi  pentru  «promoţiunile»  şcoalei  greceşti. 
Corpul  profesoral  şi  cea  mai  mare  parte  din  populaţiunea  insulei  ieşiseră 
întru  întâmpinarea  sa.  IntFun  dormitor  amenajat  ca  sală  de  sărbătoare  se 
construise  o  estradă  unde  luă  loc  Sanctitatea  Sa  cu  suita  din  Sfântul 
Sinod  şi  din  Consiliul  mixt.  Pardoseala  eră  acoperită  cu  covoare  somp¬ 
tuoase  care  nu  serveau  decât  la  această  ocaziune.  înainte  de  a  iăspunde, 
elevii  se  duceau  să-i  sărute  mâna.  Dupăce  un  număr  dintre  ei  —  cei  mai 
buni  —  au  fost  întrebaţi  din  religiune,  limba  turcească,  greacă,  matema- 
tecă  şi  franceză,  continuarea  examenului  a  fost  lăsată  pe  a  doua  zi,  iar 
ceremonia  s’a  terminat  printr’o  alocuţiune  a  patriarhului. 

«Numai  ascultând  pe  Mirabeau  marele  Corai  a  putut  înţelege  ce  a 
fost  Demostene.  Tot  aşa  şi  mie  loachim  III.  mi-a  arătat  toată  frumuseţea 
limbii  greceşti.  Nu  mai  eră  acea  limbă  stridentă  care  te  urmăreşte  în 
mahalalele  levantine  ale  Constantinopolului,  nu  mai  eră  acel  ton  din 
cale  afară  de  ascuţit,  acele  izbucniri,  acea  grămădeală  de  vorbe  cu  strâm¬ 
bături.  Eră  o  limbă  nobilă  şi  armonioasă  de  o  curăţie  antică.  loachim 
vorbea  cu  o  încetineală  gravă  şi  nu  mânca  o  silabă  din  cuvântarea  sa. 
Toată  lumea  se  închină  dinaintea  figurii  lui  care*ţi  evocă  ceva.  Dacă  nu 
te  gândeai  la  Demostene,  te  gândeai  la  Sfântul  loan  Gură-de-Aur.  Şi  te 
duceai  cu  mintea  de-asemenea  la  patriarhii  din  vechile  timpuri,  la  strălu¬ 
cirea  trecută  a  Bizanţului. 

«Apoi  căpetenia  naţiunii  greceşti  se  întoarse  la  vaporaşul  cu  care 
venise  şi  la  întunecosul  Fanar.  Nu  mai  rămânea  altă  urmă  a  lui  în  vechea 
şcoală  decât  portretul  său  la  intrare  sub  acel  al  Sultanului  Mehmed. 

«Eră  vremea  frumoasă  când  popoarele  şi  religiunile  din  Orient  trăiau 
în  pace  şi  când  se  mai  auzeă  vorbindu-se  încă  de  fraternitatea  tuturor 
Otomanilor».1  Tradus  de:  Arhim.  Sctiban. 


1  Ne  bucurăm  de  aceste  aprecieri  elogioase  pe  care  un  ziar  străin  le  face  dece¬ 
datului  patriarh  ortodox  din  Consiantinopol,  dar  nu  uităm  atitudinea  patriarhului  faţă 
de  revendicările  bisericeşti  ale  fraţilor  noştri  din  Macedonia.  N,  R. 

REPRIVIRE  ASUPRA  CONGRESULUI  NOSTRU  NA- 
ŢIONAL-BISERICERC  ŢINUT  ÎN  ACEST  AN. 

Biserica  noastră  ortodoxă  română  din  Ungaria  a  {mut  în  anul  acesta, 
în  primele  zile  ale  lui  Oct.  v.,  congresul,  care  după  Statutul  organic  se 
întruneşte  tot  Ia  trei  ani. 

Deşi  împrejurările  între  cari  ne  aflăm  cu  afacerile  noastre  bisericeşti 
şi  mai  ales  cu  cele  şcolare,  din  multe  cauze,  dar  cu  deosebire  din  cauza 
lipsei  de  mijloace  materiale  şi  a  rigoarei  legilor  şcolare,  nu  sunt  nici  as¬ 
tăzi  favoritoare,  totuş,  noi  Românii  ordodocşi  trebue  să  ne  bucurăm  că 
avem  putinţa  de  a  ne  întruni,  a  ne  consultă  şi  a  decide  asupra  înaltelor 
interese  religioase  şi  culturale  ale  poporului  nostru.  Deputaţii  eongresuali, 
conduşi  de  înalta  misiune  şi  marea  răspundere  ce  o  au,  cu  interes  şi 
demnitate  au  participat  la  lucrările  congresuale,  contribuind  cu  bunăvoinţă 
şi  devotament  la  aducerea  concluzetor  de  folos  pentru  prosperarea  şi 
desvoltarea  în  direcţie  bună  a  organismului  nostru  bisericesc. 

Arhiereii  noştri,  plini  de  îngrijire  şi  bunăvoinţă  părintească  au  stat 
intr’ajutor  cu  îndreptările  şi  observările  lor  ^competente,  bazate  pe  bogatele 
lor  experienţe  şi  cunoştinţe  practice.  îndeosebi  a  stors  admiraţia  tuturora 
înalt  Prea  Sfinţia  Sa  Domnul  arhiepiscop  şi  mitropolit  Ioan  Meţianu,  care 
şi  acum  la  o  vârstă  atât  de  înnintată,  a  condus  cu  toată  înţelepciunea  şi 
cu  deplină  energie  spirituală  toate  şedinţele  congresuale.  în  frumosul 
discurs  de  deschidere,  I.  P.  Sfinţia  Sa  a  accentuat  însemnătatea  ce  a 
avut-o  biserica  în  trecutul  nostru,  spunând  că  «dacă  biserica  noastră  stră¬ 
bună  şi  în  cele  mai  grele  împrejurări,  când  şi  însaş  eră  prigonită  şi  sub¬ 
jugată,  avea  acea  putere  magică  de  a  adăposti  şi  întări  pe  fericiţii  noştri 
părinţi,  cauza  fu  că  şi  acei  fericiţi  părinţi  ţineau  cu  toată  tăria  ia  ea,  se 
grupau  cu  mare  însufleţire  în  jurul  ei  o,  cercetau  cu  mare  dragoste  şi 
evlavie,  intelectuali  şi  popor,  stăpâni  şi  servitori,  bogaţi  şi  săraci  de-o 
potrivă,  alipindu-se  de  ea  cu  atâta  pietate,  încât  nici  cele  mai  crâncene 
prigoniri  nu-i  puteau  înstrăinâ».  Cu  durere  constată  apoi:  «Câtă  deose¬ 
bire  între  atunci  şi  acum !  Atunci  prigoniri  crâncere  asupra  bisericei  şi 
asupra  credincioşilor  ei,  astăzi  libertate  şi  autonomie;  atunci  alipire  strânsă 
de  biserică,  astăzi  indiferentism  şi  nepăsare  în  multe  părţi;  atunci  cerce¬ 
tare  regulată  a  bisericei  şi  împărtăşire  cu  sfintele  taine,  din  partea  tuturor 
membrilor  ei,  astăzi  o  întrelăsare  dăunoasă,  ce  slăbeşte  simţul  religios  şi 
prin  aceasta  şi  însaş  biserica  străbună».  I.  P.  Sfinţia  Sa  dă  sfaturi  şi  în¬ 
demnuri  de  a  ţineâ  la  biserică  cu  tăria  cu  care  au  ţinut  părinţii  noştri  şi 
de  a  purtă  grije  de  fica  bisericei,  şcoala  confesională,  căci  «în  timpul 
de  acum  şcoala  este  chestiune  de  vieaţă  şi  pentru  poporul  nostru». 

încât  priveşte  coucluzele  şi  regulamentele  aduse  în  congres,  să 
sperăm,  că  vor  fi  de  folos  pentru  biserică;  viitorul,  după  punerea  lor  în 
practică,  va  probă  aceasta,  şi  încât  se  vor  constată  şi  unele  defecte,  con¬ 
gresele  viitoare  vor  aduce  îndreptările  necesare. 

O  chestiune  importantă  de  care  s’a  ocupat  congresul  a  fost  amelio¬ 
rarea  dotaţiunii  preoţeşti \  atât  prin  urcarea  dotaţiei  dela  stat,  cât  şi  prin 
căutarea  de  mijloace  proprii.  Cu  concluzele  referitoare  la  această  che¬ 
stiune,  cum  şi  cu  paşii  ce  s’au  făcut  de  atunci  încoace  în  interesul  unei 
rezolviri  favorabile  a  ei,  ne-am  ocupat  mai  pe  larg  în  numărul  trecut  al 
acestei  reviste  şi  vom  mai  reveni  asupia  ei.  Ar  fi  dureros  să  se  adeve¬ 
rească  ceeace  se  susţine  de  unii,  că  adecă  la  viitoarea  urcare  a  congruei, 
preoţii  cu  mai  puţin  de  8  clase  nu  vor  fi  consideraţi  în  măsură  egală  cu 
ceialalţi. 

Prin  un  nou  regulament  de  procedură  în  cauze  de  divorţ  s’a  inten¬ 
ţionat  să  se  aducă  o  simplificare  mai  mare  a  procedurii  fără  vătămarea 
prescriselor  canonice,  Ia  cari  trebue  să  ţinem  pe  câtă  vreme,  în  butul 
legilor  civile,  căsătoria  avem  să  o  considerăm  ca  o  taină  sfântă  a  bisericei, 
din  care  cauză,  în  tratarea  chestiunilor  referitoare  la  căsătorie  pentru  noi 
nu  au  să  fie  hotărîtoare  decât  normele  bisericeşti.  Cu  toate  aceastea,  mi-se 
pare,  că  prin  acea  dispoziţiune,  prin  care  se  îndatorează  parohul  să  in- 
strueze  procesul  divorţial,  procurând  Insuş  actele  de  lipsă  şi  încă  în  mod 
gratuit,  şi  prin  aceea  ca  scaunul  protopresbiteral  întriun  termin  preclus  să 
decidă  procesul  fără  vreo  taxă  din  partea  părţilor,  —  nu  se  va  accelera, 
cum  s’a  intenţionat,  ci  se  va  îngreunâ  rezolvirea  cauzelor  de  divorţ.  Se 
va  adeveri  şi  aici,  că  nu  este  bine  a  se  pune  sarcini  asupra  preoţimii, 
pe  cari  alţii  nici  cu  degetul  nu  le  ating.  O  simplificare  şi  uşurare  mai 
mare  în  procedură  se  putea  ajunge,  dacă  s’ar  fi  admis  pentru  aducerea 
sentinţei  divorţiale  numai  o  instanţă,  a  consistoriului,  iar  oficiului  proto¬ 
presbiteral  să  i-se  fi  lăsat  competinţa  de-a  examina  şi  controla  instruirea 
corectă  a  actului  de  divorţ  din  partea  oficiului  parohial. 

Starea  şcolilor  noastre  şi  luarea  de  măsuri  pentru  a  Ie  salvă,  a  fost 
şi  de  data  aceasta  un  însemnat  obiect  de  preocupaţie  a  congresului,  P, 
Sfinţia  Sa  Domnul  episcop  al  Caransebeşului  Dr  Miron  E.  Cristea  a  făcut 
o  propunere  pentru  înfiinţarea  unei  şcoli  de  cantori;  Sfinţia  Sa  părintele 
Aurel  Pop  a  propus  măsuri  pentru  pregătirea  unor  preoţi  misionari  pentru 
combaterea  sectarilor,  —  cari  propuneri  au  fost  date  consistorului  mitrop. 
spre  a  fi  studiate.  S'a  decis  să  se  facă  demersuri  pentruca  acordarea  aju¬ 
torului  de  stat  să  nu  se  facă  cu  încunjurarea  autorităţii  bisericeşti. 

Să  ne  fie  iertat  a  constată  însă  şi  unele  lucrări,  cari  ar  fi  trebuit 
făcute  şi  nu  s’au  făcut.  Ce  e  drept  ele  nu  sunt  de  vre-o  însemnătate  mare, 
dară  totuş  este  de  regretat  câ  nu  s’au  făcut.  Spre  pildă: 

Când  în  raportul  general  al  Consistorului  plenar  se  face  arătare, 
câ  scaunul  episcopesc  dela  Caransebeş  în  urma  vacanţei  s’a  întregit  prin 
alegerea  şi  instituirea  P.  Sf.  Sale  Domnului  episcop  Dr.  Miron  E.  Cristea, 
era  la  loc  ca  congresul  prin  concluz  separat  să  dea  expresiune  complă- 
cerîî  şi  bucuriei  sale,  că  pentru  întâia  oară  s’a  prezentat  numitul  episcop 
în  congres  ca  membru  natural  a  lui.  La  noi  instituirea  unui  episcop  în 
scaun  este  şi  trebue  să  fie  un  act  de  o  însemnătate  cardinală,  dela  care 

se  aşteaptă  mult  bine  pentru  ridicarea  religioasă-morală  şi  culturală  a 
poporului. 

Tot  aşa  s?ar  fi  cuvenit,  ca  în  momentul  când  s’a  raportat  despre  de- 
cedarea  deputatului  congresual,  cavalerul  han  cav ,  de  Puşcăria  şi  alegerea  în 
iocu-i  a  altui  deputat,  sau  când  s’a  raportat  despre  devenirea  în  vacanţă 
şi  ^legere  nouă  în  reprezentanţa  fundaţiunii  Oozsdu,  în  urma  trecerii  din 
vieaţă  a  fostului  ei  membru,  loan  cav.  de  Puşcariu,  să  se  fi  făcut  în  con¬ 
gres  o  onorifică  amintire  întru  memoria  acestuia,  care  a  fost  un  membru 
dintre  cei  mai  valoroşi  pentru  biserica  noastră  şi  care  îndeosebi  pentru 
fundaţiunea  Gozsdu  şi-a  câştigat  netăgăduite  merite. 

Dupăce  congresul  pentru  alţi  doi  membri  decedaţi  a  dat  expresiune 
părerii  sale  de  rău,  ne  vine  a  crede  că  este  numai  o  trecere  cu  vederea, 
deşi  regretabilă,  că  nu  s’a  făcut  aceiaşi  şi  faţă  de  loan  cav.  de  Puşcariu, 
care  începând  dela  congresul  constituant  din  anul  1868  a  fost  neîntrerupt 
membru  al  congresului  şi  a  contribuit  în  calitatea  sa  de  consilier  în  mi- 
nisteriu,  după  îndrumările  fericitului  mitropolit  Şaguna,  la  aprobarea  Sta¬ 
tutului  organic,  traducându-J  dimpreună  cu  secretarul  de  stat  G.  loance- 
viciu  din  limba  română  în  limba  maghiară,  iară  ca  membru  în  reprezen¬ 
tanţa  fundaţiunii  Gozsdu,  unicul  ce  mai  eră  dintre  cei  numiţi  de  însuş 
fundatorul,  în  decurs  de  peste  40  de  ani  şi  ca  preşedinte  al  comitetului 
numitei  fundaţiuni  într’un  timp  îndulungat  de  ani,  —  mai  ales  în  anii 
dintâi,  când  cu  privire  la  activarea  fundaţiunii  s’au  arătat  multe  compli- 
caţiuni  şi  greutăţi  ce  ameninţau  însaş  existenţa  fundaţiunii,  —  a  lucrat  cu 
zel  şi  devotament  recunoscut  şi  lăudat  de  însuş  congresul  naţional  bise¬ 
ricesc  în  deosebitele  sale  sesiuni. 

Deputaţii  congresuali  în  sesiunea  din  1909,  când  deputatul  loan  cav. 
de  Puşcariu,  la  vârsta  de  85  ani  a  participat  în  Răşinari  la  serbarea  jubi¬ 
lară  pentru  metropolitul  Şaguna,  în  onoarea  Iui  şi  a  altor  doi  deputaţi 
dela  primul  congres  din  anul  1868  cari  se  mai  aflau  atunci  în  vieaţă, 
s’au  întrunit  la  o  cină  comună  colegială,  unde  au  sărbătorit  pe  acei  trei 
membri  (cav.  Puşcariu,  Dr.  los.  Gali  şi  Partenie  Cosma),  dintre  cari,  du¬ 
rere!  —  numai  unul  se  mai  află  astăzi  în  vieaţă. 

Este  bine  şi  frumos,  ca  generaţiunile  ce  se  urmează  să  nu  uite  nici 
odată  de  înaintaşii  lor  binemeritaţi,  căci  întru  aceasta  se  arată  moralitatea 
şi  garanţia  pentru  întărirea  şi  viitorul  unui  popor! 

Un  alt  obiect  şi  mai  momentuos  pentru  congres  era  să  fie  cauza 
înfiinţării  de  episcopii  nouă  în  corpul  mitropoliei  noastre,  care  cauză,  în 
loc  ca  să  progreseze  spre  realizare,  se  pare  a  face  paşi  îndărăpt,  şi  aceasta 
din  cauză,  că  cei  chemaţi  în  prima  linie  a  o  promova,  se  pare  că  nu 
simţesc  trebuinţa  nouelor  episcopii.  Comisiunea  specială  exmisă  din  sânul 
congresului  pentru  acest  obiect  a  propus,  ca  fondul  pentru  episcopiile 
noue  înfiinţat  de  fericitul  mitropolit  Şaguna  şi  care  a  crescut  la  cifra  de 
peste  800  mii  cor.,  să  se  împartă  de  acum  în  trei  părţi  egale  pentru  cele 
trei  episcopii  noue  contemplate  a  se  înfiinţa  în  Timişoara,  Oradea-mare 

şi  Cluj,  pentruca  să-şi  ştie  fiecare  parte  zestrea  sa  şi  cu  atât  mai  tare  să 
stăruească  la  ajungerea  scopului,  îndemnându-se  mai  mult  la  adunarea 
mijloacelor  ce  mai  lipsesc.  In  tot  cazul,  împărţirea  aceasta,  nu  mult,  dară 
cu  ceva  totuş  ar  fi  mânat  înainte  procesul  de  realizare.  Acei  membrii  din 
congres,  cari  visează  că  fondul  episcopiilor  creat  de  Şaguna  ar  avea  să 
se  împartă  numai  în  două  părţi,  adecă  pentru  o  episcopie  în  Timişoara 
şi  pentru  alta  în  Oradea-mare,  iară  episcopia  viitoare  din  Cluj  să  fie  lip¬ 
sită  de  partea  sa,  au  împiedecat  şi  această  lucrare.  Să  sperăm  însă  că 
simţul  bun  al  congreselor  viitoare  ne  va  feri  ca  să  se  creeze  între  die¬ 
cezele  mitropoliei  noastre  pe  tema  averii  sau  mai  bine  zis  a  sărăciei 
noastre  situaţiuni  neoportune  şi  nefireşti,  precum  au  existat  şi  mai  există 
şi  astăzi  între  Românii  şi  Sârbii  din  Ungaria 

Amintim  la  sfârşit,  că  cu  drept  cuvânt  s?a  cerut  în  congres  îngrijirea 
de  o  mai  intensivă  vieaţă  internă  bisericească, ,  care  este  tăria  adevărată  a 
bisericei.  Un  deputat 


CRÂMPEE  DIN  LUPTELE  BISERICEI  GR.  CAT. 

ROMÂNE. 

Marea  dramă  a  bisericii  rom.  gr.-cat.  ce  se  desfăşoară  în 
zilele  noastre  prin  înfiinţarea  nouei  episcopii  maghiare,  a  ajuns 
la  actul  final.  Şi  cu  cât  se  apropie  de  sfârşit,  cu  atât  ni-se  pare 
şi  mai  sguduitoare,  de  cum  ni-se  înfăţişă  la  începutul  acţiunii  sale. 

Nu  tot  aşa  o  consideră  unii  fraţi  uniţi. 

Judecăm  aceasta  după  optimismul,  ce  domneşte  în  cercurile 
conducătoare  ale  bisericii  rom.  gr.-cat. 

In  lupta  de  apărare,  în  lupta  sgomotoasă  de  a  sugrumă  încă 
în  germene  atacul  îndreptat  contra  unei  biserici  cu  drepturi  ga¬ 
rantate  în  legile  ţării  şi  în  bulele  papale,  am  luat  şi  noi  partea 
cuvenită,  câtă  puteam  să  dăm  ca  şi  fraţi,  fratelui  ajuns  în  mar¬ 
ginea  prăpastiei  pustiitoare. 

Eră  şi  firesc  şi  totodată  şi  înălţător  a  vedea  desfăşurându-se 
o  luptă  hotărîtoare,  în  care  neamul  românesc  să-şi  concentreze 
toate  forţele  naţionale  de  defensivă. 

In  urma  acestei  lupte  închiegate,  au  sunat  apoi  din  părţile 
primejduite  glasuri  de  trecere  la  ortodoxie,  care,  la  noi,  în  Un¬ 
garia,  are  o  constituţie  ideală  cuprinsă  în  «Statutul  Organic»  şi 
o  autonomie  naţională  nelimitată. 

Glasurile  acestea,  neapărat,  puteau  fi  privite  ca  preludiul  unor 
încercări  de  apropiere  între  cele  două  biserici  române;  una,  nouă, 
cu  existenţă  de  două  secole  —  şi  care  îşi  are  baza  înfiinţării  sale 
în  constelaţiunea  politică  de  atunci,  nepriincioasă  Românilor  — 

şi  alta  strămoşească.  Bărbaţi  binemeritaţi  ai  bisericii  gr.-cat.  şi-au 
exprimat  în  publicitate  părerea,  că  o  reîntoarcere  în  sinul  bise- 
ricei  ortodoxe  ar  fi  cel  mai  bun  mijloc  de  apărare  şi  cel  mai  ni¬ 
merit  răspuns  la  adresa  pontificelui  dela  Roma,  în  care  Românii 
uniţi  credeau  a  vedea  pe  oblăduitorul  lor. 

Până  aici  deci  lupta  a  fost  în  conglăsuire  cu  interesele  de 
existenţă  naţională  a  Românilor  gr.-cat.  din  Ungaria. 

Dar  când  glasurile  cari  solicitau  ca  parohiile  primejduite  să 
treacă  la  « legea  românească »  s’au  prea  înmulţit,  lupta  comună 
a  fost  brusc  întreruptă  şi  tactica  de  operaţie  a  luat  o  întorsă¬ 
tură  de  atac  mai  mult  contra  bisericei  ortodoxe,  decât  contra  ca¬ 
tolicismului,  ce  gâtue  biserica  gr.-cat.  Şi  s’a  strigat:  «Nu  cerem 
nici  un  amestec  a  ortodoxilor  în  afacerile  noastre,  şi  nu  avem 
nevoie  de  ajutorul  şi  conlucrarea  lor». 

După  aceste  declaraţii  a  urmat  o  acţiune  de  înăbuşire  a 
glasurilor,  ce  par  păgubitoare  pentru  catolicism.  I.  P.  S.  Sa  Mi¬ 
tropolitul  dela  Blaj  şi  episcopii  sufragani  publică  actele  înaintate 
pontificelui  roman  în  chestia  episcopiei  de  Hajdudorog.  In  acele 
acte  cetim  invective  gratuite  la  adresa,  bisericei  ortodoxe;  că  bi¬ 
serica  unită  şi  aşa  e  persecutată  de  neuniţi;  că  prin  înfiinţarea 
nouei  episcopii  se  pregăteşte  terenul  de  trecere  în  braţele  «schismei». 

în  «Unirea»  şi  «Cultura  creştină»  din  Blaj  se  aud  glasuri 
de  ameninţare  la  adresa  «Românului»,  că  va  fi  scos  din  casele 
Dreoţilor  gr.-cat.  pentrucă  «serveşte  intereselor  bisericei  gr.-orien- 
:ale»>.  «Asociaţiunea»,  ajunge  şi  ea  în  vârtejul  acestui  toi  şi  i  se 
spune  că  uniţii  vor  abzice  să  facă  parte  din  sânul  ei,  căci  «Lu¬ 
ceafărul»,  al  cărui  director  este  şi  secretar  al  «Asociaţiunii»,  a 
contribuit  cu  câteva  păreri  de  critică  sinceră  la  felul  de  luptă  a 
cercurilor  conducătoare  gr.-cat.  Marelui  mecenate  Stroiescu  i-se 
spune  pe  un  ton,  ce  denotă  lipsă  de  creştere,  că  primesc  bucuros 
daniile  lui,  dar  de  sfaturile  d-sale  n’au  nevoie.  Iar  la  Blaj,  când 
s’a  spus  într’o  clipă  de  gândire  nepreocupată,  că  « rupte  să  fie 
peceţile  cu  Roma»,  1.  P.  S.  Sa  mitropolitul  Mihali  a  părăsit  mâhnit 
societatea,  în  care  s’a  spus  acestea. 

Până  când  prin  presa  catolică  eram  trataţi  deci  cu  atâta  gra¬ 
titudine,  în  comunele  primejduite  se  ţine  o  serie  de  adunări  de 
«protestare»,  în  care  se  accentuează;  «să  ţinem  neclintit  la  legea 
noastră,  pe  care  să  nu  o  părăsim > .  Iar  dl  deputat  Dr.  Teodor 
Mihali,  în  darea  de  seamă  ţinută  la  lleanda-mare,  declară,  că  prin 
înfiinţarea  episcopiei  de  Hajdudorog  i  se  aduce  o  mare  primejdie 
catolicismului  din  Orient. 

Par’că  nouă  chiar  de  asta  ne  arde  acum! 

Tot  ca  o  urmare  firească  a  faimoasei  tactice  de  apărare 
cetim,  că  în  şedinţa  delegaţiunii  congresuale  ţinută  în  6  Decem¬ 
vrie  în  Baia-mare,  s’a  redactat  declaraţia;  « Cheile  bisericilor  le 
trimitem  la  Roma,  închidem  şi  zidim  uşile  bisericilor,  nu  ne 
trebue  nici  sunet  de  clopote,  nici  funcţiuni  publice  bisericeşti, 
până  nu  ni  se  va  face  dreptate». 

«Vom  asalta  cerul  cu  rugăciunile  şi  Roma  cu  protestele 
noastre  şi  ca  strămoşii  noştri  în  faţa  prigonirilor  tiranice  ne  vom 
refugia  în  catacombe  sau  în  crepăturile  pământului  sau  după  duhul 
vremurilor  de  astăzi  vom  stă  cu  fruntea  deschisă  în  faţa  duş¬ 
manului ». 

Va  să  zică,  vom  protestă  noi  ca  să  ne  audă  lumea,  dar 
cheile  tot  le  trimitem  la  Roma,  ca  să  dispuneţi  peste  bisericile 
noastre  cum  vreţi.  Noi  doar  suntem  creştini  loiali.  Şi  nu  vă  te¬ 
meţi  că  vom  părăsi  catolicismul,  mai  bucuros  întrăm  în  cata¬ 
combe  şi  în  crepăturile  pământului  şi  acolo  ne  vom  rugă. 

Dar  oare  la  sate  şi  în  oraşele  noastre  are  altă  faţă  viaţa 
religioasă?  Şi  azi  tinerimea  studioasă  rom.  gr.-cat.  e  condusă  în 
corpore  la  bisericile  rom.  cat.,  să  asculte  predica  cutărui  iesuit. 
Preotese,  precum  şi  alţii  din  pătura  cultă  în  mare  parte  şi  acum 
îşi  pleacă  capul  sub  patrafirul  preotului  rom.  cat.  ca  să-şi  isbă- 
vească  sufletul  de  păcate. 

Adecă  în  fond  nimic  nou,  ci  toate  au  rămas  în  forma  cea 
veche. 

O  ideie  şi  mai  evidentă  despre  o  mare  prăpastie  încă  între 
cele  două  biserici  române  se  va  putea  făuri  şi  din  următoarele 
date,  ce  le  scot  în  fuga  condeiului  din  «Călindarul  practic»  de  pe  . 
anul  1904.  Acolo  aflăm  că  mai  ales  în  dieceza  Lugojului,  dar  şi 
în  arhidieceză,  sunt  parohii  gr.-cat.,  cu  preoţi  şi  docenţi,  şi  cu 
biserici,  cari  după  numărul  sufletelor  formează  faţă  de  Românii 
ortodoxi  minorităţi  aşa  de  neînsemnate  încât  e  păcat  să  le  şi 
susţii.  Cu  risipa  de  bani  făcută  cu  acestea  parohii,  s’ar  putea 
mântui  de  ruină  naţională  şcoli  şi  biserici,  precum  şi  alte  institu- 
ţiuni  culturale  din  sate  mari,  unde  caracterul  religios  gr.-cat.  e 
bine  pronunţat. 

Înşir  la  întâmplare  câteva  parohii  de  categoria  asta: 

In  dieceza  Lugojului:  Zabrani  are  42  gr.-cat.,  Ciuchici  11. 
Saracsău  62,  Balomir  50,  Beriu  19,  Castău  45,  Pricas  84,  Sibi- 
şelul-vechiu  52,  Şipot  72,  Curechiu  50,  Hălmaj  35  etc. 

In  Mitropolie:  Topârcea  10  (gr.-or.  2093),  Tilişca  56  (gr.-or. 
2091),  Şura-mare  35  (gr.-or.  881),  Sălişte  10  (gr.-or.  4003),  Fofeldea 
100  (gr.-or.  807),  Ibişdorf  90  (gr.-or.  721),  Apoldul  de-jos  56  (gr.-or. 
2714)  etc. 

Am  amintit  numai  câteva  din  multele  parohii  mici,  fără  să 
înşir  pe  cele  care  numără  100  de  suflete  dar  nu  ajung  la  200. 

Vedeţi,  la  un  popor  sărac,  care  se  văicăreşte  mereu,  că  nu 
poate  să  existe,  câtă  cruţare  s’ar  putea  face  cu  ştergerea  alor 
astfel  de  parohii,  dânduli-se  libertatea  să  se  alăture  la  majorităţile 
româneşti  covârşitoare.  Poate  atunci  lupta  noastră  pe  alte  terene 
ar  fi  mai  eficace  şi  nu  s’ar  simţi  nevoia  de  anumite  rezerve  în 
discuţiile  noastre,  ce  de  multe  ori,  chiar  în  urma  rezervelor  tăi¬ 
nuite,  nu  au  pecetea  unei  sincerităţi  largi  şi  neşovăelmce. 

Neapărat  că  sunt  şi  parohii  ortodoxe  cu  minorităţi  dispa- 
rente,  cum  la  Blaj  şi  Năsăud,  unde  şi  aşa  avem  nevoie  de  preot, 
pentru  educaţia  religioasă  a  tinerimei.  Dar  biserica  gr.-cat.  sus¬ 
ţine  parohii  în  comune  cu  minorităţi  disparente  faţă  de  credin¬ 
cioşii  bisericei  noastre,  ca  prin  aceasta  să -şi  afirme  tendinţele  de 
proselitism  confesional  ce  le  urmăreşte.  Credem  însă,  că  eveni¬ 
mentele  prin  cari  trece  acum,  vor  face-o  să  revină  Ia  sentimente 
mai  bune. 

Am  strâns  aceste  crâmpee  ca  să  se  vadă  procesul  de  des- 
voltare  a  discuţiilor  şi  manifestărilor  noastre  pe  terenul  bisericesc. 
Din  ele,  evident,  deocamdată,  nu  se  poate  face  alta  constatare, 
decât  dureroasa  constatare  făcută  de  dl  Dr.  loan  Lupaş,  într’un 
număr  mai  recent  al  «Românului»,  că  adecă,  până  când  biserica 
gr.-cat.  unită  va  fi  condusă  în  un  spirit  strâns  clerical,  este  im¬ 
posibilă  o  apropiere  între  cele  două  biserici  româneşti. 

Senin. 


MIŞCAREA  LITERARĂ. 


Biserica  noastră  naţională  în  raport  cu  celelalte  confesiuni,  de 
Pr.  Sebastian  Pârvulescu.  Cuprinsul  broşurei  de  67  pag.  a  format  o- 
biectul  unei  disertaţii  în  conferenţele  generale  preoţeşti  din  Gorj,  propus 
spre  tratare  de  P.  S.  Sa  Episcop  al  Râmnicului,  în  faţa  propagandei  pa- 
pistaşe,  ce  se  pornise  atât  de  îndrăzneţ  în  ţară.  Scrisă  cu  un  frumos 
avânt  şi  multă  mândrie  naţională,  broşura  e  un  bun  mijloc  de  propagandă 
pentru  ortodoxismul  nostru.  întâiul  capitol  «Rolul  bisericii  în  plămădirea 
poporului  român»  arată  cum  ne-am  format  ca  neam  prin  biserica  ortodoxă, 
cât  de  strâns  legate  au  crescut  naţionalismul  nostru  cu  ortodoxia  şi  trecutul 
ne  spune  că  numai  aşa  vom  răzbi  în  viitor,  pentru  că  precum  în  trecut 
am  dat  lupta  pentru  cele  3  moşteniri :  lege,  limbă  şi  moşie  sub  povara  bi¬ 
sericei  ortodoxe  —  şi  în  viitor  numai  sub  această  pavăză  ni-le  vom  putea  păstră 
neatinse.  Respinge  pe  rând  învinuirile  că  biserica  ortodoxă  stăpânită  de 

o  limbă  străină  n’ar  fi  folosit  nimic  în  desvoltarea  noastră  şi  arată  rolul 
ce  bau  avut  oamenii  bisericei  în  trecut  pentru  vieaţa  neamului.  Capitolele 
următoare  sunt:  Credinţa  şi  naţionalitatea,  Dependenţa  bisericească  a  Ro¬ 
mânilor  cu  răsăritul  ortodox,  Influenţele  limbistice  străine  în  biserică,  Me¬ 
ritele  câştigate  de  biserică  în  viaţa  de  stat  a  Românilor,  Raportul  celorlalte 
confesiuni  cu  neamul  românesc  (Calvinismul,  Catolicismul).  Iată  o  probă 
de  încredere  şi  conştinţă:  «Poporul  nostru  românesc,  ca  toate  neamurile 
cu  dreptul  dat  de  Dumnezeu  de  a  duce  viaţă  pe  pământ,  se  bucură  de 
aceleaşi  bunătăţi  pe  care  şi-le-a  câştigat  singur  cu  preţ  scump  plătit,  în 
lupta  dusă  de-alungul  veacurilor  împotriva  vrăjmaşilor  şi  a  prietinilor  fă¬ 
ţarnici.  . .  Aşa  că  nu  din  mila  cuiva  ci  din  virtutea  energiei  lui  există  azi 
o  ţară  românească,  care  e  stăpână  pe  ea.  şi  e  liberă  să  se  conducă  de  sine 
în  hotarele  ei,  şi  care  are  dreptul  să  ştie,  ce  trebue  şi  ce  nu  trebue  să  permită 
şi  altor  străini,  pe  cari  nevoia  traiului  îi  aşază  pela  noi».  Faţă  cu  însăşi 
propaganda  catolică  spune :  «Vrăjmaşul  stă  ascuns  în  însăşi  cetatea  românească, 
şi  din  umbră  ne  pândeşte.  Nu-i  uşor  să  luptăm  cu  el.  Dar,  noi  am  moştenit 
o  lege,  o  limbă  şi-o  moşie.  Cei  de  demult  le-au  apărat  cu  îndârjire,  ca 
să  aibă  ce  ne  lăsă  nouă.  La  rândul  nostru  şi  noi  trebue  să  ne  facem 
datoria  Să  veghem  ca  să  nu  fim  surprinşi.  Iar  armele  de  luptă  ne  sunt 
indicate  de  înşişi  vrăjmaşii  noştri.  Să  facem  şcoli  de  educaţie  religioasă, 
iar  din  cele  pe  cari  le  avem  să  gonim  laicizarea  ateistă  şi  să  educăm  pe 
fii  neamului  nostru  în  dragostea  de  ţară  şi  de  biserică.»  P.  /IA 


* 

„Cartea  Neamului"  sau  «De  toate  şi  din  toate  pentru  popor».  Că- 
lindar  pe  a.  1913  de  Dr.  Zr.  Elefteresca .  Acesta  este  al  3-iea  an  de  vîeaţă 
al  acestei  cărţi  bune. 

E  unul  dintre  cele  mai  bune  calendare  româneşti,  deşi  numirea  de 
calendar,  pare  a  fi  prea  puţin,  de  aceea  se  şi  numeşte  cu  un  nume  mai 
frumos:  «Cartea  Neamului».  Asupra  acestei  cărţi  arn  atras  atenţiunea  dela 
apariţia  eî.  Calendarele  noastre,  deşi  ar  trebui  să  fie  mijloace  de  înţele¬ 
gătoare  propagandă  culturală  —  sunt  puţin  alegătoare  în  materialul  pe 
care-1  conţin.  Cele  mai  multe  caută  cât  mai  multe  lucruri  distractive,  glume 
uşoare,  pe  cari  a  doua  şi  a  treiaoară  nu-ţi  mai  vine  să  le  ceteşti.  Câlin- 
darul  de  faţă  se  distinge  prin  alte  însuşiri.  E  o  carte  de  învăţătură  pentru 
cetitorii  lui.  E  schiţată  aproape  întreagă  istoria  noastră,  după  zilele,  lu¬ 
nile  şi  anii  în  cari  s'au  petrecut  faptele  şi  întâmplările.  în  legătură  cu 
partea  calendaristică  sunt  spuse  o  mulţime  de  credinţe,  datini  cu  originea 
lor,  tradiţii  ş.  a.  —  Partea  literară,  deşi  e  destul  de  bine  aleasă,  de 
astădată  e  mai  scurtă.  îşi  va  avea  cauzele.  A  fost,  şi  dacă  va  fi  sprijinit 
mai  bine,  o  să  fie  tot  mai  bogată.  Ni-se  dau  mai  multe  poveţe  higienice 
şi  alte  cunoştinţe  folositoare. 

Reţinem  următoarea  explicaţie  despre:  «. Originea  crucilor  de  lemn , 
ce  se  văd  pe  câmpii  şi  pe  lângă  drumuri ». 

«In  cursul  lunei  Maiu,  mulţi  locuitori  din  cele  mai  multe  ţări  pun 
cruci  de  lemn  pe  câmpii  şi  pe  lângă  drumuri;  aceasta  este  o  faptă  reli¬ 
gioasă  care  a  început  prin  secolul  al  zecelea  şi  care  a  fost  imaginată  de 
episcopul  Vidric  din  Langves,  pentru  a  da  sprijin  religiunii  oamenilor  de 
rând  ce  erau  prigoniţi  de  nobili. 

în  acele  timpuri  de  barbarie  erau  foarte  mulţi  nobili  cruzi  şi  jefui¬ 
tori,  cari  alergau  asupra  oamenilor  dela  ţară,  ca  să  le  ia  ce  găseau  asupra 
lor, 'sau  îi  băteâ  şi  schingiuiâ,  numai  cu  scopul  ca  să  se  distreze  şi  să-şi 
încerce  curagiul.  Episcopul  Vidric  văzând  acele  cruzimi,  începu  a  înfige 
cruci  în  diferite  puncte  ale  eparhiei  sale,  spre  a  servi  de  azil  nenoroci¬ 
ţilor  ţărani.  —  Aceştia  când  se  vedeau  urmăriţi  de  furia  nobililor,  alergau 
cu  cea  mai  mare  iuţeală  să  îmbrăţişeze  crucea,  înaintea  căreia  se  opreâ 
brutalitatea  nobleţei  barbare. 

Fapta  episcopului  Vidric  a  avut  un  succes  foarte  mare,  care  fu  adop¬ 
tată  şi  de  alţi  episcopi  şi  de  atunci  a  început  să  se  împrăştie  acest  obi- 
ceiu  al  punerii  crucilor  în  luna  Maiu,  care  obiceîu  a  ajuns  în  ţările  cele 
mai  depărtate». 

Atragem  de  nou  atenţiunea  asupra  acestei  cărţi,  iar  călindarelor  noa¬ 
stre  o  punem  de  model.  Preţul  2  cor. 


CRONICA  BISERICEASCĂ  CULTURALĂ- 

Agraţiarea  unor  preoţi  caterisiţi.  In  sesiunea  de  primăvară  Si  Sinod 
al  biserîcei  din  România  s’a  ocupat  cu  cererea  de  graţiare  alor  2 
preoţi  caterisiţi.  Anume  cei  2  preoţi  au  tăinuit  pe  un  cumnat  al  lor,  învă¬ 
ţător  în  altă  comună,  care  făcea  bancnote  false  în  asociaţie  cu  nişte  străini. 
Pentru  vinovăţia  de  a  nu  fi  denunţat  fapta  cumnatului  lor  au  fost  pedep¬ 
siţi  cu  un  an  închisoare  şi  apoi  au  fost  caterisiţi  înainte  cu  17  ani.  In  se¬ 
siunile  trecute  au  mai  cerut  graţiarea  Sf.  Sinod,  care  a  lăsat  la  clemenţa 
I.  P.  S.  Chiriarh  respectiv  de  a  Ie  permite  să  umble  îmbrăcaţi  preoţeşte 
şi  de  a  fi  cântăreţi.  Prin  pedeapsa  civilă  pierduseră  drepturile  civile  şi 
politice,  nu  mai  pot  fi  parohi  sau  ajutători  şi  nici  chiar  cântăreţi  salarizaţi 
de  stat  ori  de  comună,  nu  mai  au  dreptul  de  alegători,  nu  pot  fi  decoraţi 
etc.  —  Acum  au  făcut  nouă  încercare  de  graţiare.  Comisia  de  petiţiuni 
a  Sf.  Sinod  raportând  asupra  cererii  lor  e  de  părere  să  fie  rugat  I.  P.  S. 
Mitropolitul  Primat  să  uzeze  de  înalta  clemenţă  chiriarhală.  I.  P.  S.  Sa 
ca  preşedinte  spune:  «Odată  o  caterisire  aprobată  cred  că  trebue  sâ  fie 
menţinută.  Se  poate  reveni  cum  prevăd  sf.  canoane  cu  învoirea  Chiriar- 
hului  de  a  se  îngădui  să  poarte  haine  preoţeşti,  dar  să  nu  mai  poată 
lucră  cele  ale  preoţiei.  Mie  mi-e  groază  de  caterisiri,  dar  odată  pronunţate 
şi  rămase  definitiv,  e  greu  de  a  se  reveni.» 

P.  S.  Episcop  al  Argeşului  e  de  părerea  că  pedeapsa  lor  fiind  pentru 
lucruri  de  ordine  publică,  iar  nu  bisericească,  şi  întru  cât  şi-au  luat  pe- 

35* 

deapsa  prevăzută  de  lege,  în  ce  priveşte  poziţia  lor  de  clerici  rămâne  la 
clemenţa  I.  P.  S.  Sale,  care  dacă  va  binevoi  poate  să  le  dea  voie  să  slu- 
jască.  La  discuţie  iau  parte  aproape  toţi  membrii  Sf.  Sinod.  Unii  susţin, 
că  dreptul  de  graţiare  în  astfel  de  cazuri  e  a  Chiriarhului  respectiv,  după 
cum  şi  M.  S,  Regele  are  dreptul  de  graţiare  asupra  osândiţilor,  alţii,  mai 
ales  dupăce  l.  P.  S.  Sa  Mitropolitul  Primat  spune  că  ii  este  greu  să  ia 
asupră-şi  ridicarea  caterisirii,  susţin,  că  Sf.  Sinod  e  suveran.  După  cum 
poate  să  deslege  caterisirea  unui  Mitropolit  sau  Episcop,  cu  atât  mai  mult 
poate  deslegâ  caterisirea  unor  preoţi,  care  se  bucură  de  stima  concetăţe¬ 
nilor  lor,  mai  ales  după  17  ani  de  pocăinţă,  de  chin  şi  de  amar.  Unii  au 
susţinut  chiar  părerea  că  ar  putea  fi  îngăduiţi  să  slujească  chiar  şi  sfânta 
Liturgie  în  anumite  condiţii  şi  astfel  să  ILse  dea  voie  a  sluji  în  vre-un 
cătun  fără  plată,  dar  majoritatea  în  frunte  cu  I.  P.  S.  preşedinte  au  so¬ 
cotit  că  li-se  poate  îngădui  să  poarte  haine  preoţeşti  şi  să  facă  servicii 
preoţeşti,  afară  de  Sf.  Liturgie  cu  celelalte  6  taine.  Şi  Sf.  Sinod  decide  în 
acest  înţeles. 

La  desluşirea  lucrului  a  contribuit  mult  P.  S.  Arh.  Bartolomeiu  Bă- 
căoanul  cu  temeinice  cunoştinţe  de  drept.  P.  S.  Sa  a  arătat  că  autoritatea 
supremă  bisericeasă  se  exercită  de  Episcop  şi  dela  el  trece  la  Sf.  Sinod, 
care  centralizează  şi  personifică  autoritatea  episcopală  din  întreaga  ţară. 
Aceste  două  organe  au  între  atribuţiunile  lor  şi  pe  cele  juridice,  pe  care 
le  exercită  ca  judecători  şi  ca  suverani.  Ca  judecători  ele  judecă  după 
lege,  constituite  în  tribunal.  Ca  suverane  ele  judecă  după  inimă,  fără  să 
se  constitue  în  tribunal.  Judecarea  după  lege  o  îndeplinesc  ca  o  datorie 
dela  care  nu  se  pot  subtrage  şi  dau  sentinţă.  Judecata  după  inimă  însă  o 
îndeplinesc  ca  un  drept,  pe  care  îl  pot  folosi  sau  nu,  şi  acorda  graţieri. 
In  cazul  celor  2  preoţi  e  voi  ba  de  atribuţia  din  urmă.  Iar  când  1.  P.  S.  Mi¬ 
tropolit  primat  declină  răspunderea,  ca  prea  grea  pentru  un  singur  Chi- 
riarh,  Sf.  Sinod  poate  luă  răspunderea  graţierii.  —  (După  Bis.  ortod.  Nr,  4). 

Am  socotit  că  chestiunea  poate  avea  un  interes,  măcar  de  orientare, 
şi  pentru  noi,  şi  aşa  am  scos-o  la  iveală.  P,  M. 

* 

«Revista  Preoţilor»  din  Timişoara  (Nr.  45)  constată  că  «Revista 
Teologică»  trăeşte  şi  dă  semne  devieaţâ .  Aşa  este!  Regretăm  însă,  că  noi 
nu  putem  constata  acelaş  lucru  şi  despre  «Revista  Preoţilor»,  căci  aceasta 
—  durere  —  dă  tot  mai  îngrijitoare  semne  de  moarte  morală. 

Peste  justa  învinuire,  ce  i-am  adus,  că  a  compromis  ide  ea  organizării 
preoţimii,  trece  cu  o  glumă  de  rău  gust.  Noi  nu  ne  mirăm  de  o  asemenea 
purtare  care  nu  se  potriveşte  cu  demnitatea  preoţească,  căci  în  acelaş  chip 
a  tratat  acea  revistă  şi  chestiunea  organizării  preoţimii  pânăce  a  reuşit  să 
o  compromită.  Nu  este  adevărat  că  noi  am  fi  dat  celor  dela  revista  timi¬ 
şoreană  titlul  de  «anarhişti»,  ci  alţii.  Păstreze-şi  deci  ti-lor  cu  deplină  sa¬ 
tisfacţie  această  «glorie»,  pentru  care  noi  nu-i  invidiem.  Tânguiască-se  mai 

departe  deasupra  mormântului  pe  care  l-au  săpat  organizării  preoţimii, 
căci  nici  laurii  acestei  dubioase  glorii  nu  voim  să-i  contestăm.  Noi  îVam 
discutat  cine  a  venit  mai  întâi  cu  ideea  organizării  preoţimii,  ci  am  fixat 
faptul  incontestabil,  că  «Rev.  Preoţilor»  a  compromis  acea  idee. 


De  faimosul  «meeting»,  convocat  la  Hotel  London  din  Budapesta, 
nici  nu  vrea  să  audă  revista  timişoreană.  Noi  îi  lăsăm  laurii  şi  pentru 
acea  glorioasă  expediţie  argonautică,  dar  nu  putem  lăsa  să  se  creadă  că 
asemenea  aventurii  sunt  făcute  cu  consentimentul  întregii  noastre  preoţi  mi 


şi  că  ar  fi  în  stare  să-i  ridice  prestigiul  în  faţa  lumii.  Calea  pe  care  a 
apucat  «Rev.  Preoţilor»  este  foarte  prăpăstioasă  şi  noi  suntem  datori  să 
atragem  atenţiunea  preoţimii  asupra  ei.  In  dosul  gălăgie!  ce  a  făcut  o  în 


jurul  ameliorării  dotaţiei  preoţimii  se  ascund  intenţii  rătăcite,  cari  acum 


ies  la  iveală.  Luni  dearândul  a  cerut  ca  autoritatea  noastră  bisericească  să 


facă  paşi  la  guvern  pentru  acea  ameliorare,  spunând  că  «nu  spre  agra¬ 
varea,  ci  spre  uşurarea  arhiereilor  noştri  a  cerut  ca  corporaţiunile  noastre 
să  întrevînă  la  timp  la  guvern...»  (Vezi  Nr.  27  a.  c.)  Ei  bine,  arhiereii 
noştrii,  în  fruntea  unei  deputaţiuni  compuse  din  fruntaşi  de-ai  bisericei 
noastre,  au  prezentat  guvernului  dreptele  cereri  pentru  urcarea  dotaţiei 
preoţimii,  dar  ce  a  făcut  «Rev.  Preoţilor»  pe  urma  acelei  întreveniri,  pe 
care  o  solicitase  atât  de  mult?  Credeţi  că  a  scris  în  favorul  ei  şi  «spre 
uşurarea  arhiereilor»  în  interesul  preoţimii?  Vă  înşelaţi!  Cu  gândul  omului 
care  are  în  suflet  un  plan  ascuns  dar  se  teme  să-l  mărturisească  pe  faţă, 
—  «Rev.  Preoţilor»  a  spus  din  cuvânt  în  cuvânt:  « n'aveni  nici  o  nădejde  de 
isprava  acestei  deputaţiuni »  şi  «Dupăce  deputaţiunea  consistorului  mitropo¬ 
litan  se  va  întoarce  fără  nici  o  ispravă  şi  fără  nici  o  mângâiere  pentru  noi 
(dlor  ştiau  ceva!)  —  ne  vom  căută  noi  calea  (!!),  care  duce  la  scop  (?!) 
şi  in  care  nu  ni  se  va  putea  pune  nici  o  oprelişte»  (Vezi  Nr.  43  a.  c.). 


Dacă  arhiereii  noştri,  intervenind  pe  cale  dreaptă  şi  cinstită  cu  auto¬ 
ritatea  pe  care  li-o  dă  poziţia  lor,  nu  vor  putea  face  «nici  o  ispravă»  — 
întrebăm  «Rev.  Preoţilor»:  care  e  «calea»  pe  care  va  căuta-o  ea?  La  ce 
cate  să  cugetă,  fără  să  aibă  îndrăzneala  a  o  spune  pe  faţă?!  incătrău 
vrea  să  apuce?! 


lată  deci,  că  pe  «Rev.  Preoţilor»  dela  Timişoara  nu  o  arde  de 
ameliorarea  dotaţiunii  preoţimii,  ci  de  acea  «cale»  pe  care  ea  o  ştie  şi 
toată  propaganda  demagogică  în  jurul  ameliorării  dotaţiei  preoţimii  a  între¬ 
buinţat-o  numai  ca  pretext  ca  să  apuce  pe  acea  cale  rătăcită.  Aşa  ies  ghiarele 
mâţei  prin  sac.  Acum  înţelegem  şi  rostul  ce  a  voit  să-l  dea  «Rev.  Preo¬ 
ţilor»  meetingului  de  tristă  amintire  dela  Hotel  London  din  Budapest. 

Când  vom  găsi  de  trebuinţă  vom  mai  reveni ;  acum  însă  atragem 
atenţiunea  preoţimii  noastre  asupra  semnelor  de  moarte  morală  ce  Ie  dă 
«Rev.  Preoţilor»  din  Timişoara,  care  nu  urmăreşte  o  activitate  constructivă 
în  biserică,  pentru  care  nici  n’a  dat  probe  de  capabiiitate,  ci  urmăreşte 

alte  «căi».  Ni  chita  Albu . 

* 

Congresul  Societăţii  ortodoxe  naţionale  a  femeilor  române.  In 

2i  şi  22  Noemvrie  v.  s?a  ţinut  la  Bucureşti  al  doilea  congres  al  Societăţii 
ortodoxe  a  femeilor  române,  care  în  timpul  scurt  de  când  există  a  câştigat 
sprijinul  oamenilor  de  bine  din  toată  ţara  şi  a  realizat  lucruri  frumoase. 
Congresul  din  acest  an  a  avut  satisfacţia  de  a  luă  act  despre  înfiinţarea 
unei  şcoale  de  fete  la  Bucureşti,  chemată  să  crească  în  spirit  naţional  şi 
ortodox  pe  ficele  clasei  intelectuale  a  poporului  român.  înfiinţarea  acestei 
şcoale  prin  care  să  se  paralizeze  acţiunea  strioăcioasă  a  şcolilor  străine 
de  fete,  a  fost  unul  din  scopurile  principale  ale  Societăţii.  Membrii  con¬ 
gresului  au  făcut  o  vizită  la  aceea  şcoală,  unde  a  avut  loc  şi  o  frumoasă 
festivitate,  şi  au  rămas  mulţumiţi  cu  cele  ce  le-au  văzut  Asupra  acestei 
societăţi  vom  mai  reveni* 

* 

Să  fie  oare  adevărat?  Se  svoneşte  că  la  Blaj  se  plănueşte  înfiin¬ 
ţarea  unei  parohii  şi  a  unui  protopopiat  la  Braşov.  Dăm  această  ştire  cu 
toată  rezerva,  căci  nu  credem  să  fie  adevărată. 


Tipicul  cultului  religios. 

Cazuri  liturgice,  date  şi  indigitări  tipiconale  pe  luna  lui  Decemvrie . 


Duminecă  în  25  Noemvrie.  Dumineca  a  28-a  după  Rosalii  glas  3  voscr.  6.  Sfântul 
Clement  papa  din  Roma.  In  aceasta  zi  se  odobeşte  şi  praznicul  Intrării  în  biserică. 

La  Utrenie:  La  «Dumnezeu  e  Domnul»  se  cântă  troparul  învierii  de  2-ori,  «mă¬ 
rire»  a  sfântului  Clement,  «şi  acum»  a  praznicului.  Sedelnele  Octoicului,  —  Polileul 
—  Soborul  îngeresc  —  ipacoiul  şi  antifoanele  glasului  —  prohimenul  —  evangelia 
utreniei  a  6-a.  —  învierea  lui  Hristos  —  psalm  50  —  catavasiile  Naşterii,  * Hristos  se 
naşte  măriţi-h . 

La  peasna  a  3-a  după  ectenia  mică  se  cântă  condacul  şi  icosul  praznicului,  con- 
dacul  Sfântului  Clement  «Viţă  a  dumnezeeştii  vii  îmbrăcată  cu  sfinţire»,  apoi  sedealna 
Sfântului  cu  «mărire»  şi  sedeaina  praznicului  cu  «şi  acum». 

La  peasna  a  6-a  tot  după  ectenie  strana  cântă  condacul  şi  ceteşte  icosul  învierii 
iar  la  peasna  a  0-a  se  pune  în  întregime  imnul  Născătoarei  de  D-zeu  «Măreşte  suflete 
al  meu».  Sfetilna  învierii,  «mărire»  a  sfântului  Clement,  «şi  acum»  a  praznicului. 

La  hvalite  cântăm  4  stihiri  ale  învierii  din  Octoic  şi  4  ale  praznicului.  «Mărire» 
stihira  evangeliei,  «şi  acum  Preabinecuvântată  eşti»  şi  doxologia  cea  mare. 

La  liturgie  după  Vohod  troparul  învierii,  al  praznicului,  al  Sfântului  al  hramului 
apoi  condacul  învierii,  al  Sfântului,  «mărire»  al  hramului,  «şi  acum»  al  praznicului. 

Priceastna  «Lăudaţi  pe  Domnul  din  ceruri»  şi  a  praznicului  «Păharul  mântuirii 
voi  lua  şi  numele  Domnului  voi  chema». 


Duminecă  în  2  Decemvrie.  Sftul  proroc  Avacum,  Dum.  a  29-a  după  Rosalii  glas 
4  voscr.  7.  Evangelia  a  14-a  dela  Luca :  «In  vremea  aceea  când  s’a  apropiat  Isus  de 
lerichon». 


Miercuri  în  5  Decemvrie  la  vecernie:  Binecuvântare  —  psalmul  de  seara  —  ec¬ 
tenia  de  începere.  La  «Doamne  strigat-am»  8  stihiri  din  Mineiu.  «Mărire»  —  Pre  cel 
ce  este  podoaba  ierarhilor»,  «şi  acum  —  Peşteră  bine  te  împodobeşte»  —  Vohod,  «Lu¬ 
mină  lină,  prohimenul  zilei  —  paremiile  sărbătorii  —  ectenia  «să  zicem  toţi»,  învredni- 
ceşte-ne  Doamne  «ectenia  celor  şase  cereri  -  şi  stihoavna  mineiului  cu  «mărire  — 

Omule  alui  Dumnezeu»,  «şi  acum  —  Ceeace  nu  ştii  de  mire  Fecioară*,  tot  de  aci  pe 
troparul  glasului  6.  «Acum  slobozeşte  —  Sfinte  Dumnezeule  —  Preasfântă  Treime 
Tatăl  nostru».  După  vosglas,  troparul  ierarhului  «îndreptător  credinţei»,,  a  doua  oară 
tot  acesta  cu  «mărire»,  «şi  acum»  bogorodicina  zilei  dela  acei  glas  pe  care  s'a  cântat 
troparul  ierarhului  şi  otpust. 

Joi  în  6  Decemvrie.  Cel  întru  sfinţi ,  părintele  nostru  Nicolae  arhiepiscopul  din 
Mira  Lichid  făcătorul  de  minuni,  la  utrenie:  La  «Dumnezeu  este  Domnul»  troparele  în 
ordinea  în  care  s’au  cântat  la  încheierea  vecerniei.  Ectenie  —  sedelneie  mineiului  cu 
ectenîe  între  ele.  Nemijlocit  după  seria  a  H-a  de  sedelne  Polileul  cu  pripelele  sărbă¬ 
torii;  urmează  apoi  ectenie,  sedealna  polileului  cu  «mărire  —  şi  acum  —  De  grabă 
primeşte  stăpână  rugăciunile  noastre».  Antifoanele  glasului  4  dela  sărbători  cu  prohi- 
menul  «Cinstită  este  înaintea  Domnului  moartea  Cuviosului  lui»  —  Toată  suflarea, 
evangelia  deja  loan :  «Zis-a  Domnul:  eu  sum  uşa».  «Mărire  —  Pentru  rugăciunile 
ierarhului  tău  Nicolae»,  «şi  acum.  —  Pentru  rugăciunile  Născătoarei»,  «milueşte-mă 
Dumnezeule  —  Bine  slugă  bună  şi  credincioasă».  După  ectenia  «mântueşte  Dumne¬ 
zeule  poporul  Tău»  —  se  cântă  catavasiiie:  « Christos  se  naşte  mâriţi-h .  La  peasna  a 
3-a,  după  ectenîe  --  sedelneie  mineiului  (pe  antifon  8)  la  peasna  a  6-a  tot  după  ectenie 
condacul  şi  icosul  ierarhului.  Pesnei  a  8-a  îi  premerge  stihul  «să  lăudăm  bine  să  cuvân¬ 
tăm»,  iar  pesnei  a  0-a  imnul  Născătoarei  de  Dumnezeu  «Măreşte  suflete  a!  meu  — 
Ceeace  eşti  mai  cinstită»  —  Ectenie  mică  sfetiinele  mineiului  toate  trei  şi  hvalitele  cu 

4  stihiri.  «Mărire  -  Să  trâmbiţăm  cu  trâmbiţă  de  cântări»,  «şi  acum»  slihira  Născă¬ 
toarei  ambele  pe  glas  5,  iar  pe  troparul  acestui  glas  doxologia  cea  mare. 

La  liturgie:  Fericirile  pe  glasul  canonului  cu  mărire  —  şi  acum  dela  peasna  a  6-a. 

Duminecă  în  9  Decemvrie.  Zămislirea  Sftei  Anei  dum.  a  20-a  după  Rosalii  glas 

5  voser.  8.  Evangelia  a  0-a  dela  Luca  «In  vremea  aceea,  învăţa  Isus  întPuna  diti  $i- 
nagoguri  Sâmbăta». 


Sâmbătă  în  !5  Decemvrie  la  vecernie :  După  obişnuitul  început  «Doamne  strî- 
gat-am»  cu  10  stihiri;  6  ale  glasului  6  din  Octoih,  şi  4  ale  strămoşilor  din  mineiu. 
«Mărire  -  Pe  toţi  părinţii  cei  mai  aainte  de  lege»  «şi  acum»  bogorodicina  glasului  6 
din  Octoih.  Ceealaltâ  slujbă  până  la  stihoavnă  cea  obişnuită.  La  stihoavnâ  stihîrile  în¬ 
vierii  a  glasului  6  cu  «mărire  -  Veniţi  iubitorilor  de  praznid*  «şi  acum  —  Fără  să¬ 
mânţă  dela  dumnezeescul  Duh»,  pe  tropar  3  din  mineiu.  «Acum  slobozeşte»  şi  după 
Tatăl  nostru  troparul  glasului  6  «mărire  —  şi  acum»  al  strămoşilor  «Intru  credinţă  pe 
strămoşi  i-ai  îndreptat»  şi  otpust». 

Duminecă  hi  16  Decemvrie  pror.  Ageu.  Dumineca  a  31-a  după  Rosalii  a  sfin¬ 
ţilor  strămoşi  glas  6  voser .  9  la  utrenie:  La  «Dumnezeu  este  Domnul»  troparul  glasului 
de  2-ori  «mărire  —  şi  acum»  al  strămoşilor.  După  seria  a  11-a  de  sedelne  din  octoih 
urmează  Polileul,  troparele  învierii  «soborul  îngeresc»,  ectenie  —  ipacoiul  glasului 
sedealna  strămoşilor  cea  după  PoliJeu,  antifoanele  glasului.  încolo  slujba  urmează  după 
tipicul  obişnuit.  Catavasiiie  Naşteri  cu  ipacoiul  strămoşilor  la  peasna  a  3-a  şi  cu  con¬ 
dacul  şi  icosul  strămoşilor  la  peasna  a  6-a.  După  peasna  a  9-a,  ectenie,  sfetilna  învierii 
«mărire  —  Pomenirea  Părinţilor  astăzi»  «şi  acum»  a  Născătoarei  din  Mineiu.  La  hva- 
lite  4  stihiri  a  glasului  şi  4  a  strămoşilor.  «Mărire  —  Veniţi  toţi  cu  credinţă  să  prăz- 
nuim»,  «şi  acum  --  Prea  binecuvântată  eşti»  şi  doxologia  cea  mare,  ambele  pe  melodia 
troparului  glasului  0.  La  liturgie.  Evangelia  strămoşilor  şi  nu  a  rândului. 

Sâmbătă  în  22  Decemvrie  la  vecernie:  La  «Doamne  strignt-am»  se  cântă  6 
stihiri  a  glasului  de  rând  (7)  3  ale  înainte-prăznuirii  şi  4  stihiri  a  părinţilor  din  mineiu. 
«Mărire  -  Daniil  bărbatul  doririlor»,  «şi  acum»  dogmatica  glasului  7  din  octoic.  Vohod 
-  Lumină  lină  —  prohimenu!  de  Sâmbătă  seara  —  paremiile  mineiului  —  ectenia  «să 
zicem  toţi»  —  Invredniceşte-ne  Doamne  —  etcenia  celor  6  cereri  —  stihoavna  glasului 
7  cu  «mărire  —  Bucuraţi-vă  proroci  cinstiţi»  din  mineiu  pe  antifon  2,  «şi  acum  —  O 
minune  mai  nouă»  dogmatica  stihoavneî  glasului  2  din  octoic.  «Acum  slobozeşte»  şi 

după  «Tatăl  nostru»  troparul  învierii  a  glasului  de  rând,  «mărire  —  Mari  sunt  ispră¬ 
vile  credinţei»  troparul  părinţilor  «şi  acum»  a  Născătoarei  dela  glasul  lui  «mărire»  şi 
otpustul. 

Duminecă  în  23  Decemvrie,  Dam,  înainte  de  naşterea  lui  Christos  glas  7  voscr . 
20,  la  utrenie:  Binecuvântarea  -  cetirea  psalmilor  —  ectenia  de  începere.  La  «Dum¬ 
nezeu  este  Domnul»  troparele  dela  încheierea  vecerniei  cu  deosebirea,  că  al  învierii  se 
cântă  de  2-orî,  ectenia  —  ambele  grupe  de  sedelne  din  octoic  cu^ectenie  între  ele,  po- 
lileul  —  troparele  învierii  «soborul  îngeresc»  —  ectenie  ipacoiul  glasului  —  sedealna 
părinţilor  cu  «mărire  —  şi  acum»,  antiîoanele  glasului  cu  prohîmenul  lor  —  evanghelia 
utreniei  a  10-a  —  învierea  lui  Christos  —  psalm  50  -  catavasiile  «Naşterii». 

La  peasna  a  3-a  ectenie  şi  ipacoiul,  la  peasna  a  6-a  ectenie  şi  condacul  şi  icosul 
părinţilor.  După  peasna  a  9-a  ectenie,  sîetilna  învierii,  «mărire»  —  sfetilna  părinţilor, 
«şi  acum»  a  Născătoarei  de  Dumnezeu,  La  hvalite  4  stihiri  ale  glasului  de  rând  şi  4 
ale  părinţilor.  «Mărire  —  Adunarea  învăţăturilor  legii»,  «şi  acum  -  Prea  binecuvântată 
eşti»  şi  doxologia  cea  mare,  ambele  pe  troparul  glasului  7. 

La  liturgie :  Apostolul  şi  evanghelia  din  Dum.  înainte  de  Naşterea  Domnului  şi 
nu  care  ar  fi  la  rând. 


Luni  în  24  Decemvrie  la  vecernie:  începutul  cel  obişnuit  cu  binecuvântare  — 
împărate  ceresc  -  Sfinte  Dumnezeule  —  Preasfântă  Treime  —  Tatăl  nostru  -  Doamne 
milueşte-ne  —  Veniţi  «să  ne  închinăm  şi  psalmul  de  seara  «Bitiecuvinteazâ  suflete  al 
meu»  şi  după  acestea  ectenia  cea  mare  de  începere.  După  «ectenia  mare  se  cântă 
pe  melodia  glasului  2.  «Doamne  strigat-am»  cu  8  stihiri  ale  mineiului  şi  «mărire  — 
acum  -  August  singur  stăpânind  pe  pământ,  mulţimea  stăpâniei  oamenilor  a  încetat» 
pe  acelaş  glas.  Vohodul  se  face  cu  evanghelia.  Urmează  după  acestea  imnul  de  seară 
«Lumina  lină»  şi  prohimenul  zilei.  Paremiile  se  cetesc  după  indigitările  cuprinse  în 
mineiu  cu  stihurile  şi  cântările  «şi  pe  magi  i-au  adus  ţie»)  «şi  pe  magi  î-au  îndreptat  spre 
închinarea  Ta».  Ectenia  «să  zicem  toţi».  Invredniceşte-ne  Doamne,  ectenia  celor  6  ce¬ 
reri  şi  stihoavna  mineiului  cu  încheierea  cea  obişnuită. 

Marţi  în  25  Decemvrie.  Naşterea  cea  după  trup  a  Domnului  şi  Dumnezeului 
nostru  Isus  Christos,  La  utrenie:  La  «Dumnezeu  este  Domnul»  troparul  praznicului  de 
3-ori.  După  caftismă  prescrisă  se  cântă  cele  două  serii  de  sedelne  a  mineiului  cu  ectenie 
mică  între  ele.  După  a  2-a  grupă  de  sedelne  urmează  polileul  cu  pripelele.  Ectenia 
mică,  sedealna  Polileului  «Cel  neîncăput  nicăiiea»,  Antifoanele  glasului  4  dela  praznice 
cu  prohimenul:  «Din  pântece  mai  nainte  de  Luceafăr  te-am  născut  şi  stihul  lui».  După 
toată  suflarea  evanghelia  utreniei  dela  Mateiu:  «Naşterea  lui  Christos  aşa  a  fost».  «Mărire 

—  Astăzi  toate  se  umplu  de  bucurie,  Christos  născându-se  din  Fecioară»  «şi  acum 

—  Astăzi  toate  se  umplu  de  bucurie,  Christos  născându-se  în  Vitleem».  «Milueşte-mă 
Dumnezeule  --  Mărire  întru  cei  de  sus  lui  Dumnezeu  şi  pe  pământ  pace»  pe  glas  6. 
Catavasiile  naşterii  «Christos  se  naşte  măriţi-1».  La  peasna  a  treia  ipacoiul  şi  sedealna 
mineiului,  la  peasna  a  6-a  condacul  şi  icosul  praznicului.  După  peasna  a  8-a  pripelele 
mineiului  şi  nu  «ceeace  eşti  mai  cinstită».  Ectenia  mică  —  sfetîîna  praznicutuî  de  3-ori  şi 
hvalitele  mineiului  cu  «mărire  —  Când  în  vremea  venirii  tale  pe  pământ»,  şi  acum  - 
Aztăzi  Christos  în  Vitleem  se  naşte»  şi  pe  melodia  antifonului  dela  glas  2  doxologia 
cea  mare. 


La  liturgie:  In  loc  de  «Binecuvântează»,  «Unule  născut»  şi  în  loc  de  fericiri  se 
cântă  cele  trei  antifoane  ale  mineiului.  Apostolul  dela  Galateni:  «Fraţilor!  când  a  venit 
pl  nirea  vremii»,  evanghelia  dela  Mateiu:  «Dacă  s’a  născut  Isus  în  Vitleemul  Iudeei». 
Irmosul  Naşterii;  «Măreşte  suflete  al  meu»  şî  priceasna:  «Izbăvire  a  trimis  Domnul 
poporului  său». 


Cantor . 


